﻿ CALITATEA VIEŢII Revistă de politici sociale Anul XXVIII • Nr. 2 • 2017 CUPRINS STUDII CALITATEA VIEŢII Cristina HUMĂ – Consecinţe şi riscuri asupra calităţii vieţii asociate schimbărilor climatice... 117 Ştefan LIPAN – Îngrijind copiii instituţionalizaţi: percepţia personalului din apartamentele de tip familial din Bucureşti asupra muncii lor .................................................................... 139 Adina MIHĂILESCU – Fenomenul sărăciei în rândul generaţiilor actuale de copii din România .......................................................................................................................... 159 Mariana STANCIU – Tendinţe actuale ale gospodăriilor populaţiei din România..................... 173 Maria Livia ŞTEFĂNESCU – Raporturile dintre statele Uniunii Europene în funcţie de consum ............................................................................................................................ 191 VIAŢĂ ŞTIINŢIFICĂ Ioan MĂRGINEAN – Simpozionul naţional cu participare internaţională „Zilele Francisc I. Rainer” – 2017 ................................................................................................................ 211 RECENZII Constantin SCHIFIRNEŢ, Modernitatea tendenţială, Bucureşti, Editura Tritonic, 2016 (Iulian Stănescu)......................................................................................................................... 213 CALITATEA VIEŢII, XXVIII, nr. 2, 2017, p. 115–216 QUALITY OF LIFE A Journal of Social-Policy Issues Year XXVIII • No. 2 • 2017 CONTENTS STUDIES QUALITY OF LIFE Cristina HUMĂ – Consequences and risks regarding quality of life, due to climatic changes... 117 Ştefan LIPAN – Caring for foster-care children: the perception of the caregivers from the family-type ‘foster-appartments’ from Bucharest upon their work................................. 139 Adina MIHĂILESCU – The phenomenon of poverty among nowadays generation of children in Romania............................................................................................................ 159 Mariana STANCIU – Current trends of households in Romania................................................ 173 Maria Livia ŞTEFĂNESCU – A comparison between EU member states regarding consume patterns and figures ......................................................................................................... 191 SCIENTIFIC LIFE Ioan MĂRGINEAN – The national symposium with international participation “The Francisc I. Rainer days” – 2017..................................................................................................... 211 BOOKREVIEW Constantin SCHIFIRNEŢ, Modernitatea tendenţială, (Tendential modernity), Bucureşti, Editura Tritonic, 2016 (Iulian Stănescu)......................................................................... 213 CALITATEA VIEŢII, XXVIII, nr. 2, 2017, p. 115–216 STUDII CALITATEA VIEŢII CONSECINŢE ŞI RISCURI ASUPRA CALITĂŢII VIEŢII ASOCIATE SCHIMBĂRILOR CLIMATICE CRISTINA HUMĂ ucrarea evidenţiază unele dintre principalele consecinţe şi riscuri pe care schimbările climatice le au asupra societăţii şi Lmodul cum acestea afectează calitatea vieţii populaţiei. Avem în vedere impactul schimbărilor climatice, care se leagă de evenimente meteorologice extreme, cum sunt valurile de căldură şi valurile de frig, inundaţii, secete etc. şi care au importante efecte de mediu şi sociale. Ne-am referit mai ales la modificarea calităţii aerului, a cantităţii şi calităţii apei, a ecosistemelor, a agriculturii, a mijloacelor de trai, a infrastructurii care pot afecta sănătatea umană, crescând riscurile de vătămare, îmbolnăvire şi chiar deces în rândul oamenilor şi, de asemenea, pot provoca pierderi materiale considerabile. Aceste aspecte au fost abordate atât la nivel global, cât şi la nivel naţional. Studiul are la bază o analiză de date statistice care reflectă impactul direct – pierderi umane, persoane afectate şi pagube materiale – legat de condiţiile climatice extreme şi unele aprecieri privind impactul indirect, care influenţează semnificativ calitatea vieţii populaţiei. În analiză s-au utilizat estimări şi date statistice la nivel internaţional, european, precum şi la nivel naţional. Cuvinte-cheie: vulnerabilitate, efecte economice şi sociale, populaţie afectată, România. CONTEXTUL GLOBAL AL SCHIMBĂRILOR CLIMATICE Schimbările climatice reprezintă unele dintre cele mai mari provocări cu care se confruntă omenirea în prezent şi ale căror efecte pot afecta grav calitatea vieţii populaţiei. Grupul Interguvernamental pentru Schimbări Climatice (GISC) [The Intergovernmental Panel Climate Change, IPCC], organismul internaţional înfiinţat în anul 1988 de Organizaţia Meteorologică Mondială şi Programul Naţiunilor Unite pentru Mediu, care evaluează baza ştiinţifică şi furnizează politici în domeniul modificării climei, defineşte schimbările climatice drept „o modificare în starea climatului, care poate fi identificată prin schimbări ale proprietăţilor lui, care persistă Adresa de contact a autorului: Cristina Humă, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: humacris@yahoo.com. CALITATEA VIEŢII, XXVIII, nr. 2, 2017, p. 117–138 1CRISTINA18 HUMĂ 2 o perioadă mai lungă şi care este datorată variabilităţii naturale şi un rezultat al activităţii umane” (2007). Factorul care a contribuit la declanşarea schimbărilor climatice este considerat a fi creşterea temperaturii aerului. Se apreciază că în ultimele două secole temperaturile medii ale atmosferei, măsurate în imediata apropiere a solului şi a apei oceanelor, au crescut. Astfel, temperatura medie a aerului la nivel global în anul 2009 a fost cu 0,7–0,8 grade Celsius mai mare faţă de perioada pre-industrială (Agenţia Europeană de Mediu – AEM, 2010, după World Meteorological Organization – WMO, 2010). Conform Grupului Interguvernamental pentru Schimbări Climatice, această creştere de temperatură este cauzată şi de influenţa activităţii antropice, în urma căreia au rezultat emisii de gaze cu efect de seră (GES). La nivel global, emisiile de GES produse de activitatea omului provin, în principal, din arderea combustibililor fosili pentru producerea de energie electrică, din transporturi, din industrie şi din gospodării, care reprezintă aproximativ două treimi din total, la care se adaugă despăduririle, agricultura etc. (AEM, 2010). În Uniunea Europeană (UE), consumul de energie – pentru generarea de energie şi căldură şi pentru consumul în industrie, transporturi şi gospodării – este sursa principală de GES (idem, după European Environment Agency, 2010). Pe fondul încălzirii globale au avut loc o serie de modificări ale modelelor temperaturii şi precipitaţiilor, iar unele evenimente de vreme extremă (inundaţii, furtuni, secete) s-au schimbat în frecvenţă şi intensitate. Grupul Interguvernamental pentru Schimbări Climatice (2007) a arătat că la scară regională, asociat încălzirii globale, se înregistrează o serie de consecinţe asupra mediului natural, cum sunt: o creştere a temperaturii aerului la latitudini nordice; precipitaţii mai mari în unele regiuni, cum sunt estul Americii de Nord şi de Sud, nordul Europei, nordul şi centrul Asiei, dar mai scăzute în altele – în Sahel, zona mediteraneană, sudul Africii şi părţi din sudul Asiei (suprafaţa afectată de secetă a crescut la nivel global); o frecvenţă mai crescută a evenimentelor cu precipitaţii abundente şi a valurilor de căldură pe majoritatea suprafeţelor terestre; o frecvenţă mai scăzută a zilelor reci, a nopţilor reci şi a îngheţului pe cele mai multe suprafeţe de uscat; o creştere a nivelului mării într-un număr mare de locuri de pe glob şi o creştere a intensităţii activităţii ciclonilor tropicali. Europa se confruntă, de asemenea, cu ameninţări legate de climă. La nivelul acestui continent, corelat cu încălzirea globală, s-au constatat următoarele aspecte: inundaţii mai multe în zonele de coastă şi ale râurilor; secete; creşterea nivelului mării; reducerea stratului de zăpadă în zonele montane şi pierderea biodiversităţii (AEM, 2010, după European Environment Agency-Joint Research Centre-World Health Organization – EEA-JRC-WHO, 2008). Schimbările climatice variază în cadrul continentului european. Astfel, în timp ce unele regiuni înregistrează o serie de consecinţe pozitive, cum ar fi îmbunătăţirea activităţii forestiere şi a producţiei agricole în Europa de Nord (AEM, 2010), în alte regiuni efectele negative sunt importante. Spre exemplu, Regiunea Mediteraneană, 3 CONSECINŢE ŞI RISCURI ASUPRA CALITĂŢII VIEŢII 119 ca urmare a temperaturii medii mai mari şi a scăderii precipitaţiilor anuale, înregistrează riscuri crescute de incendii de pădure, valuri de căldură şi deşertificare (idem). Pentru Europa Centrală şi de Est se previzionează, de asemenea, o serie de consecinţe negative, respectiv: mai multe temperaturi extreme; mai puţine precipitaţii de vară; mai multe inundaţii ale râurilor în timpul iernii; mai mare variabilitate a producţiei culturilor agricole; pericol crescut de incendii forestiere (idem). Acesta este contextul regional al efectelor schimbărilor climatice în care se încadrează şi România. Schimbările climatice, care generează fenomene meterologice extreme (inclusiv valuri de căldură şi valuri de frig, inundaţii, secete şi furtuni), au de asemenea consecinţe, locale şi uneori regionale, asupra populaţiei şi economiei. Este vorba despre efecte directe – pierderi umane, persoane rănite şi pagube materiale, care pot fi considerabile, cât şi indirecte – mai ales asupra sănătăţii umane –, ca rezultat al modificării sistemelor naturale şi sociale (respectiv al schimbării disponibilităţii apei potabile şi hranei, furnizării energiei, siguranţei adăpostului, relativei constanţe climatice) (Corvalan, Hales şi McMichael, 2005). În continuare arătăm care sunt principalele efecte ale schimbărilor climatice ce pot afecta calitatea vieţii populaţiei. CONSECINŢE SOCIOECONOMICE ALE SCHIMBĂRILOR CLIMATICE LA NIVEL GLOBAL Aşa cum s-a arătat anterior, schimbările climatice au efecte şi asupra populaţiei şi economiei, între care sunt şi cele asupra sănătăţii umane. Multe dintre efectele de mediu şi sociale ale schimbărilor climatice pot afecta, în cele din urmă, sănătatea umană. Este vorba despre modificarea vremii, modificarea calităţii aerului, a cantităţii şi calităţii apei, a ecosistemelor, a agriculturii, a mijloacelor de trai, a infrastructurii (Corvalan, Hales şi McMichael, 2005, AEM, 2010, după Cofalonieri şi alţii, 2007), care cresc riscurile de vătămare, îmbolnăvire şi chiar deces în rândul oamenilor. O analiză la nivel global – Indexul riscurilor climatice globale 2015 [Global Risk Index 2015] (Kreft şi alţii, 2014) – a impactului direct al evenimentelor extreme legate de climă – furtuni, inundaţii, valuri de căldură – arată că, în perioada 1994–2015, s-au înregistrat aproximativ 15 000 de evenimente meteorologice extreme, al căror impact direct a constat în peste 530 000 de pierderi de vieţi omeneşti şi pagube materiale în valoare de circa 2,2 trilioane USD. Cele mai vulnerabile şi expuse state la riscurile asociate schimbărilor climatice sunt statele mai puţin dezvoltate de pe glob. Conform Indexului, nouă din primele 10 ţări (Honduras, Myanmar, Haiti, Nicaragua, Filipine, Bangladesh, Vietnam, Republica Dominicană, Guatemala şi Pakistan) cele mai afectate de evenimente meteorologice extreme sunt ţări în curs de dezvoltare din grupul de ţări cu venituri mici sau cu venituri mici-medii, în timp ce doar una a fost clasificată ca o ţară cu venituri medii superioare. Schimbările climatice, care exacerbează evenimentele legate de vreme, afectează direct populaţia. Astfel, conform Raportului Dezvoltării Umane 2014 1CRISTINA20 HUMĂ 4 [Human Development Report 2014] (UNDP, 2014), la nivel global, impactul direct al fenomenelor naturale dezastruoase în perioada 2005–2012 a fost estimat la 12 decese la 1 milion de persoane pe an, iar numărul celor afectate la 24 203 la 1 milion de persoane. Un puternic impact direct al dezastrelor naturale îl resimt statele insulare mici în curs de dezvoltare, care înregistrează un număr de 459 de decese la 1 milion de persoane pe an şi un număr de 33 638 de persoane afectate la 1 milion de persoane şi statele cel mai puţin dezvoltate care consemnează un număr de decese de 51 la 1 milion de persoane pe an şi un număr de persoane afectate de 28 158 la 1 milion de persoane. La nivel regional, cel mai mare impact direct al dezastrelor naturale este consemnat de Regiunea Asia de Est şi Pacific, cu un număr de decese de 15 la un milion de persoane pe an şi un număr de persoane afectate de 54 689 la un milion de persoane pe an şi de Regiunea Africa Sub-Sahariană, care consemnează un număr de 4 decese la 1 milion de persoane pe an şi un număr de 22 382 la 1 milion de persoane afectate. Impactul pe care schimbările climatice le pot avea asupra populaţiei este în funcţie de rezilienţa acesteia şi de capacitatea de adaptare. Acestea variază în funcţie de factori, cum sunt: regiunea geografică, vârsta, sexul, statutul socioeconomic (IPCC, 2007). Anumite grupuri de populaţie au o vulnerabilitate ridicată la schimbarea condiţiilor climatice. Avem ]n vedere grupurile cu venituri mici, copiii, persoanele în vârstă, persoanele cu sănătate precară, care pot fi afectate în mod deosebit (Corvalan şi alţii, 2005; Pye şi alţii, 2008). În studiul Global health risks. Mortality and burden disease attributable to selected major risks (WHO, 2009), spre exemplu, privind impactul a cinci riscuri de mediu, între care şi schimbările climatice, asupra sănătăţii umane se arată că modificarea climei afectează populaţia în proporţii diferite în funcţie de venit, atât în ceea ce priveşte decesele, cât şi AVH-urile – anii de viaţă ajustaţi pentru persoanele cu handicap. Astfel, ponderea deceselor cauzate de schimbările climatice, în anul 2004, la nivel global era de 0,2, în rândul populaţiei cu venituri scăzute şi medii era de 0,3, iar în rândul populaţiei cu venituri ridicate nu se înregistrau pierderi umane. În privinţa ponderii anilor de viaţă ajustaţi pentru persoane cu handicap atribuite schimbărilor climatice, în anul respectiv, la scară globală, aceasta era de 0,4, în rândul populaţiei cu venituri scăzute şi medii era, de asemenea, de 0,4, în timp ce populaţia cu venituri ridicate nu era afectată. Redăm în continuare unele dintre consecinţele şi riscurile pe care schimbările climatice le pot avea asupra sănătăţii umane. Una dintre consecinţele încălzirii globale cu consecinţe asupra sănătăţii umane o reprezintă temperaturile foarte mari sau valurile de căldură mai frecvente şi mai intense în ultimii ani. Temperaturile mari, combinate cu umiditate relativ mare şi temperaturi nocturne care nu scad, care persistă mai multe zile (valuri de căldură) pot avea consecinţe grave asupra sănătăţii umane, cauzând chiar decesul. Categoriile de populaţie vulnerabile la temperaturile foarte mari sunt persoanele vârstnice, persoanele bolnave cronic şi grupurile de populaţie vulnerabile (AEM, 2010, după Kirch şi alţii, eds., 2005; EC, 2008). Dintre categoriile enumerate, persoanele 5 CONSECINŢE ŞI RISCURI ASUPRA CALITĂŢII VIEŢII 121 în vârstă sunt cele mai expuse riscului de deces prin tulburări cardiovasculare, respiratorii etc. (WHO, 2008). Temperaturi extrem de mari cu urmări serioase pentru populaţie au afectat diferite regiuni ale lumii. Astfel, între cele mai grave evenimente de caniculă sunt cele din 2009 din Australia, cele din anul 2011 din SUA şi cele din anii 2003, 2007 şi 2010 din Europa. • În anul 2009, în Australia, un puternic val de căldură a afectat 2 000 de persoane şi a cauzat 347 de decese. • În anul 2011, s-au înregistrat temperaturi record în SUA, în urma cărora 22 de persoane au decedat. • În anul 2003, Europa s-a confruntat cu un puternic val de căldură, în urma căruia s-au înregistrat peste 70 000 de decese în mai multe state. Între ţările cu număr mare de decese se numără Italia cu 20 089 de decese, Franţa cu 19 490 de decese, Spania cu 15 090 de decese, Germania cu 9 355 de decese şi Portugalia cu 2 696 de decese. • În anul 2007, Europa a avut de înfruntat un alt val de căldură cu urmări grave. Au fost afectate state din partea centrală, estică, sud-estică şi, mai ales, sudică a acestui continent. Temperaturile foarte mari au cauzat decese în mai multe ţări, între care se numără Ungaria cu 500 de decese, Grecia cu 15 decese, Italia cu 6 decese etc. • Valul de căldură din anul 2007 a cuprins şi România şi a cauzat aproximativ 30 de decese. • În anul 2010 a avut loc cel mai grav val de căldură din partea de vest a Rusiei. Temperaturile foarte mari au cauzat decesul a peste 55 000 de persoane. Sursa: Centre for Research on the Epidemiology of Disaters (CRED), EM-DAT. Temperaturile coborâte au de asemenea consecinţe grave asupra sănătăţii 1 se produc în zonele temperate şi se caracterizează prin umane. Valurile de frig temperaturi extrem de mici. Asemenea temperaturi pot avea efecte grave asupra sănătăţii, cum ar fi hipotermie, boli ale aparatului respirator, cardiovascular etc. (Comisia Europeană, f.a.), conducând chiar la deces. În acest sens, studiul Cold exposure and winter mortality from ischemic heart disease, cerebrovascular disease, respiratory disease, and all causes in warm and cold regions of Europe, realizat de The Eurowinter Group, 1977, citat de Comisia Europeană (f.a.) cu privire la decesele de iarnă în exces din UE, arată că multe state înregistrează o mortalitate mai mare cu 5 până la 30% în timpul iernii faţă de restul anului. Pe lângă temperaturile foarte coborâte, la mortalitatea crescută din lunile de iarnă din zonele temperate contribuie şi alţi factori, cum sunt: starea de sănătate, vârsta, starea socioeconomică, condiţiile climatice din interiorul locuinţei (Mercer, 2003; Comisia Europeană, f.a.). În raport de aceşti factori, unele grupuri de populaţie prezintă un risc mai ridicat la temperaturile foarte coborâte, ca, de exemplu, persoanele care suferă de boli cronice ischemice, boli respiratorii şi astm (Comisia Europeană, f.a.). Vulnerabile 1 Un val de frig este definit conform studiului The impact of Heat Waves and Cold Spells on Mortality Rates in the Dutch Population, citat de Comisia Europeană drept „o perioadă de cel puţin 9 zile consecutive în care cea mai mică temperatură atinge –5 grade Celsius sau mai scăzută, intervalul incluzând cel puţin 6 zile în care cea mai mică temperatură atinge –10 grade Celsius sau mai scăzută” (Comisia Europeană, f.a.). 1CRISTINA22 HUMĂ 6 la temperaturile joase sunt şi persoanele dezavantajate social şi economic care locuiesc în condiţii precare de sărăcie energetică (WHO, 2010). În ultimii ani, asociat schimbărilor climatice au avut loc mai multe evenimente de vreme geroasă, cu consecinţe negative asupra populaţiei. • În anul 2010, a avut loc un val de frig care a afectat state din centrul şi estul Europei. Datele statistice consemnează din cauza vremii geroase, decese în ţări precum Polonia unde s-au înregistrat 200 de decese, Slovacia – 122 de decese, România – 52 de decese şi Federaţia Rusă cu două evenimente de vreme geroasă – 24 de decese. Sursa: CRED, EM-DAT. Temperaturile extreme de iarnă sunt un risc asociat schimbărilor climatice care, după cum se previzionează, vor afecta şi în viitor, în special, regiunile nordice ale globului, chiar în condiţiile încălzirii globale. În condiţii extreme de temperaturi crescute şi precipitaţii scăzute se instalează fenomenul de secetă, care duce la scăderea producţiei agricole. O hrană care nu corespunde cantitativ şi calitativ are drept urmare alterarea stării de sănătate, respectiv malnutriţia şi subnutriţia. Potrivit Raportului Dezvoltării Umane 2014 (UNDP, 2014), malnutriţia în rândul copiilor cu vârsta de sub 5 ani, în perioada 2008–2012, în statele cel mai puţin dezvoltate a fost de 41,1%, iar la nivel regional cele mai mari valori au fost înregistrate în Asia de Sud – 46,7% şi în Africa Sub-Sahariană – 37,8%. Cât priveşte subnutriţia, la nivel mondial erau consemnate 793 de milioane de persoane în această condiţie, conform raportului The State of Food Insecurity in the World (SOFI), citat de World Food Programme (f.a.). La nivel global, starea de malnutriţie şi cea de subnutriţie cauzează în fiecare an 3,1 milioane de decese (WHO, 2016). De asemenea, temperaturile mari şi prelungite şi precipitaţiile scăzute sunt condiţii favorabile pentru declanşarea incendiilor de pădure, care pot pune viaţa locuitorilor în pericol, afectând negativ economia şi mediul înconjurător. • În Europa, în anul 2003, ca urmare a temperaturilor foarte mari s-a instalat fenomenul de secetă în mai multe ţări europene, respectiv în Belgia, Croaţia, Franţa, Germania, Slovacia, Italia, Spania şi Elveţia (CRED, EM-DAT); în Austria şi Slovenia, pe lângă fenomenul de secetă, s-au şi produs şi incendii de pădure. Sunt consemnate de asemenea pagube materiale serioase provocate de fenomenele extreme din vara anului 2003 asociate încălzirii globale. Spre exemplu, Franţa şi Italia au avut pierderi estimate la aproximativ 4,4 mild. USD fiecare, Germania – 1,65 mild. USD, Spania – 880 mil. USD (idem). • În anul 2007, în Europa, conform EM-DAT (CRED), temperaturile extreme au determinat incendii de pădure, care s-au produs în mai multe ţări din partea sudică şi sud-estică a continentului, cum sunt Grecia, Bulgaria, Italia, Macedonia şi Serbia. În ceea ce priveşte seceta, aceasta a afectat două state, şi anume Bulgaria şi România. • În Rusia, bilanţul evenimentului de temperaturi ridicate din anul 2010 a consemnat 500 de incendii de pădure în jurul oraşului Moscova şi pierderi agricole de 30% (Coumou, 2012, după Barriopedro şi alţii, 2011). 7 CONSECINŢE ŞI RISCURI ASUPRA CALITĂŢII VIEŢII 123 Precipitaţiile extreme sunt evenimente tot mai frecvente în ultimii ani, frecvenţa acestora fiind, de asemenea, o consecinţă a schimbărilor climatice (WHO, 2010). Precipitaţiile abundente cresc riscul de producere a inundaţiilor, fenomene cu impact puternic asupra mediului şi populaţiei. Inundaţiile reprezintă riscuri crescute pentru populaţia aflată în arealele lor de producere, întrucât ele cauzează înec, vătămare corporală, întreruperea furnizării serviciilor medicale etc. De asemenea, contaminează sursele de apă, ceea ce creşte riscul de boli transmise prin intermediul ei. Modelele precipitaţiilor în schimbare pot să aibă consecinţe negative asupra surselor de apă destinate consumului uman. Apa contaminată creşte riscul de boală diareică; aceasta provoacă anual la nivel global aproximativ 760 000 de decese în rândul copiilor cu vârsta de sub 5 ani (WHO, 2016). Evenimente de precipitaţii extreme s-au produs în ultimii ani în diferite regiuni ale lumii. În cele ce urmează vom prezenta câteva dintre cele mai grave evenimente de precipitaţii extreme. • În regiunea europeană (a OMS), inundaţiile sunt fenomenul advers cel mai frecvent legat de condiţiile climatice (WHO, 2008). În perioada 2000–2011, în această regiune, inundaţiile au afectat 3,4 milioane de persoane şi au ucis mai mult de 1 000 (WHO, 2016). • În anul 2007, în Regatul Unit al Marii Britanii şi Irlandei de Nord, în lunile iunie–iulie au căzut precipitaţii abundente care au fost urmate de inundaţii grave. În perioada 25 iunie–03 iulie, inundaţiile s-au soldat cu 30 000 de persoane afectate, 6 morţi şi pagube în valoare de 4 mild. USD (CRED, EM-DAT). • În anul 2002, în Germania, precipitaţiile extreme au produs inundaţii grave în urma cărora 330 108 persoane au fost afectate, 27 de persoane şi-au pierdut viaţa, iar pagubele materiale au fost estimate la 11,6 mild. USD (idem). • În anul 2008, în Ucraina, precipitaţiile abundente au determinat inundaţii severe al căror bilanţ s-a soldat cu 224 725 de persoane afectate, 38 de persoane decedate şi distrugeri materiale în valoare de 1 mild. USD (idem). • În anul 2013, precipitaţiile extreme din R. Cehă au provocat inundaţii grave, în urma cărora 1,3 mil. de persoane au fost afectate, 15 persoane şi-au pierdut viaţa, iar pagubele materiale s-au ridicat la 828 mil. USD (idem). Apa. Oamenii utilizează apa într-o multitudine de scopuri: pentru băut şi prepararea hranei, pentru igienă, pentru cultivarea recoltelor, creşterea animalelor şi a peştelui, pentru producerea de bunuri şi energie electrică, pentru transport şi relaxare etc. Totuşi, schimbările climatice pun în pericol aceste bunuri în unele regiuni, ameninţând disponibilitatea apei, accesul şi calitatea acesteia. Hrana. Între cele mai importante consecinţe ale schimbărilor climatice sunt cele asupra agriculturii. Producţia globală de hrană poate fi afectată de modificarea climei (temperaturi ridicate, secetă, înmulţirea dăunătorilor şi a inundaţiilor), care constituie un risc pentru cereale, legume, culturi de fructe, efective de animale şi producţia de peşte. Se estimează că în viitor producţia globală a patru culturi agricole – porumb, grâu, orez şi soia – se va modifica în sensul unei scăderi cu ponderi de cel puţin 1CRISTINA24 HUMĂ 8 –10 la porumb, –5 la orez, cu ponderi cuprinse între 0 şi –30 la soia, în timp ce la grâu ponderile ar putea fi cuprinse între +5 şi –20 (Food and Agriculture Organization of the United Nations – FAO, 2016, după Müller şi Elliott, 2015). Se previzionează că productivitatea agricolă va avea variaţii în funcţie de regiune. Astfel, în regiunile de la latitudini medii şi mari ar putea să crească, în timp ce în unele regiuni din zonele uscate ar putea să scadă, ceea ce va afecta securitatea alimentară în aceste regiuni şi va determina o creştere a riscului de foamete. Unele studii previzionează o scădere a producţiei culturilor la nivel global cu 30% în următoarele decenii (UNDP, 2014, după World Bank, 2013b). Sărăcia. Schimbările climatice afectează toate statele şi pe toţi oamenii. Cele mai vulnerabile însă la consecinţele modificărilor climei sunt comunităţile sărace ale lumii. La nivel mondial, conform estimărilor Băncii Mondiale, citate de World Food Programme (f.a.), numărul celor care trăiesc încă în sărăcie extremă este de 702 milioane de persoane. Raportul Băncii Mondiale (World Bank, 2016) Shock Waves: Managing the Impacts of Climate Change on Poverty evidenţiază că schimbările climatice au un impact puternic asupra sărăciei. Acestea ar putea împinge mai mult de 100 de milioane de oameni în condiţii de sărăcie în următorii 15 ani. Cele mai afectate vor fi Africa Sub-Sahariană şi Asia de Sud, între cele mai sărace regiuni ale lumii, conform raportului. Efectele schimbărilor climatice afectează cel mai mult agricultura care reprezintă sursa cea mai importantă de mijloace de trai, securitate alimentară şi venituri din ţările sărace. Scăderea producţiei agricole în viitor, cauzată de modificarea climei, ar însemna creşterea preţurilor la alimente – cu 12% până în 2030 în Africa Sub-Sahariană –, iar impactul asupra gospodăriilor sărace ar fi grav întrucât acestea cheltuiesc 60% din venituri pe alimente (World Bank, 2016). Asociată scăderii producţiei agricole, malnutriţia ar putea creşte cu 23% în Africa (idem). Migrarea în masă. O serie de evenimente, cum sunt inundaţiile sau secetele, pot conduce la migrarea celor afectaţi, aşa-numiţii „refugiaţi climatici”, adică persoane nevoite să-şi părăsească locuinţele urmare a severităţii dezastrelor. O altă consecinţă legată de climă este scăderea productivităţii muncii. Aceasta poate rezulta din întârzieri ale activităţii în domenii ca agricultura, transporturile etc. sau din riscuri de sănătate în timpul evenimentelor extreme cum sunt valurile de căldură. Consecinţe asupra ecosistemelor. Schimbările climatice afectează plantele şi animalele prin modificarea habitatului, prin stres, boală, care le pot ameninţa viaţa. De exemplu, creşterea temperaturilor şi modificarea modelelor precipitaţiilor modifică arealele geografice ale mamiferelor, păsărilor şi plantelor şi le sunt afectate calendarul evenimentelor ciclului de viaţă, cum sunt înmugurirea, înfrunzirea, polenizarea, reproducerea şi migraţia păsărilor. 9 CONSECINŢE ŞI RISCURI ASUPRA CALITĂŢII VIEŢII 125 Legat de efectele asupra ecosistemelor în viitor, se previzionează că rezilienţa unor ecosisteme va fi depăşită în acest secol, ca urmare a fenomenelor dezastruoase asociate schimbărilor climatice (IPCC, 2007). CONSECINŢE SOCIOECONOMICE ALE SCHIMBĂRILOR CLIMATICE ÎN ROMÂNIA Pe fondul încălzirii globale şi în contextul regional al modificării climatice, în 2 ţara noastră condiţiile de climă – temperatura şi precipitaţiile – s-au modificat în ultimele decenii, urmarea fiind o creştere în intensitate şi frecvenţă a fenomenelor meteorologice extreme, ca, de exemplu, inundaţiile, secetele, valurile de căldură, valurile de frig etc. Între evenimentele de vreme extremă petrecute în ţara noastră în ultimele două decenii cu impact deosebit de puternic asupra populaţiei şi economiei sunt inundaţiile şi secetele. Acestea reprezintă două fenomene naturale, care se produc în condiţii diferite, chiar contrarii. Astfel, în timp ce inundaţiile au loc urmare a precipitaţiilor foarte abundente, secetele se produc în condiţiile temperaturilor mari şi ale precipitaţiilor scăzute. În ceea ce priveşte secetele, acestea sunt fenomene tot mai frecvente şi accentuate şi tot mai extinse în teritoriu. Legat de schimbările climatice, în România a crescut riscul de producere a altor fenomene extreme, cum sunt valurile de căldură, incendiile de pădure, valurile de frig, furtunile şi, totodată, riscul de afectare a populaţiei. Impactul direct al dezastrelor naturale asupra populaţiei din ţara noastră este prezentat şi de Raportul Dezvoltării Umane 2014 (UNDP, 2014), care consemnează în perioada 2005–2012 un număr de 3 morţi la 1 milion de persoane pe an şi un număr de persoane afectate de 778 la 1 milion de persoane. Schimbările climatice, respectiv creşterea temperaturii medii a aerului, scăderea cantităţilor medii de precipitaţii, precum şi unele evenimente extreme – cum sunt inundaţiile şi secetele –, influenţează negativ calitatea vieţii populaţiei din România. Consecinţe ale evenimentelor extreme produse de inundaţii în România. Precipitaţiile abundente asociate schimbărilor climatice împreună cu defrişările necontrolate (mai ales pe suprafeţe înclinate) sunt cauze ale producerii inundaţiilor în ţara noastră. Acestea sunt fenomene naturale distructive care se manifestă prin revărsări ale apelor având cea mai mare frecvenţă la nivel naţional şi global. În ţara noastră, cele mai expuse riscului de inundaţii sunt zonele rurale, datorită poziţiei aşezărilor în zonele joase, inundabile din lungul râurilor. La aceasta se adaugă tipul de locuinţe predominant, respectiv case individuale separate de curţi şi grădini (94,9% din total la nivel rural) (Ministerul Mediului şi Pădurilor, 2009–2010), care 2 Temperatura medie a aerului a crescut de la 8,9 grade Celsius în deceniul 1961−1970 la 9,3 grade Celsius în deceniul 2001−2010 (Sandu, 2013), iar precipitaţiile au înregistrat variabilitate şi intensitate diferite în timp. 1CRISTINA26 HUMĂ 10 sunt şi cele mai expuse riscului de inundaţii. Având în vedere că materialele de construcţie sunt, în cele mai multe cazuri, puţin rezistente la inundaţii, fiind din pământ, cu o rezistenţă mult mai mică decât cărămida, creşte riscul de distrugere al acestor fenomene. Inundaţiile au consecinţe negative asupra calităţii vieţii populaţiei din zonele în care acestea se produc. Într-un studiu privind incidenţa socioeconomică a fenomenelor naturale dezastruoase în ţara noastră, intitulat „Impactul socioeconomic al fenomenelor naturale dezastruoase în România – inundaţii, alunecări de teren, secetă” (Chiriac, coord., 2002), se arată că principalele tipuri de efecte ale inundaţiilor sunt economice şi sociale şi cuprind pagube de natură individuală şi pierderi la nivel comunitar. Conform lucrării citate, pagubele de natură individuală se referă la case, anexe gospodăreşti, terenuri agricole şi animale, fiecare dintre acestea putând fi afectate în diferite grade. Astfel, casele şi anexele gospodăreşti pot fi distruse parţial sau în totalitate, terenul agricol inundat îşi poate pierde productivitatea pe o perioadă mai lungă de timp, iar în cazul pierderii animalelor din gospodărie, consecinţele economice asupra nivelului de trai sunt semnificative. În privinţa pierderilor la nivel comunitar, înregistrate ca urmare a revărsărilor mari de ape, cu impact major în planul calităţii vieţii populaţiei din aşezările supuse unor astfel de fenomene, lucrarea citată menţionează: – obiective economice şi construcţii hidrotehnice cu efecte, inclusiv asupra populaţiei ocupate; – obiective sociale şi culturale; – căi de comunicaţie – rutiere, feroviare, forestiere, poduri şi podeţe, precum şi reţele de alimentare cu apă, de canalizare, telefonice etc. Distrugerea sau degradarea acestora afectează direct calitatea vieţii populaţiei, prin faptul că o izolează şi o lipseşte de sursele vitale ale existenţei (apă, combustibil, alimente etc.). Referindu-ne la anii secolului al XXI-lea, în ţara noastră s-au înregistrat inundaţii intense şi repetate, care au avut impact negativ asupra calităţii vieţii populaţiei din zonele afectate. Sunt de menţionat evenimentele hidrometeorologice extreme din anii 2005, 2006 şi 2010. Inundaţiile din anul 2005 au fost cauzate de precipitaţiile abundente în condiţiile defrişărilor necontrolate şi s-au manifestat prin revărsări de ape, scurgeri de pe versanţi, fiind însoţite de fenomene meteorologice periculoase (grindină, descărcări electrice, alunecări de teren etc.). Acestea au avut loc în toate judeţele ţării, inclusiv în Municipiul Bucureşti, şi au afectat un număr de 1 734 de localităţi (Ministerul Mediului şi Gospodăririi Apelor – MMGA şi Comitetul Ministerial pentru Situaţii de Urgenţă – CMSU, 2006). Fenomenele extreme din anul 2005 au avut consecinţe negative asupra vieţii şi bunurilor materiale. În urma acestor evenimente şi-au pierdut viaţa 76 de persoane – valoare care depăşeşte media anuală de 13 pierderi de vieţi omeneşti/an cauzată de fenomenul de inundaţii, înregistrată în intervalul 1969–2006 (idem; Ministerul Mediului 11 CONSECINŢE ŞI RISCURI ASUPRA CALITĂŢII VIEŢII 127 şi Pădurilor, 2009–2010). În ceea ce priveşte pagubele materiale produse, acestea au fost estimate la o valoare de peste 5,9 mild. lei (MMGA şi CMSU, 2006). Documentele cercetate cu privire la inundaţiile din anul 2005 descriu aceste fenomene drept „atipice”, „istorice”, „dramatice”, „deosebit de periculoase” etc., care sugerează amploarea şi consecinţele acestor evenimente nefaste. Bilanţul evenimentelor extreme din anul 2005 din ţara noastră a constat în: – 76 de persoane decedate; – pagube individuale rezultate din avarierea de case şi anexe gospodăreşti (93.976), afectarea de teren agricol (656 392 ha) şi moartea a numeroase animale, estimate la valoarea de peste 1,3 mild. lei; – pagube din degradarea a 90 394 de fântâni, apreciate la o valoare de aproximativ 12,7 mil. lei; – pagube comunitare rezultate din afectarea de obiective social-economice (în număr de 1 063) şi avarierea de căi de comunicaţie rutiere, feroviare şi forestiere, poduri şi podeţe, construcţii hidrotehnice şi reţele de alimentare cu apă, gaze, canalizare, energie electrică etc. în valoare de peste 4,5 mild. lei. Cele mai afectate judeţe de fenomene distructive în anul 2005 din punct de vedere al valorii pagubelor materiale sunt judeţele: Vrancea – cu peste 507 mil. lei, Buzău – cu peste 462 mil. lei, Timiş – cu peste 406 mil. lei, Caraş-Severin – cu peste 363 mil. lei, Bacău – cu peste 338 mil. lei, Teleorman – cu peste 320 mil. lei. Sursa: MMGA şi CMSU, 2006 Un alt eveniment extrem de inundaţii îl reprezintă inundaţiile din perioada aprilie–mai 2006 produse de revărsarea fluviului Dunărea. Aceasta a afectat 156 de localităţi din 12 judeţe din partea de sud şi sud-est a ţării. Inundaţiile din anul 2006 au avut consecinţe negative semnificative în plan social şi economic. Ca urmare a acestora a fost pusă în pericol securitatea populaţiei din localităţile inundate, fapt evidenţiat de numărul mare de persoane evacuate – aproximativ 15 000, conform Administraţiei Naţionale Apele Române (ANAR) (f.a.). În ceea ce priveşte pagubele materiale înregistrate, o estimare a lor indică: – pagube individuale rezultate din avarierea a aproximativ 29 000 de case şi anexe gospodăreşti, precum şi din inundarea unei suprafeţe de teren de peste 316 000 ha şi – pierderi la nivel comunitar rezultate din afectarea unui număr de 410 obiective socioeconomice şi a circa 400 de kilometri de drumuri naţionale şi locale (: 27). Pagubele produse de aceste inundaţii au fost estimate la valoarea de 1,2 miliarde lei (: 25). Sursa: ANAR, f.a. În anul 2010 (perioada iunie–iulie) în ţara noastră a avut loc un eveniment de inundaţii severe, care a provocat daune estimate la circa 875 de milioane euro (Fundaţia pentru Dezvoltarea Societăţii Civile, 2013). O evaluare a daunelor provocate de inundaţii în ţara noastră în ultimul deceniu (2003–2013, n.n.) indică o valoare a lor de 6 miliarde euro (Fundaţia pentru Dezvoltarea Societăţii Civile, 2013). Consecinţe ale fenomenului de secetă în România. Variabilitatea condiţiilor climatice manifestată prin precipitaţii mai reduse şi temperaturi mai mari determină fenomenul de secetă şi, asociat acestuia, aridizare şi deşertificare în ţara noastră. 1CRISTINA28 HUMĂ 12 Seceta este definită ca „starea de deficit de apă în raport cu necesităţile populaţiei şi ale ramurilor economiei naţionale, care creează disconfort şi perturbarea activităţilor socioeconomice, precum şi impact negativ altor factori de mediu” (Comitetul Naţional pentru Combaterea Secetei, Degradării Terenurilor şi a Deşertificării – CNCSDTD, 2008). Unul dintre sectoarele de activitate ale economiei naţionale puternic afectate de schimbările climatice îl reprezintă agricultura. Conform estimărilor CNCSDTD (2008), seceta împreună cu alte fenomene meteorologice extreme determină diminuarea producţiei agricole cu 30–50% în fiecare an. Fenomenul de secetă afectează pe perioade lungi şi în ani consecutivi aproximativ 7 milioane ha, respectiv 48% din suprafaţa agricolă totală de 14,7 milioane ha (CNCSDTD, 2008). Zonele agricole cele mai vulnerabile la fenomenul secetos sunt zona de sud-est, zona de sud şi zona de est a ţării, respectiv suprafeţele agricole din Dobrogea, sudul Moldovei, Olteniei şi Munteniei. Şi alte zone ale ţării sunt vulnerabile în prezent, ca urmare a extinderii acestui fenomen, cum este zona de nord-est (mai precis suprafeţele agricole din judeţul Botoşani) (Chiriac et al., 2005). Unul dintre cele mai afectate de secetă segmente ale agriculturii îl reprezintă producţia vegetală. Ca urmare a secetei, în perioada 2007–2015, producţiile vegetale au variat de la an la an. De exemplu, seceta din anul 2007 a avut un impact negativ diminuând producţiile medii la hectar. Spre exemplu, producţia medie la grâu a fost de 1 541 kg/ha, la porumb de 1 526 kg/ha, la orz şi orzoaică – 1 461 kg/ha, la floarea- soarelui – 654 kg/ha, iar la rapiţa pentru ulei – 991 kg/ha (Tabelul nr. 1). Tabelul nr. 1 Producţia medie la unele culturi de câmp, în România (2007–2015) kg/ha 1123 2007 2008 2009 2015 Tip de cultură 2010 2011 2012 2013 2014 Grâu 1 541 3 403 2 421 2 688 3 663 2 652 3 468 3 590 3 842 Porumb 1 526 3 215 3 409 4 309 4 525 2 180 4 488 4 770 3 509 Orz şi orzoaică 1 461 3 069 2 284 2 542 3 170 2 325 3 111 3 319 3 424 Floarea-soarelui 654 1 437 1 433 1 597 1 798 1 310 1 993 2 187 1 758 Rapiţă pentru ulei 991 1 844 1 357 1 755 1 882 1 496 2 408 2 604 2 530 12 Sursa: INS, 2014, 14.12 Producţia medie la hectar, la principalele culturi 2007–2008: 464; INS, 3 2016, 14.12 Producţia medie la hectar, la principalele culturi 2009–2014: 498; INS, 2015, Producţia vegetală la principalele culturi, în anul 2015, citat de Ministerul Agriculturii şi Dezvoltării Rurale. Seceta din 2012 (2011–2012) a afectat, de asemenea, producţia vegetală, producând daune pe o suprafaţă de peste 5,8 mil. hectare la nivel naţional, potrivit Ministerului Agriculturii şi Dezvoltării Rurale, citat de Fundaţia pentru Dezvoltarea Societăţii Civile et al. (2013), producţiile medii la unele culturi de câmp, în anul respectiv, au fost scăzute. Astfel, producţia medie la grâu a fost de 2 652 kg/ha, la porumb de 2 180 kg/ha, la orz şi orzoaică – 2 325 kg/ha, la floarea-soarelui – 1 310 kg/ha, la rapiţa pentru ulei – 1 496 kg/ha (Tabelul nr. 1). 13 CONSECINŢE ŞI RISCURI ASUPRA CALITĂŢII VIEŢII 129 Impactul negativ al secetelor asupra culturilor în ţara noastră nu este atenuat prin irigare întrucât efectuarea irigaţiilor se face pe suprafeţe mici, care fluctuează de la an la an. În anul 2007, din suprafaţa totală amenajată pentru irigaţii de 2 997 mii ha erau irigate 257,7 mii ha (8,6%), în anul 2010 – 83 de mii ha (2,8%), în anul 2012 – 165,4 mii ha (5,5%), iar în anul 2014 – 113,3 mii ha (3,8%). Sursa: INS, 2010, 2011, 2014, 2016 Impactul secetei asupra producţiei agricole vegetale se resimte direct în sectorul zootehnic prin micşorarea şeptelului, îndeosebi creşterea animalelor – erbivore – a căror alimentaţie este direct afectată cantitativ şi calitativ, dar şi creşterea albinelor, acvacultura etc. (CNCSDTD, 2008). Fenomenul de secetă are consecinţe negative şi asupra sectorului viticol şi pomicol, unde se pot înregistra pierderi ale recoltei de struguri şi fructe. Acestea se datorează însă şi altor condiţii, cum ar fi aceea că plantaţiile de vii şi pomi fructiferi nu sunt irigate ceea ce împiedică atenuarea impactului distructiv. Ca urmare a secetelor produse în ani consecutivi, multe plantaţii viticole şi pomicole au fost abandonate (idem). Seceta are efecte negative asupra pădurilor, fiind împiedicată creşterea arborilor şi dezvoltarea volumului de masă lemnoasă (Papp şi alţii, 2011). Seceta, asociată schimbărilor climatice, afectează pe lângă agricultură (şi silvicultură) şi alte sectoare economice, cum sunt industria, cea energetică în special, transporturile, turismul şi serviciile. Deşi impactul secetei asupra acestor sectoare de activitate economică este mai puţin studiat, totuşi se poate aprecia (şi pe baza studiilor existente privind efectele secetei asupra calităţii vieţii, de exemplu, Chiriac şi aţii, 2005) că fiecare dintre acestea este influenţat direct sau indirect fie prin reducerea resursei de apă necesare desfăşurării activităţii, fie prin reducerea producţiei agricole vegetale şi animale, adică a resurselor utilizate de acestea. Seceta are un impact negativ asupra resurselor de apă prin diminuarea apelor din râuri, din lacuri de acumulare şi a nivelurilor apelor subterane. Scăderea resurselor de apă determină „stresul hidric”, prin care omul percepe seceta prin lipsa apei (Chiriac şi alţii, 2005, după Strategia Naţională şi Programul de acţiune privind combaterea deşertificării, degradării terenurilor şi secetei, 2000). Lipsa apei devine un factor cu efecte puternice asupra calităţii vieţii, prin faptul că este periclitată alimentarea cu apă a localităţilor, atât urbane cât şi rurale, dar între acestea mai ales a celor ce utilizează surse proprii, respectiv fântâni şi izvoare. În condiţii de secetă, nivelul pânzei freatice de apă scade, în unele cazuri, putând coborî până la secarea completă a fântânilor. Spre exemplu, ca urmare a secetelor prelungite din perioada 1990–2007, nivelurile pânzei freatice de apă au scăzut în Podişul Moldovei, Dobrogea şi Câmpia Română, ceea ce a condus la scăderea apei în fântâni, chiar la secarea apei unora dintre ele, mai ales în judeţele Botoşani, Iaşi şi Vaslui (CNCSDTD, 2008). 1CRISTINA30 HUMĂ 14 Vulnerabilă la fenomenul de secetă este nu numai populaţia din judeţele semnalate anterior, dar şi populaţia din alte zone ale ţării afectate de secetă – din zonele de sud-est, de sud şi sud-vest – şi care nu dispune de alimentare cu apă în locuinţă, depinzând de alte surse pentru a-şi acoperi necesităţile. O analiză a situaţiei privind alimentarea cu apă a locuinţei în 14 judeţe arată că, în anul 2011, ponderea locuinţelor alimentate cu apă poate varia între 36,8% – jud. Vaslui şi 84,7% – jud. Constanţa (Tabelul nr. 2). Tabelul nr. 2 Alimentarea cu apă a locuinţelor în sistem centralizat în judeţe din estul şi sudul ţării Nr. crt. Judeţ Total (%) Urban (%) Rural (%) 1. Mehedinţi 46,7 88,2 16,5 2. Dolj 52,8 88,8 19,5 3. Olt 37,2 81,2 9,8 4. Teleorman 40,4 82,7 21,3 5. Giurgiu 41,1 81,7 25,4 6. Călăraşi 44,4 80,8 23,1 7. Ialomiţa 45,0 80,4 19,0 8. Brăila 61,5 87,8 16,0 9. Constanţa 84,7 95,3 57,1 10. Tulcea 58,6 87,2 34,9 11. Galaţi 62,6 93,7 21,1 12. Vaslui 36,8 82,5 8,2 13. Iaşi 57,0 94,3 23,7 14. Botoşani 38,7 79,4 12,8 Sursa: INS, 2011. La nivel urban între 80,4 (jud. Ialomiţa) şi 95,3% (jud. Constanţa) dintre locuinţe dispuneau de alimentare cu apă, în timp ce la nivel rural între 8,2 (jud. Vaslui) şi 57,1% (jud. Constanţa) dintre ele erau alimentate cu apă. Disponibilităţile reduse de apă în condiţii de secetă severă au consecinţe negative şi asupra populaţiei deservite de sisteme publice de alimentare cu apă, prin întreruperi ale alimentării cu apă, prin debite reduse, întreruperi ale alimentării cu apă, ceea ce creează disconfort, periclitează satisfacerea cerinţelor de apă pentru folosinţe curente. Sănătatea populaţiei. În condiţiile secetelor prelungite şi succesive se înregistrează şi un alt efect negativ, respectiv cel asupra stării de sănătate a populaţiei care constă în incidenţa mai mare a bolilor legate de malnutriţie, în zonele expuse la acest fenomen (Chiriac şi alţii, 2005). (În ţara noastră, în perioada 2008–2012 malnutriţia a afectat 13% dintre copiii cu vârsta de sub 5 ani [UNDP, 2014]). Este cazul tuberculozei, cunoscută ca „boală a sărăciei”, care afectează persoanele cu sistemul imunitar scăzut, ca urmare a unui consum ridicat de cereale, în special porumb, şi a unei alimentaţii sărace în carne, lapte şi brânzeturi (Chiriac şi alţii, 2005; Institutul Naţional de Sănătate Publică – INSP, f.a.). 15 CONSECINŢE ŞI RISCURI ASUPRA CALITĂŢII VIEŢII 131 Între persoanele cele mai vulnerabile la îmbolnăvirea de tuberculoză sunt cele care provin din zonele rurale, cele care au o situaţie economică precară şi persoanele care nu au adăpost (INSP, f.a., după Planul Strategic Naţional de Control al Tuberculozei în România 2015–2020). În anul 2013, s-a înregistrat o incidenţă mai mare a tuberculozei în judeţele din estul şi sudul ţării care corespund zonelor cu risc mai mare de secetă şi care sunt şi zonele mai sărace ale ţării. În judeţele respective, incidenţa tuberculozei a depăşit valoarea medie pe ţară, de 73,3 la 100 000 de locuitori (Tabelul nr. 3). Tabelul nr. 3 Incidenţa tuberculozei în unele judeţe expuse riscului la secetă (2013) Nr. crt. Judeţ Total la 100.000 de loc. Total 73,3 1. Mehedinţi 93,4 2. Dolj 113,9 3. Olt 108,4 4. Teleorman 110,9 5. Giurgiu 107,7 6. Călăraşi 76,8 7. Ialomiţa 60,1 8. Brăila 83,7 9. Constanţa 89,9 10. Tulcea 92,8 11. Galaţi 96,0 12. Vaslui 77,2 13. Iaşi 81,6 14. Botoşani 92,5 Sursa: Institutul Naţional de Sănătate Publică, 2014, după Institutul de Pneumoftiziologie „Marius Nasta”. Cele mai mari valori au fost consemnate în judeţele Dolj – 113,9 la 100 000 de locuitori, Teleorman – 110,9 la 100 000 de locuitori, Olt – 108,4 la 100 000 de locuitori şi Giurgiu – 107,7 la 100 000 de locuitori. Trebuie menţionat că, după anul 2003, incidenţa tuberculozei a înregistrat o scădere la nivelul ţării noastre, urmare a politicilor iniţiate în acest sens. Sărăcia. Unul dintre efectele negative ale secetei îl reprezintă sărăcia. Aceasta este o disfuncţie gravă în plan socioeconomic în zonele afectate de fenomenul de secetă (Chiriac şi alţii, 2005). Sărăcia este definită ca o stare de lipsă de lungă durată a resurselor necesare pentru a asigura un mod de viaţă considerat decent, acceptabil la nivelul unei comunităţi (Zamfir, 1999, citat de Chiriac şi alţii, 2005). Cercetările cu privire la starea de sărăcie în ţara noastră scot în evidenţă faptul că aceasta era mult mai mare în mediul rural, unde populaţia îşi bazează mijloacele de trai pe activităţi în agricultură, care depinde de variabilitatea condiţiilor climatice. 1CRISTINA32 HUMĂ 16 Conform studiului Background Study for the National Strategy on Social Inclusion and Poverty Reduction 2015–2020 (Teşliuc şi alţii, 2015), rata sărăciei relative în mediul rural era, în 2012, de 38% comparativ cu 22,5% la nivel naţional şi cu 11% la nivel urban. Situaţia sărăciei relevă diferenţe mari şi între regiunile ţării. Cele mai mari rate ale sărăciei relative, în 2012, ce depăşesc media naţională de 22,5%, erau înregistrate în Regiunea de Nord-Est (33%), în Regiunea de Sud-Vest (30%) şi în Regiunea de Sud-Est (29%). Valorile mari ale sărăciei din cele trei regiuni sunt datorate şi ponderilor însemnate ale populaţiei (sărace) din mediul rural. Estimări ale Băncii Mondiale arată că un risc ridicat de sărăcie există şi în Regiunea de Sud. Este vorba despre judeţe cu risc mare de sărăcie, cum sunt Călăraşi şi Teleorman, precum şi Giurgiu (World Bank, 2014). Cauzele principale care generează sărăcia la nivel comunitar în mediul rural din ţara noastră, aşa cum arată analize sociologice (Zamfir, 2000, citat de Chiriac şi alţii, 2005) sunt: – izolarea şi lipsa mijloacelor adecvate de comunicare (drumuri, poduri, electricitate sau telefon); – producţia agricolă scăzută, datorită fărâmiţării excesive a proprietăţii, lipsei capacităţilor de investiţie etc.; – populaţia îmbătrânită; – lipsa sau accesul necorespunzător la serviciile publice (de transport, de sănătate, de educaţie); – existenţa unui segment important de populaţie, reprezentat în special de tineri, fără pământ. Pe lângă acestea trebuie avut însă în vedere riscul pe care îl reprezintă pentru comunităţile rurale variabilitatea condiţiilor climatice (Chiriac şi alţii, 2005). Acestea afectează principalele resurse ale populaţiei din mediul rural (cu ocupaţii în agricultură): diminuează producţiile agricole, cele vegetale şi cele animale, precum şi fertilitatea terenurilor agricole. În acest fel, condiţiile climatice – secete frecvente şi prelungite – pot contribui la starea de sărăcie şi pot împiedica dezvoltarea comunitară, în zonele expuse riscului de secetă. Consecinţe ale temperaturilor extreme. În ţara noastră, clima înregistrează 3 care pot afecta sănătatea. temperaturi extreme Temperaturile extrem de mari sau canicula au consecinţe directe asupra sănătăţii umane şi pot creşte riscul de deces. Deosebit de expuse la caniculă sunt aşezările urbane mari, unde suprafeţele de beton şi asfalt acumulează o mare cantitate de căldură, efectele ei fiind amplificate de răcirea insuficientă a aerului în timpul nopţii. În asemenea aşezări umane, indicele de confort termic (indică temperatura resimţită de corpul uman prin coroborarea temperaturii aerului cu umiditatea 3 Prin temperaturi extreme se înţelege, potrivit OU nr. 99/2000, temperaturi ale aerului care depăşesc două zile consecutiv +37 grade Celsius, în condiţii de microclimat cald, şi temperaturi care scad sub –20 grade Celsius, în condiţii de microclimat rece (Chiriac şi alţii, 2005). 17 CONSECINŢE ŞI RISCURI ASUPRA CALITĂŢII VIEŢII 133 relativă) depăşeşte frecvent pragul critic de 80 de unităţi, în anotimpul cald (Stanciu, Chiriac şi Humă, 2010). Condiţiile termice extreme impun măsuri minimale care trebuie asigurate de angajatori pentru protecţia salariaţilor. Măsurile minimale care trebuie asigurate în perioadele cu temperaturi ridicate extreme de angajatori pentru protecţia salariaţilor sunt: reducerea intensităţii şi ritmului activităţilor fizice, asigurarea ventilaţiei la locurile de muncă, alternarea efortului dinamic cu cel static, asigurarea apei minerale – 2–4 litri/persoană etc. (Chiriac et al., 2005, după OU nr. 99/2000). Temperaturile foarte mari produc un stres termic ridicat asupra organismului, fiind un factor de risc pentru sănătate. În timpul evenimentelor extreme de caniculă are loc o creştere a mortalităţii în rândul populaţiei cu grad mare de vulnerabilitate. Dovadă în acest sens stau cazurile de deces înregistrate în urma valului de căldură din anul 2004 când s-au înregistrat 27 de decese, a valului de căldură din anul 2006 când au fost consemnate 26 de decese şi a valului de căldură din anul 2007 când s- au produs 30 de decese (CRED, EM-DAT). Valurile de frig se produc şi în ţara noastră. Acestea au consecinţe negative asupra populaţiei, contribuind la mortalitatea în timpul iernii. În ultimii ani s-au înregistrat mai multe evenimente meteorologice cu temperaturi coborâte, care au avut efecte nefaste asupra populaţiei. În acest sens menţionăm evenimentele de vreme extremă din anii 2006 şi 2012, precum şi cele din anul 2017. În anul 2006, condiţiile de iarnă severă au cuprins întreaga ţară şi au cauzat decesul a 68 de persoane (idem). În ceea ce priveşte evenimentul extrem din anul 2012, acesta s-a manifestat în principal în 13 judeţe din estul, sudul, sud-estul şi centrul ţării. Pentru populaţie consecinţele au fost negative: s-au înregistrat 86 de decese şi peste 7 500 de persoane au fost afectate (idem). Din cauza cantităţilor mari de zăpadă din timpul acestui eveniment extrem, mii de persoane au rămas izolate şi fără posibilitatea de aprovizionare cu alimente necesare supravieţuirii (Crucea Roşie, f.a.). În anul 2017, după o primăvară care a debutat cu temperaturi ridicate, ceea ce a grăbit vegetaţia, a urmat un val de frig cu îngheţ şi ninsori. În felul acesta, agricultura va înregistra pagube însemnate la toate culturile. Ca urmare a schimbărilor climatice pe teritoriul României are loc o creştere a riscului de producere a fenomenelor naturale extreme (inundaţii, secete, furtuni). Impactul evenimentelor dezastruoase în ţara noastră este semnificativ şi constă în pierderi de vieţi omeneşti şi pagube materiale însemnate. Conform Indexului riscurilor climatice globale 2015 [Global Climate Risk Index 2015] (Kreft şi alţii., 2014), care analizează pe baza datelor socioeconomice impactul direct – pierderi de vieţi omeneşti şi pagube materiale – al fenomenelor meteorologice extreme, România s-a situat în anul 2013 pe locul 78 şi între 1994 şi 2013 (în funcţie de media scorurilor pentru această perioadă) pe locul 29 între cele 181 de state incluse în această analiză. 1CRISTINA34 HUMĂ 18 Prin poziţia ocupată se arată nivelul deosebit de expunere şi vulnerabilitate la evenimentele meteorologice extreme al ţării noastre. CONCLUZII Din cele prezentate rezultă că schimbările climatice se încadrează în categoria factorilor care afectează calitatea vieţii populaţiei. Efectele de mediu şi sociale ale schimbărilor climatice, cum sunt modificarea vremii, modificarea calităţii aerului, a cantităţii şi calităţii apei, a ecosistemelor, a agriculturii, a mijloacelor de trai, a infrastructurii pot afecta în cele din urmă sănătatea umană, crescând riscurile de vătămare, îmbolnăvire şi chiar deces în rândul oamenilor. Temperaturile foarte mari şi cele foarte coborâte, care sunt mai frecvente şi mai intense în ultimii ani, au consecinţe asupra sănătăţii umane, mai ales asupra unor categorii de populaţie vulnerabile, cum sunt persoanele vârstnice, persoanele bolnave cronic şi grupurile de populaţie dezavantajate social şi economic. Precipitaţiile extreme, tot mai frecvente în ultimii ani, contribuie la creşterea riscului de producere a inundaţiilor, care, de asemenea, au impact puternic asupra populaţiei. Ele pot cauza înec, vătămare corporală, întreruperea furnizării serviciilor medicale etc. De asemenea, contaminează sursele de apă, ceea ce creşte riscul de boli transmise prin intermediul ei. Impactul direct al fenomenelor naturale dezastruoase în perioada 2005–2012, conform Raportului Dezvoltării Umane 2014 (UNDP, 2014), a fost estimat la 12 decese la 1 milion de persoane pe an, iar numărul celor afectate la 24 203 la 1 milion de persoane. Între cele mai importante consecinţe ale schimbărilor climatice sunt cele asupra agriculturii. Producţia globală de hrană poate fi afectată de modificarea climei, care constituie riscuri pentru cereale, legume, culturi de fructe, efective de animale şi producţia de peşte. Productivitatea culturilor şi a stocului de animale poate să scadă din cauza temperaturilor ridicate, a secetei, a înmulţirii dăunătorilor şi a inundaţiilor, punând în pericol securitatea hranei la nivel global. Schimbările climatice afectează toate statele şi pe toţi oamenii, dar şi plantele şi animalele prin modificarea habitatului, prin stres, boală, care le pot ameninţa viaţa. În ţara noastră, pe fondul încălzirii globale şi în contextul regional al modificării climatice, condiţiile de climă – temperatura şi precipitaţiile – s-au modificat în ultimele decenii. Au avut loc evenimente de vreme extremă cu impact deosebit de puternic, cum sunt inundaţiile şi secetele. În acelaşi timp, a crescut riscul de producere a altor fenomene extreme, cum sunt valurile de căldură, incendiile de pădure, valurile de frig, furtunile. Impactul direct al dezastrelor naturale asupra populaţiei din ţara noastră este prezentat şi de Raportul Dezvoltării Umane 2014 (UNDP, 2014) care consemnează 19 CONSECINŢE ŞI RISCURI ASUPRA CALITĂŢII VIEŢII 135 în perioada 2005–2012 un număr de 3 morţi la 1 milion de persoane pe an şi un număr de persoane afectate de 778 la 1 milion de persoane. Schimbările climatice, respectiv creşterea temperaturii medii a aerului, scăderea cantităţilor medii de precipitaţii, precum şi unele evenimente extreme – ca secetele şi inundaţiile –, influenţează negativ calitatea vieţii populaţiei din România. Între evenimentele extreme cu impact semnificativ asupra populaţiei sunt de menţionat inundaţiile din anii 2005, 2006 şi 2010. Cele mai expuse riscului de inundaţii sunt zonele rurale, datorită poziţiei aşezărilor în zonele joase, inundabile din lungul râurilor. Variabilitatea condiţiilor climatice manifestată prin precipitaţii mai reduse şi temperaturi mai mari determină fenomenul de secetă în ţara noastră, cu impact asupra economiei agrare. Seceta are un impact negativ şi asupra resurselor de apă prin diminuarea lor, ceea ce determină „stresul hidric”. Lipsa apei devine un factor cu efecte puternice asupra calităţii vieţii, prin faptul că este periclitată alimentarea cu apă a localităţilor urbane şi rurale, mai ales a celor ce utilizează surse proprii, respectiv fântâni şi izvoare. Vulnerabilă la fenomenul de secetă este mai ales populaţia din zona de est, din zona de sud-est, de sud şi de sud-vest, care nu dispune de alimentare cu apă în locuinţă, depinzând de alte surse pentru a-şi acoperi necesităţile. Un efect negativ este cel asupra stării de sănătate a populaţiei care constă în incidenţa mai mare a bolilor legate de malnutriţie, în zonele expuse la acest fenomen. Un alt efect negativ ale secetei îl reprezintă sărăcia, care este o „disfuncţie gravă în plan socioeconomic în zonele afectate de fenomenul de secetă”. Aceasta este mult mai mare în mediul rural, unde populaţia îşi bazează mijloacele de trai pe activităţi în agricultură, care depinde şi de variabilitatea condiţiilor climatice. Temperaturile extreme pozitive şi negative înregistrate în ţara noastră pot afecta sănătatea populaţiei, uneori cu consecinţe nefaste. Ca urmare a schimbărilor climatice, pe teritoriul României are loc o creştere a riscului de producere a fenomenelor naturale extreme (inundaţii, secete, furtuni). Impactul evenimentelor dezastruoase în ţara noastră este semnificativ şi constă în pierderi de vieţi omeneşti şi pagube materiale însemnate. Acesta arată nivelul deosebit de expunere şi vulnerabilitate la evenimentele meteorologice extreme al ţării noastre. BIBLIOGRAFIE Administraţia Naţională Apele Române (ANAR), Raport – Evaluare preliminară a riscului la inundaţii. Bazinul hidrografic Dunărea, Bucureşti, (f.a.), disponibil online la www.rowater.ro/EPRI%20 Rapoarte/PFRA%20Dunare_2.pdf. Agenţia Europeană de Mediu (AEM), Mediul european. Starea şi perspectiva 2010. Sinteză, Agenţia Europeană de Mediu, Copenhaga, 2010. Centre for Research on the Epidemiology of Disasters (CRED), (f.a.), Emergency Events Database EM-DAT, Disasters List, disponibil online la www.emdat-be/disaster_list/index.html. 1CRISTINA36 HUMĂ 20 Chiriac, D,. Geicu, A., Humă, C., Bleahu, A., Efecte socioeconomice ale secetei asupra calităţii vieţii comunităţilor umane din România, în „Revista Calitatea Vieţii”, XVI, nr. 3–4, 2005, pp. 313–331. Chiriac, D,. Moldoveanu, M., Humă, C., Impactul socioeconomic al fenomenelor naturale dezastruoase în România – inundaţii, alunecări de teren, secetă, Colecţia Biblioteca economică, Seria probleme Economice, Centrul de Informare şi Documentare Economică, Bucureşti, 2002. Comisia Europeană, Sănătate publică. Schimbări climatice. Fenomene meteo extreme, (f.a.), disponibil online la http://ec.europa.eu/health/climate_change/extreme_weather/index.ro.htm. Comitetul Naţional pentru Combaterea Secetei, Degradării Terenurilor şi a Deşertificării, Strategia naţională privind reducerea efectelor secetei, prevenirea şi combaterea degradării terenurilor şi deşertificării, 2008, disponibil online la http://old.madr.ro/pages/strategie/strategie_antiseceta_ update_09.05.2008.pdf. Corvalan, C., Hales, S., McMichael, A., Ecosystems and human well-being. Health Synthesis, A Report of the Millennium Ecosystem Assessment, World Health Organization, 2005, disponibil online la http://apps.who.int/iris/bitstream/10665/43354/1/9241563095.pdf. Coumon, D., Rahmstorf, St., A decade of weather extremes, în „Nature climate change”, nr. 2, 2012, pp. 491–496, doi: 10.1038/nclimate1452. Crucea Roşie, (f.a.), disponibil online la www.crucearosie.ro/inzapeyire-2012.html. Food and Agriculture Organization of the United Nations (FAO), The state of food and agriculture. Climate change, agriculture and food security, Rome, 2016, disponibil online la http://www. fao.org/3/a-i6030e.pdf. Fundaţia pentru Dezvoltarea Societăţii Civile et al., Rezultatele analizei documentare. Sectorul mediu şi schimbări climatice, 2013, disponibil online la http://www.posmediu.ro/upload/pages/ Analiza%20documentară_Mediu%20şi%20schimbari%20climatice.pdf. Guvernul României, Ordonanţa de Urgenţă nr. 99 din 29 iunie 2000, Monitorul Oficial, nr. 304 din 4 iulie 2000, Bucureşti, 2000. Institutul Naţional de Sănătate Publică (INSP), Situaţia tuberculozei în România, (f.a.), disponibil online la http://insp.gov.ro/sites/cnepss/wp-content/uploads/2016/01/Analiza-de-situatie-tuberculoza- 2016.pdf. Institutul Naţional de Sănătate Publică, Incidenţa tuberculozei pe anul 2014 comparativ cu anul 2013, în „Buletin Informativ”, nr. 12, 2014, disponibil online la http://www.ccss.ro/public-html/sites/ default/files/buletin%20informativ%20an5202014%20sandu.pdf. Institutul Naţional de Statistică (INS), Anuarul Statistic al României 2009, Suprafaţa agricolă, după modul de folosinţă în anul 2008, tabel 14.2, p. 659, Bucureşti, 2010. Institutul Naţional de Statistică (2011) Anuarul Statistic al României 2011. Suprafaţa agricolă, după modul de folosinţă în anul 2010, tabel 14.2, p. 444. Bucureşti. Institutul Naţional de Statistică (2011) Recensământul Populaţiei şi al Locuinţelor – rezultate preliminare. Locuinţe convenţionale după dotarea cu instalaţii şi dependinţe. Institutul Naţional de Statistică, Anuarul Statistic al României 2013, Producţia medie la hectar la principalele culturi 2007–2008, tabel 14.12, p. 464, Suprafaţa agricolă după modul de folosinţă în anul 2012, tabel 14.2, p. 450, Bucureşti, 2014. Institutul Naţional de Statistică, Anuarul Statistic al României 2015, Producţia medie la hectar la principalele culturi 2009–2014, tabel 14.12, p. 498, Suprafaţa agricolă după modul de folosinţă în anul 2014, tabel 14.2, p. 484, Bucureşti, 2016. Institutul Naţional de Statistică, Anuarul Statistic al României 2015, Exploataţiile agricole pe categorii de folosinţă şi clase de mărime a suprafeţei agricole utilizate, p. 486, Bucureşti, 2016. Intergovernmental Panel on Climate Change (IPCC), Climate Change 2007: Synthesis Report (Fourth Assessment Report of the Intergovernmental Panel on Climate Change). Cambridge University Press, Cambridge, 2007, disponibil online la www.ipec.ch/pdf/assessment-report/ar4/syr/ar4_ syr.pdf. Kreft, S., Eckstein, D., Junghaus, L., Kerestan, C., Hagen, U., Global Climate Risk Index 2015. Who Suffers Most From Extreme Weather Events? Weather-related Loss Events in 2013 and 1994 to 2013, Briefing Paper, Germanwatch, Bonn, Berlin, 2014, disponibil online la https://germanwatch.org/ en/download/10333.pdf. 21 CONSECINŢE ŞI RISCURI ASUPRA CALITĂŢII VIEŢII 137 McMichael, A. J., Cambell-Lendrum, D. H., Corvaláu, C. F., Ebi, K. L., Githeko, A. K., Scheraga, J. D., Woodward, A. (eds.), Climate change and human health. Risks and responses. Geneva, World Health Organization, 2003. Mercer, J. B., Cold – an underrated risk factor for health. Environmental Research, vol. 92, Issue 1, pp. 8–13, 2003, disponibil online la http://dx.doi.org/10.1016/S0013-9351(02)00009-9. Ministerul Agriculturii şi Dezvoltării Rurale, (f.a.), Agricultură – Culturi de câmp, disponibil online la www.madr.ro/culturi-de-camp.html. Ministerul Mediului şi Pădurilor (MMP), Raport de mediu. Strategia naţională pe termen mediu şi lung de management al riscului la inundaţii, Bucureşti, 2009–2010, disponibil online la www.mil.ro/_documente/transparenta/consultari_publice/strategie_inundatii/raport_mediu.pdf. Ministerul Mediului şi Schimbărilor Climatice (MMSC), Strategia naţională a României privind schimbările climatice 2013–2020, (f.a.), disponibil online la mmediu.ro/app/webroot/uploads/ files/Strategia-Nationala-pe-Schimbari-Climatice-2013-2020.pdf. Ministerul Mediului şi Gospodăririi Apelor (MMGA) şi Comitetul Ministerial pentru Situaţii de Urgenţă (CMSU), Raport privind efectele inundaţiilor şi fenomenelor meteorologice periculoase produse în anul 2005, Bucureşti, 2006. Papp, C.-R., Bouriaud, L., Bouriaud, O. () Schimbările climatice şi pădurile, Braşov, Green Steps, 2011. Pye, S., Skinner, I., Meyer-Ohlendorf, N., Leipprand, A., Lucas, K., Salmons, R. () Addressing the social dimensions of environmental policy. A study of the linkages between environmental and social sustainability in Europe, European Commission, 2008, disponibil online la ec.europa.eu/ social/BblobServlet?docld=1672&langld=en. Sandu, I., Schimbări climatice în România şi efectele asupra resurselor de apă în agricultură. Bucureşti. Hotel Intercontinental, 27 mai 2013, disponibil online la http://www.ier.ro/webfm_ send/5189. Societatea National Geographic, National Geographic, nr. 151, noiembrie, 2015. Stanciu, M., Chiriac, D., Humă, C., Impactul schimbărilor ecoclimatice recente asupra calităţii vieţii. Revista Calitatea Vieţii, XXI, nr. 3–4, 2010, pp. 238–250. Teşliuc, E., Grigoraş, V., Stănculescu, M., Background Study for the National Strategy on Social Inclusion and Poverty Reduction 2015–2020, World Bank Group, Bucharest, 2015, Disponibil online la http://documents.worldbank.org/curated/en/290551467993789441/pdf/103191-WP- P147269-Box394856B-PUBLIC-Background-Study-EN.pdf. The World Bank, Cartografierea sărăciei în România. Elaborarea de politici publice mai bune, prin intervenţii mai bine orientate, 2014, disponibil online la http://www.worldbank.org/content/ dam/worldbank/document/eco/romania/Brief-on-poverty-mapping-in-Romania-2014-03-04a- ro.pdf. United Nations Development Programme (UNDP), Human Development Report 2014. Sustaining Human Progress: Reducing Vulnerabilities and Building Resilience, USA, New York, 2014, disponibil online la hdr.undp.org/sites/default/files/hdr14-report-en-1.pdf. World Bank Group (WBG), Shock Waves. Managing the Impacts of Climate Change on Poverty, Climate Change and Development Series, USA, Washington, 2016, Doi: 10.1596/978-1-4648- 0673-5. World Health Organization, Taking action to protect health in Europe from climate change, Fact sheet, Copenhagen 4 April 2008, 2008, disponibil online la www.euro.who.int/_data/assets/ pdf_file/0007/95830/fs_4_Apr_08e.pdf. World Health Organization, Global health risks. Mortality and burden of disease attributable to selected major risks. Geneva, 2009. World Health Organization, The solid facts on climate change and health, Fact sheet, Copenhagen and Parma, 12 March 2010, 2010, disponibil online la www.euro.who.int/_data/assets/pdf_file/ 0010/95815/FS_ParmaClosure.pdf. World Food Programme, (f.a.), Climate Impacts on Food Security, disponibil online la https://www. wfp.org/climate-change/climate-impacts. World Health Organization, Climate change and health, 2016, disponibil online la http://www.who.int/ mediacentre/factsheets/fs266/en/. 1CRISTINA38 HUMĂ 22 he paper highlights some of the main consequences and risks that climate change has on society and how it affects the quality Tof life of the population. We have in mind the impact of climate change, which is related to extreme weather events such as heat waves and cold waves, floods, droughts, etc., which have important environmental and social effects. We have mainly referred to changes in air quality, quantity and quality of water, ecosystems, agriculture, livelihoods, infrastructure that can affect human health, increasing the risk of harm, illness and even death among people, and can also cause considerable material loss. These issues have been addressed both globally and nationally. The study is based on an analysis of statistical data that reflects the direct impact – human loss, affected persons and material damage – related to extreme climatic conditions and some indirect impact assessments that significantly influence the quality of life of the population. In the analysis, estimates and statistical data were used at international, European and national levels. Keywords: vulnerability, economic and social effects, affected population, Romania. Primit: 05.04.2017 Acceptat: 23.05.2017 ÎNGRIJIND COPIII INSTITUŢIONALIZAŢI: PERCEPŢIA PERSONALULUI DIN APARTAMENTELE DE TIP FAMILIAL DIN BUCUREŞTI ASUPRA MUNCII LOR ŞTEFAN LIPAN nul dintre aspectele importante ale procesului de modernizare al României l-a reprezentat restructurarea sistemului de protecţie Ual copilului. Centrele de îngrijire de mari dimensiuni au fost închise şi s-au creat noi servicii rezidenţiale de mici dimensiuni, precum cele intitulate „apartamentele de tip familial” în care locuiesc între trei şi opt copii. Totodată, s-au introdus şi noi standarde de calitate şi de acreditare. Cercetarea de faţă urmăreşte să aducă o imagine mai detaliată asupra efectelor acestor schimbări, plecând de la perspectiva personalului din apartamentele de tip familial asupra muncii lor. Aceştia sunt cei care petrec cel mai mult timp cu copiii şi care au o influenţă majoră în dezvoltarea lor. Ei îşi consideră munca una complexă, cu multe roluri foarte diferite, unele dintre ele neclare, cu responsabilităţi mari, chiar şi unele pentru care nu au pregătirea necesară. Activităţile de administrare şi cele birocratice sunt privite ca ocupând prea mult timp, timp ce ar putea fi folosit pentru activităţile educaţionale. Un alt aspect al muncii lor il reprezinta şi „munca emoţională” (emotional labour) ce poate duce la epuizare şi la deteriorarea relaţiei cu copiii. Aşadar, articolul sugerează că, deşi au fost implementate diverse proiecte de restructurare, acestea nu au fost corelate îndeajuns cu perspectiva personalului arată că nevoile lor şi cu cele ale copiilor pe termen lung. Cuvinte-cheie: copii instituţionalizaţi, restructurarea sistemului de protecţie al copilului, apartamente de tip familial, munca personalului angajat, îngrijire. INTRODUCERE În 2015, în România, potrivit cifrelor oficiale, un număr de 58 013 de copii se afla în sistemul de protecţie al statului (Ministerul Muncii, 2015). Aşa cum arată raportul United Nations, 40% din aceşti copii sunt instituţionalizaţi din cauza sărăciei (United Nations Human Rights Council Special Rapporteur, 2015). În plan European, regiunea Centrală şi de Est, cu cele 22 de ţări care o compun, are cel mai mare Adresa de contact a autorului: Ştefan Lipan, Departamentul de Sociologie − Facultatea de Ştiinţe Politice, Şcoala Naţională de Studii Politice şi Administrative (SNSPA) Bucureşti Adresa: Bd. Expoziţiei, nr 30A, Bucureşti, România, e-mail: lipan_stefan@yahoo.com. CALITATEA VIEŢII, XXVIII, nr. 2, 2017, p. 139–158 1ŞTEFAN40 LIPAN 2 număr de copii instituţionalizaţi din lume, mai precis 626,000 (Unicef, 2010). Această practică a instituţionalizării este încă una foarte comună în cadrul acestor ţări. Copiii aflaţi în această situaţie poartă încă stigma termenului de „abandon”, termen ce ascunde în spatele său o multitudine de situaţii şi factori politici, economici şi sociali care concură la decizia părinţilor de a-şi lăsa copilul în grija statului. Istoria României în ceea ce priveşte această practică este cel puţin una „delicată”. În decembrie 1989, peste 100 000 de copii locuiau în instituţiile statului (Magheru, 2011). După ridicarea vălului care orbise timp de jumătate de secol privirea vestului, România a primit o abundentă vizibilitate internaţională pornind de la acest aspect. O cohortă de organizaţii a venit pentru a filma, documenta şi salva copiii abandonaţi ai regimului comunist. „Inuman”, „îngrozitor”, „iad” – sunt doar câţiva din termenii folosiţi de acestea pentru a descrie situaţia întâlnită (Borcila, 2015). Drept urmare, unul dintre elementele importante ale procesului de tranziţie către capitalismul neoliberal (Cernat, 2006) l-a reprezentat şi închiderea instituţiilor de mari dimensiuni şi reformarea sistemului de protecţie al copilului. Aşadar, începând din 1997, odată cu punerea în aplicare a prevederilor Convenţiei de la Haga asupra Protecţiei Copilului (Tofan şi Batculescu, 2013), a început procesul de reformare şi cel de dezinstituţionalizare a sistemului de protecţie al copilului. Dezinstituţionalizarea presupune reintegrarea copiilor în familiile biologice sau extinse sau alte forme alternative de protecţie de tip familial precum plasamentul la o familie sau o persoană. Magheru (2011) discută despre faptul că, deşi s-au făcut progrese considerabile în ceea ce priveşte protecţia copilului, separarea de familie rămâne una dintre cele mai urgente probleme ale societăţii româneşti. Progresul despre care vorbeşte Magheru face referire la îmbunătăţirea cadrului legislativ, la calitatea serviciilor oferite, argumentând, însă, că numărul de copiii care intră în sistem a rămas similar cu cel de la începutul anilor ʼ90. Câmpean (2010) arată că multe dintre instituţiile de mari dimensiuni au fost restructurate şi că serviciile oferite s-au diversificat: există un sprijin consitent în direcţia reintegrării în familie; alte servicii, precum cel de tip rezidenţial şi familial – plasament în familii, case de tip familial, apartamente; servicii complementare pentru integrarea socială şi profesională. Totodată, au fost formaţi profesionişti în meserii ale îngrijirii copilului, acest lucru fiind corelat cu adoptarea unor standarde minime obligatorii şi cu modificarea cadrului legislativ şi administrativ. 4 Astfel, serviciilor de tip rezidenţial, aflate în subordinea DGASPC , li s-a acordat o importanţă sporită mai ales că 20 887 de copii, în 2015, beneficiau de măsura de protecţie specială în servicii de acest tip (Ministerul Muncii, 2015). În 2014, 46% din numărul total de copii aflaţi în sistemul de protecţie specială beneficiau de servicii de tip rezidenţial, 8% dintre aceştia locuind în apartamente şi case de tip familial (Stănculescu şi alţii, 2016). 4 Direcţia Generală de Asistenţă Socială şi Protecţia Copilului. 3 ÎNGRIJIND COPIII INSTITUŢIONALIZAŢI 141 În cadrul acestor apartamente de tip familial, copiii se află permanent sub 5 observaţia educatorilor sociali . În ultimii ani, numeroase cercetări/rapoarte realizate de diferite instituţii, abordează şi analizează situaţia copiilor din aceste apartamente şi din celelalte servicii rezidenţiale (US Embassy, 2015; Dan şi alţii, 2016; Guth, 2014; United Nations Human Rights Council Special Rapporteur, 2015). Imaginea pe care acestea o prezintă este de cele mai multe ori una negativă, arătând lipsurile şi limitările sistemului de protecţie a copilului. De asemenea, în acest tip de rapoarte, cât şi în numeroase articole de presă şi televiziune (TVR, 2016), imaginea personalului din apartamente şi centre rezidenţiale este una puternic încărcată cu prejudecăţi, ajungându-se până acolo unde sunt folosite cuvinte de tipul „torţionari”. Deşi pot exista situaţii în care angajaţii abuzează de relaţia de putere dintre ei şi copii, trebuie atrasă atenţia asupra riscurilor generalizării unor astfel de cazuri. Aceşti 6 oameni sunt prezentaţi mai degrabă că nişte „figuri” dezumanizate. „Figurile” sunt definite de rolul lor în desfăşurarea unei scenariu (Rorty, 1976). Nu le sunt date roluri datorită trăsăturilor lor, ci mai degrabă au trăsăturile prototipurilor lor mitologice. Astfel că naraţiunea este cea care vine înainte, cea care precedă, cea care „cere” un erou, un salvator sau, în cazul de faţă, un „torţionar”. De asemenea, majoritatea acestor ilustrări nu ia în calcul perspectiva emica, respectiv cea a persoanelor angajate în sistem, cei care se află în prima linie şi cei care petrec cel mai mult timp cu aceşti copii. Mai mult decât atât, studii din domeniul asistenţei şi îngrijirii arată că personalul care este responsabil cu îngrijirea copiilor instituţionalizaţi joacă un rol major în formarea şi dezvoltarea acestora (Ongari şi Tomasi, 2014; Elfer şi alţii, 2003), reliefând astfel importanţa perspectivei sale asupra muncii pe care o desfăşoară. Având în vedere aspectele prezentate mai sus, această cercetare îşi propune să aducă o imagine mai clară asupra activităţii personalului din apartamentele de tip familial în România şi asupra nevoilor sale. Articolul este structurat astfel: după secţiunea în care prezint metodele utilizate în realizarea studiului, voi detalia percepţia personalului asupra muncii pe care o desfăsoară în aceste apartamente şi, ulterior, asupra copiiilor pe care îi au în grijă. Referitor la aceştia din urmă, numeroase studii antropologice consideră copilăria ca fiind un construct istoric, social şi cultural, iar modul în care este înţeles influenţează interacţiunile de zi cu zi (Lancy, 2015; Montgomery, 2009). Pe lângă aceasta, am ales să urmăresc acest aspect plecând de la ideile lui M. Foucault despre problematizare. Aceasta este privită ca un proces în care se produc obiecte ale gândirii şi se referă la 5 Termenul de „educator social” folosit în această cercetare este unul generic, făcând referire la personalul care lucrează în apartamentele de tip familial din Bucureşti. Denumirea postului variază în funcţie de sector, activitatea desfăşurată şi calificare: e.g. inspector de specialitate, inspector educator, îngrijitor copii, lucrător social, inspector, referent, supraveghetor noapte, educator, instructor educaţie. 6 Termenul folosit de Rorty în limba engleză este cel de figures − mai poate fi tradus şi prin siluetă, formă. 1ŞTEFAN42 LIPAN 4 cum şi de ce anumite obiecte (fenomene, procese, comportamente) devin o problemă (Foucault, 1985). Astfel, modul în care se construieşte imaginea asupra copiilor este crucială pentru modul în care sunt adresate la nivel practic problemele ce ţin de îngrijirea lor şi de ameliorarea situaţiei acestora. Ultima secţiune din lucrare a fost inspirată de cercetarea de teren, unde am observat că una dintre practicile recurente era cea a cursurilor de formare pentru personalul din apartamente. Totodată, unul din obiectivele „Strategiei Naţionale pentru protecţia şi promovarea drepturilor copilului 2014–2020” (Ministerul Muncii, 2014) îl reprezintă creşterea eficienţei şi eficacităţii sistemului de servicii de îngrijire de tip familial, una dintre căile prin care această se realizează fiind cursurile de formare. Aşadar, în această parte, voi detalia perspectiva personalului asupra acestor cursuri şi a utilităţii lor, în scopul găsirii unor soluţii mai eficiente pentru ameliorarea muncii acestora. METODE DE CERCETARE Principala metodă folosită pentru realizarea acestei cercetări a fost aceea a focus-grupului. Aceste grupuri sunt un tip special de grupuri ce au ca scop ascultarea şi adunarea de informaţii (Krueger şi Casey, 2005). Această metodă permite investigarea detaliată a percepţiilor şi atitudinilor subiecţilor. Focus grupul ca tehnică de cercetare calitativă poate fi descris drept o discuţie moderată, centrată pe o temă bine stabilită (focalizată) la care participă între 6 şi 12 persoane, ţinând cont de omogenitatea opiniilor, structura de vârstă a participanţilor, caracteristici de ordin sociodemografic sau de status etc. Selecţia participanţilor este făcută pe baza unui chestionar de recrutare care asigură omogenitatea grupului de discuţie şi filtrează în acelaşi timp participanţii după caracteristicile sociodemografice dorite. Grupul ţintă al cercetării a fost personalul din apartamentele de tip familial. Au fost desfăşurate un număr de 4 focus-grupuri, cu câte 6–8 participanţi, din 4 sectoare diferite ale Bucureştiului. Participanţii au fost selectaţi astfel încât participanţii la focus-grupuri să reflecte populaţia generală a personalului din apartamente. Raportul HHC România, intitulat Auditul Serviciilor Sociale pentru Copii din România (2012), menţionează că majoritatea personalului care lucrează în aceste apartamente este de genul feminin, cu vârsta de peste 35 de ani, cu un nivel de pregătire mediu. Astfel, la focus-grupuri au participat majoritar femei cu vârsta între 30 şi 58 de ani, cu pregătire medie, dar şi bărbaţi cu vârsta peste 35 de ani. Totodată, am încercat realizarea unui mix în funcţie de experienţa pe care aceste persoane o au în sistem. Drept urmare, am căutat atât persoane cu o experienţă îndelungată, cât şi unele cu mai puţină experienţă. De asemenea, la focus-grupuri au participat atât colegi care lucrau în acelaşi apartament, cât şi din apartamente diferite. În plus, pentru că am urmărit şi percepţia asupra cursurilor de formare adresate personalului, unul dintre focus-grupuri a fost organizat cu persoane care nu participaseră în prealabil la aceste cursuri, iar unul a fost organizat doar cu cei care participaseră. Celelalte focus-grupuri au inclus persoane din ambele categorii. 5 ÎNGRIJIND COPIII INSTITUŢIONALIZAŢI 143 Nu în ultimul rând, o altă metodă folosită a fost cea a observaţiei participative, metodă specifică antropologiei. În observaţia participativă cercetătorul nu este un observator rece, din exterior, ci este implicat în activităţile comunităţii pe care o observă. În cazul de faţă, am participat la unul dintre cursurile de formare organizat de un ONG implicat activ şi constant în ameliorarea situaţiei copiilor instituţionalizaţi. Acest curs a constat în întâlniri săptămânale de 4 ore, timp de două luni şi a fost susţinut de formatori specializaţi şi psihologi. Totodată, am realizat şi o analiză de conţinut a formularelor de feedback şi a rapoartelor finale realizate de către formatori. Am continuat observaţia şi în apartamentele de tip familial, pe care le-am vizitat în repetate rânduri pe perioada desfăşurării cursului, ca reprezentant al ONG-ului amintit mai sus. Limitele cercetării provin din natura focus grupurilor ca interacţiuni sociale structurate şi moderate de un cercetător, care sunt restrânse doar la interacţiuni verbale şi la discuţii de grup (Morgan, 1997). Am încercat compensarea acestor limitări prin observaţia participativă atât în apartamente cât şi la cursurile de formare. Totodată, fiind o cercetare calitativă şi exploratorie, nu are pretenţii de exhaustivitate sau reprezentativitate. PERCEPŢIA PERSONALULUI ASUPRA MUNCII LOR ŞI NEVOILOR ASOCIATE ACESTEIA Înainte de a expune ideile extrase din cercetare, consider că o scurtă descriere a acestor apartamente şi un exemplu de desfăşurare al unei zile al uneia din persoanele cu care am interacţionat vor fi de folos în completarea imaginii pe care încerc să o conturez. Astfel, în principal este vorba despre apartamente cu 3 sau 4 camere, localizate de obicei în cartiere aflate la perifieria oraşului, în care locuiesc între 3 şi 8 copii. Vârstele acestora variază între 3 şi 18 ani, în funcţie de apartament şi de relaţiile de rudenie dintre ei – se încearcă pe cât posibil ca fraţii să locuiască împreună. În fiecare apartament, copiii şi tinerii sunt în grija a 4 sau 6 persoane cu diferite funcţii şi denumiri: educator social, referent, consilier, îngrijitor de noapte. Aceştia lucrează, în funcţie de sectorul în care se află şi a personalului disponibil, în ture de câte 8 sau 12 ore, 5 zile pe săptămâna. Aşa cum menţionează una dintre angajatele care lucrează într-un astfel de apartament, activitatea lor zilnică este una încărcată şi diversă: „Să vă spun cum se desfăşoară o zi din viaţă noastră: venim la ora 7 dimineaţa la seviciu, ne preluăm tura de la supraveghetorii de noapte, după care pregătim copiii... îi trezim, îi spălăm, mă rog... ei se spală... noi îi supraveghem la toaletă... la uşă... după care ne pregătim să mergem la masă. Noi pregătim masa. Cu toţi copiii după noi...că trebuie să-i ţii pe toţi în ochi... dă-mi pâinea, dă-mi cuţitul… După aia, îmbrăcarea. Unde sunt hainele, hai la dulapuri... la noi e totul pe noi... se pregătesc pentru şcoală şi după 1ŞTEFAN44 LIPAN 6 aceea noi, educatorii, ne împrăştiem. Spre exemplu, eu mă duc cu doi copii la una dintre şcoli... cealaltă merge cu un copil la şcoala specială. Deci, noi suntem oameni buni la tot. Deci, nu e că mă duc acum, îmi iau grupa şi lucrez... cum era odată... fac ce mi-am propus pentru astăzi cu grupa mea... fac educaţie... nu. Eu mă duc, bântui. Cât timp sunt ei plecaţi, facem curat, gătim, sau mai facem lecţii cu cei care au rămas acasă. Când se întorc de la şcoală acelaşi lucru: mergem cu ei la baie, se schimbă de lucruşoarele de şcoală, mănâncă, apucă-te de teme. Cei din schimbul doi se duc să-i ia de la şcoală pe cei care termină după-amiază. Sunt, însă, copii care ies la 12… 7 adică tot noi mergem, tura de dimineaţă” (Maria, 44) . Acestea sunt doar câteva dintre multiplele aspecte ale muncii într-un astfel de apartament de tip familial. Însă, aşa cum voi arăta în continuare, activitatea lor este una mult mai complexă şi implică, pe lângă activităţile fizice de a face curat, găti etc., şi pe cele ce ţin de munca emoţională şi de educaţie a copiilor. A îngriji în acest caz nu înseamnă doar a avea grijă de corpul acestor copii (Twigg şi alţii, 2011), ci şi a avea grijă de partea imaterială, mai precis de sentimentele şi emoţiile acestora, dar şi de aspectele ce ţin de dezvoltarea lor ca persoane. Astfel, când vine vorba de rolul personalului în apartamente, descrierile sunt foarte variate, iar una dintre ideile pe care putem să le extragem este aceea că acesta este unul foarte complex care implică foarte multe laturi: de la curăţenie, la gătit, cusut, spălat haine, făcut teme, aplanarea conflictelor dintre tineri, muncă emoţională cu copii, birocraţie, asistenţă socială, asistenţă medicală, însoţitori. „Ei, din 99, de când au fost preluaţi de primărie, lucrurile au început să scârţâie... Noi eram educatoare suplinitoare, dădeam examenul acela în fiecare an, ne definitivam dacă mai făceam o facultate… Acuma eşti instructor de educaţie, fizică şi sport. Nici măcar denumirea noastră nu mai spune ce trebuie să faci sau ce să... Nouă asta ne-ar place să facem, ce făceam atunci. Noi lucrăm, ştiam că aveam activităţile astea de făcut, aveam foarte clar stabilite activităţile. Acum nu mai e aşa. Faci de toate” (Ioana, 45). „În momentul în care capacitatea este maximă, îi dau dreptate colegei mele, pentru că avem copiii mai mici cu care trebuie să ai răbdare, că faci vine copilul de clasa a 8-a, unde trebuie să faci bastonaşe şi altele. Pe urmă un comentariu, automat s-a ridicat ştacheta ca şi atenţie, ca şi pregătire, ca şi tot. Ei, şi în momentul acela vine un al treilea care zice: mie mi-e foame, e normal, trebuie să-i dai. Şi acum eu ce fac? Mă gândesc şi la bucătărie să nu aprindă aragazul să nu facem bum, mă gândesc şi la ăla mic că nu şi-a terminat liniuţele, tre să stau şi lângă ăla care are capacitatea anul asta” (Florentina, 42). „Ce faci când vine acasă supărată că a părăsit-o prietenul sau că mai ştiu eu ce? O văd, o las ca pe ea, se duce în cameră şi plânge. Mă duc acolo 7 Pentru păstrarea confidenţialităţii participanţilor, toate numele au fost schimbate cu unele fictive. 7 ÎNGRIJIND COPIII INSTITUŢIONALIZAŢI 145 şi mă fac că am treabă pe acolo. Nici nu vreau să o forţez să-mi zică ce s-a întâmplat. Îmi zice ea când poate. Mă doare sufletul să o văd când suferă. Dar vine ea când e pregătită şi vorbim despre asta mai mult” (Sabina, 50). Majoritatea interlocutorilor menţionează neclaritatea îndatoririlor pe care trebuie să le îndeplinească. Pe lângă activităţile de întreţinere a apartamentului, de pregătire a mâncării şi de spălat hainele copiilor, aceştia se întâlnesc şi cu probleme specifice adolescenţei: relaţii intime, violenţă sau abuzul de droguri. Însă, pentru a putea adresa aceste situaţii, au nevoie de timp – timp pe care nu-l au pentru că au foarte multe lucruri administrative şi birocratice de îndeplinit. Spre exemplu, într-unul din apartamentele vizitate, personalul trebuia să scrie zilnic în mai multe caiete diferite: activităţile zilnice, medicaţie, meniul zilei, observaţii individuale, bilete de voie, rapoarte săptămânale. „Noi, ca educatori facem de toate. Nu ne ocupăm numai de educaţie. Suntem orice în afară de educator. Bone...nici măcar bone. Menajeră, bucătăreasă, cărăuş şi bonă, criptolog, gestionar, nutriţionist pe alocuri. Avem atâtea lucruri de scris că zici că suntem scriitori. Şi ar vrea şi ei mai mult, simte nevoia....la 3–4 ani...să-l iei şi în braţe...dar n-ai timp...că trebuie să mergi la aragaz...nu pot să stau în sufragerie să ne jucăm...şi dacă tot vin şi plec...deja l-am întrerupt....sau poate are ceva important să-mi spună, vrea să-l bagi în seamă, vrea să-l asculţi, vrea să-l mângâi. N-am timp” (Nicoleta, 40). Această lipsa de timp este şi mai evidentă atunci când vorbim despre copiii cu nevoi speciale, care au nevoie de mai multă atenţie. Aşa cum menţionează una dintre interlocutoare: „Noi suntem educatori: nu prea se demonstrează chestia asta în practică, pentru că mai sunt şi copii cu nevoi speciale, deci timpul acordat lor trebuie să fie mult mai lung decât avem noi timp...pentru că facem prea multă «gospodărie»: spălăm, călcăm, gătim, cărăm alimente, dus la şcoală, adus, adică sunt altele care, de fapt, sunt auxiliare. Deci, cei de la centru privesc copilul doar că trebuie să mănânce şi atât. Dar prea puţin timp acordat educaţiei” (Miruna, 50). Confuzia de roluri şi de îndatoriri devine şi mai evidentă atunci când vine vorba de activităţi pentru care personalul nu este calificat. Unul dintre exemplele cele mai clare este cel al administrării medicaţiei copiilor. Unii dintre aceştia se află sub tratament din varii motive pe care nu le voi aborda aici, iar angajaţii sunt responsabili şi pentru urmarea acestui tratament. Această activitate, spun respondenţii, ar trebui făcută de un cadru medical specializat, pentru că este o responsabilitatea prea mare pentru ei. „De exemplu administrarea tratamentului...de dimineaţă am vrut să-i dau tratamentul unui copil şi a refuzat cu desăvârşire un anumit tratament. Pentru că îl adoarme. Asta trebuie să o facă un cadru medical specializat... 1ŞTEFAN46 LIPAN 8 care observă copilul… Dacă i-am dat mai mult copilului şi i se face rău... cine i-a administrat?” (Marian, 50). „Eu m-am înţepat de mai multe ori cu seringa...pentru a face lichid medicamentul respectiv. Sunt sarcini pentru care nu avem calificare. E frustrant să faci sarcinile astea şi să fii responsabil pentru ele” (Cosmina, 32). Un alt motiv pentru aglomerea timpului cu diverse activităţi auxiliare este, în unele dintre cazuri, personalul redus. Spre exemplu, acesta este motivul pentru care unii dintre angajaţi au ture de câte 12 ore. Această situaţie este în strânsă legătură cu una dintre nemulţumirile recurente care au fost menţionate de interlocutori, mai precis remuneraţia insuficientă pe care o primesc. Aceasta duce, alături de alte aspecte, la o motivaţie scăzută a personalului în a-şi desfăşura activitatea. De asemenea unul dintre aspectele importante menţionate de respondenţi a fost şi nevoia unei diversităţi mai mare de gen în rândul personalului. Dat fiind că marea majoritate a angajaţilor este formată din femei, acestea au susţinut şi nevoia unor modele masculine în viaţa copiilor cu care lucrează. „Ar trebui şi o mai bună motivare a educatorului – nu avem parte financiară, nu avem cum să mărim salariile, am înţeles, dar există şi alte forme de motivaţie. Şi faptul că îi spui felicitări sau că îl evidenţiezi într-o întâlnire [se aude «exact» de la ceilalţi pe fundal] asta îi dă curaj şi îl motivează” (Elena, 39). „De exemplu, la noi la apartament avem numai femei. Nu au niciun model masculin... deci nu autoritatea aia parentală... nu ştiu cum să spun... vine pe acolo câte un psiholog care e vai de capul lui.... ăsta e adevărul.... aibe şi modelul masculin...n-am făcut noi prea multă Eu cred că contează să psihologie, dar contează” (Constanţa, 45). A fost menţionată şi o nevoie a unui buget mai mare pentru activităţi de zi cu zi în apartamente. De multe ori, copiii nu doresc să iasă în parc sau nu participă la evenimente la şcoală tocmai pentru că nu au bani în timp util. „Mi-aş dori să avem la apartament un buget alocat, pur şi simplu stabilit, de care fiu sigură că-l am, ca atunci când gândesc la început de an un proiect, în care să implic copii, să-l am la dispoziţie ca să pot desfăşura astfel de activităţi. Copiii refuză să iasă la plimbare tocmai pentru nu au bani. Mai sunt situaţii în care în cadrul şcolii au eveniment şi ei se simt defavorizaţi pentru că nu avem la timp fondul pentru excursii” (Magda, 39). Un alt aspect important este cel al regulamentelor. Aşa cum am menţionat mai sus, au fost introduse noi standarde de calitate în ceea ce priveşte îngrijirea, însă, aşa cum reiese din cercetarea efectuată, acestea sunt considerate de către personal că îngreunând relaţionarea cu copiii. Acest lucru se întâmplă pentru că persoanele angajate, pentru a putea respecta aceste reguli, trebuie să impună noi reguli copiilor. Practic, dacă iniţial aceste regulamente au fost gândite ca adresându-se personalului 9 ÎNGRIJIND COPIII INSTITUŢIONALIZAŢI 147 angajat, ele se transformă ulterior în reguli pentru copii. Totodată, aşa cum au menţionat mulţi dintre interlocutori, această standardizare fac ca munca lor să devină monotonă, repetitivă. Astfel, comunicarea dintre personal şi copii devine mai dificilă. În plus, aplicarea acestor reguli este verificată în mod constant de multiple vizite de control din partea conducerii. Acest lucru reprezintă o sursă de stres suplimentară pentru personal care, de cele mai multe ori, este tras la răspundere pentru diferitele situaţii care apar. „Reguli mai puţine pentru personal, faptul că noi avem foarte multe reguli pentru noi, noi trebuie să le respectăm şi atunci... Dacă n-ar fi atât de multe reguli, n-am frustra nici noi copiii prin regulile pe care le avem noi şi pe care, ulterior, noi le impunem lor. Şi regulile astea mai puţine ne-ar face şi pe noi să comunicăm mai uşor cu ei. De multe ori nu putem să facem asta pentru că, asta este, undeva comunicarea se opreşte acolo unde începe regula” (Nela, 47). Pe lângă cele prezentate mai sus, personalul din apartamente a subliniat importanţa echipei şi a funcţionării acesteia în activitatea lor cu copiii. Această idee a reieşit în mod recurent în discuţiile purtate, iar una dintre căile prin care această echipa se poate închega, în viziunea personalului, o reprezintă şi participarea la cursuri de formare sau grupuri de suport. A fost menţionat şi faptul că o echipa închegată, care să comunice mai bine, o echipă pluridisciplinară, care să cuprindă nu numai personalul care lucrează în mod direct cu aceşti copii, dar şi asistenţii sociali, psihologii şi alte persoane din sistem, ar putea asigura o constanţă, o continuitate în procesul de dezvoltare al copilului. Totodată, în multiple rânduri, participanţii la discuţii au menţionat că de cele mai multe ori nevoile şi cerinţele lor nu sunt ascultate de către persoanele aflate ierarhic mai sus. Acest lucru atrage după sine o nemulţumire faţă de mediul de muncă, ceea ce face ca şi relaţiile cu copiii să aibă de suferit. „Noi formăm caractere – în echipă poate să existe cineva care poate lucra pe acumularea de informaţii dar şi cineva care poate forma partea de caractere. Deci noi trebuie să formăm la ei nişte caractere. Să devină niş te oameni care să poată să convieţuiască în societate frumos cu ceilalţi...şi atunci rolul educatorului social este mult mai de preţ decât cel al educatorului din clasă” (Iulia, 33). „Aş vrea să fie consultaţi şi educatorii: educatorul are acum rolul cumva de cenuşăreasa. Adică ea răspunde, dar nu este consultat, nu este tratat, nu are statutul lui de specialist. Adică îl angajezi să facă educaţie, dar nu îl laşi să gândească el drumul educativ şi să ţii cont de părerea lui. Dacă tot îi cer răspundere, atunci trebuie să-l las şi pe el. Intervin factori colaterali, care, fiind departe de subiect, nu vin totdeauna cu cele mai bune soluţii, mai mult încurcă decât ajută. Dar dacă se întâmplă un lucru nedorit, atunci educatorul este cel care răspunde. Tocmai pentru că nu există o comunicare, nu există întâlniri precum grupurile de suport sau cursurile de formare în care să ne 1ŞTEFAN48 LIPAN 10 aşezăm la masă şi să atacăm problema şi nu persoana. De regulă atacăm persoane” (Maria, 44). „De multe ori copilul este bulversat pentru că nu există o comunicare cu cei de la centru. Noi lucrăm bine între noi, educatorii, dar mai sus nu mai e… E ca şi în familie, dacă unul trage într-un sens şi celălalt în alt sens-asta se întâmplă şi cu copiii noştri – unul zice aşa, altul zice aşa şi nu există unitate” (Elena, 39). „Copiii speculează foarte tare şi relaţia dintre noi...dacă văd că undeva scârţâie...imediat simt. De aceea e foarte important să putem comunica între noi, să fim o echipa unită” (Georgiana, 48). „E important să avem o mai bună colaborare cu toţi colegii şi cu echipa pluridisciplinară – adică cu asistenţii sociali...cu toţi. Că nu ne descurcăm singuri. Ei există teoretic, în umbră. Este formată din asistent sociali, medic, psiholog şi intervine când sunt abateri comportamentale la copii. Dar până una alta, noi facem ce ar trebui să facă ei...le facem cam pe toate. Copiii la noi vin să ne spună problemele. Noi suntem în prima linie” (Oana, 40). Persoanele angajate în aceste apartamente au discutat şi despre satisfacţiile pe care le au in munca lor. În majoritatea cazurilor, ele sunt legate de rezultatele şcolare pe care le au copiii, de momentele de afecţiune cu copiii şi de relaţionarea eficientă cu aceştia, sau de mulţumirile pe care le primesc de la tinerii care au părăsit sistemul şi se descurcă de unii singuri. În acelaşi timp, pentru că de multe ori apar dificultăţi în parcursul şcolar al copiilor, acesta devine o sursă de nemulţumire pentru cei cu care am discutat. Trebuie amintită aici şi relevanţa mediului familial pentru evoluţia şcolară. Aşa cum arată Ţoc (2016), rezultatele educaţionale sunt influenţate mai degrabă de factori familiali, decât de factori şcolari, aspect ce subliniază importanţa situaţiei personalului din apartamente pentru dezvoltarea copiilor. „Satisfacţia nu se vede de pe o zi pe alta. Se vede în timp... la fel ca şi actorul, după ce s-a terminat piesa... aplauzele. Satisfacţia noastră vine din realizarea obiectivelor – ce ne-am propus... dar noi ne propunem una şi se alege praful de ce ne propunem noi. Pentru că n-avem timp de toţi şi de toate” (Elena, 39). „E satisfacţia muncii împlinite când vezi că ei reuşesc la şcoală. Că simţi că nu ai muncit în zadar, că nu te-ai zbătut. Noi ne şi implicăm foarte mult... punem suflet în ceea ce facem... atunci când rezultatele sunt bune, ştim şi noi că am avut acolo un aport... Mie îmi place ceea ce fac, dar în momentul în care vezi că nu ai rezultate, ajunge să nu-ţi mai placă... ori te simţi inutil. Te întâlneşti cu o fată care a depăşit 18 ani şi îţi zice că şi-a găsit un job bun din care se poate întreţine să-şi plătească o chirie, că s-a căsătorit, te întâlneşti cu familia. Satisfacţie” (Anca, 42). „Cel mai frustrant: abandonul şcolar... că muncim cu ele atâta timp şi în clasa a 10-a abandonează. Uneori simţi că e muncă în zadar... pentru că ce clădim noi cu cei mai mici, dărâma cei mari” (Florin, 44). 11 ÎNGRIJIND COPIII INSTITUŢIONALIZAŢI 149 PERCEPŢIA PERSONALULUI ASUPRA COPIILOR AFLAŢI IN GRIJĂ ŞI A NEVOILOR LOR Personalul din apartamentele de tip familial lucrează în fiecare zi alături de copii, petrec foarte mult timp cu ei şi creează, astfel, relaţii foarte strânse cu aceştia. Aşa cum am arătat în partea introductivă a acestui articol, perspectiva personalului asupra copiilor afectează modul în care aceştia se raportează la ei şi modul în care îşi desfăşoară activitatatea (vezi şi Antonyan, 2015). Părerile personalului sunt destul de împărţite în ceea ce priveşte copiii, ceea ce arată şi diversitatea caracterelor acestora. Astfel, unii consideră aceşti copii că sunt ambiţioşi, alţii că sunt încăpăţânaţi, că sunt uşor influenţabili din afară, plafonaţi, răzvrătiţi, luptători, oportunişti, dependenţi, sensibili, agitaţi. Cu toate acestea, există anumite aspecte care au apărut în mod recurent şi care merită menţionate aici: lipsa motivării, debusolarea, o încredere în sine scăzută. Prima dintre acestea, motivarea, este cea care apare cel mai des, fiind şi una din cele mai des menţionate ca fiind sursă a frustrărilor. Faptul că educatorii nu ştiu de multe ori cum să-i motiveze, nu ştiu cum ar putea să-i facă pe copii să se concentreze pe şcoală şi pe rezultatele şcolare, reprezintă o sursă a frustrării în muncă lor. Personalul vede copiii şi tinerii cu care lucrează zilnic că neavând un scop clar, definit în viaţă, fiind uşor atraşi în medii viciate care îi influenţează foarte mult. Acest lucru, spun ei, se leagă de lipsa de motivaţie pe care o au, pentru că nu consideră educaţia ca fiind o cale pentru îmbunătăţirea situaţiei personale. Totodată, această discuţie despre motivare şi atenţie trebuie înţeleasă într-un context mai larg al unor fenomene globale. Mai precis, aşa cum arată Wu (2016), cantitatea de informaţii la care suntem expuşi zilnic este una impresionantă, iar asta creează deficienţe de atenţie. Nu e de mirare cât de uşor sunt diagnosticaţi astăzi mulţi copii (este şi cazul copiilor din apartamente) cu afecţiuni precum ADHD, deşi există multiple studii care arată că această afecţiune, necunoscută până în secolul al XX-lea, este în mare parte un construct social (Timmi şi Taylor, 2003; Goodwin, 2010). „– Sunt debusolaţi total – nu ştiu ce vor, nu ştiu încotro să o apuce, trăiesc în virtutea inerţiei. Fără perspective de viitor – avem nişte fete care zic: a, păi noi o să avem un apartament cu 3 camere... şi de unde o să ai tu apartamentul ăla cu 3 camere? Cine o să ţi-l dea ţie? Nu ştiu doamnă, dar eu o să am apartament cu 3 camere. ioşi. – Nu toţi copiii sunt la fel... spre exemplu eu am unii foarte ambiţ – La mine nu e niciunul ambiţios. – Unii sunt plafonaţi, alţii răzvrătiţi (discuţie între participanţi la focus- grup). Sunt nemotivaţi, nu sunt atenţi – asta cred că e cel mai important. Ceea ce mă frământă pe mine este crearea motivaţiei la copil. E o chestie foarte delicată pentru că legislaţia prevede că dacă copilul nu vrea să facă ceva, noi nu putem să facem nimic... Asta nu înseamnă că stăm picior peste picior, ne mai uităm la cartoon... facem ce vor ei. Mie mi se pare normal să facem în 1ŞTEFAN50 LIPAN 12 aşa fel încât să îi facem să îi tragem după noi... că ei trebuie scoşi din lumea lor că se uită numai pe cartoon şi pe mtv sau zu. Trebuie să-i scoţi de acolo, să-i târăşti şi să vadă şi ei ce e în jurul lor. Bineînţeles că asta trebuie continuat cu munca în sine” (Ileana, 40). Încrederea în sine scăzută este legată, spun participanţii, de nevoile afective pe care aceştia le au. Toţi participanţii au ridicat această problemă şi menţionează nevoia de afecţiune ca fiind principala nevoie pe care copiii cu care lucreză o au. Totodată, respondenţii menţionează că acest lucru devine de multe ori greu de gestionat, atât din cauza rolului confuz pe care îl au, a regulamentelor pe care trebuie să le respecte, dar şi a dificultăţilor emoţionale. Acest ultim aspect se încadrează în ceea ce James (1989) 8 numeşte muncă emoţională , mai precis muncă cu emoţiile altor persoane, o activitate din care o parte importantă o reprezintă reglarea acestor emoţii. Efectele acestei munci 9 pe termen lung se observă în ceea ce specialiştii numesc „oboseala compasiunii” ce poate fi înţeleasă ca o epuizare, o apatie, o indiferenţă dezvoltată în faţă suferinţei, burnout, sau stress în urma expunerii prelungite la situaţii traumatice (Lynch şi Lobo, 2012). Multe dintre persoanele cu care am discutat au adus în prim plan situaţii similare de epuizare în muncă pe care o desfăşoară. Orele lungi de muncă şi de expunerea la situaţii traumatice fac ca acest tip de muncă să fie unul ce poate avea efecte dăunătoare asupra bunăstării personalului angajat. „Stimă de sine e scăzută la ei şi de asta e foarte greu de multe ori să se apuce de orice. Sunt sensibili şi dependenţi de noi. Nevoia de afecţiune e cea mai mare. Afecţiunea de când s-a născut este cea mai importantă... dacă a avut de când s-a născut afecţiune probabil şi el ca copil este altfel... e mai sigur pe el. Când ai afecţiune, ai siguranţă şi atunci poţi să mergi şi să-ţi faci visele... ei n-au vise” (Iulia, 33). „Toţi au nevoie de afectivitate, dar trebuie să ştim cum o dozăm. Că nu poţi să-l iei în braţe să-l pupi, să-i spui te iubesc înainte de culcare, că nu eşti în poziţia asta. Trebuie sa ştii cât să dai, pentru că dacă ai dat prea mult, eşti perceput diferit. Şi aici se greşeşte foarte mult. Dacă eu îl bag un pic mai mult în seamă pe cel de 3 ani... sau dacă îi cumperi numai uneia ceva... ştii ce rivalitate se creează între ei?” (Oana, 40). „Uneori suntem prea obosiţi să mai facem faţă şi ne enervăm şi noi. Că suntem şi noi oameni, nu poţi mereu să fii indiferent” (Constanţa, 45). PERCEPŢIA PERSONALULUI ASUPRA CURSURILOR DE FORMARE PROFESIONALĂ Raportul HHC România menţionează faptul că 28% din personalul angajat în DGASPC-uri, care însumează în total 50 837 angajaţi, a beneficiat de formare 8 Traducere a termenului din limba engleză: emotional labour. 9 Traducere a termenului din limba engleză: compassion fatigue. 13 ÎNGRIJIND COPIII INSTITUŢIONALIZAŢI 151 profesională în anul 2010. „Directorii spun că sunt absolut necesare nişte criterii mai riguroase de selecţie la angajare, care să asigure calitatea necesară a resurselor umane în lucrul cu copiii. Selecţia personalului nu se face pe baza unor cunoştinţe şi abilităţi, ci pornind de la presupunerea că acestea vor fi acumulate ulterior. Astfel, după angajare, devine evidentă nevoia de formare profesională de calitate. Profesionalizarea personalului angajat al DGASPC-urilor ar trebui să reprezinte o prioritate la nivel de strategie a fiecărui DGASPC. Cu toate acestea, planurile de formare sunt implementate doar selectiv de către majoritatea DGASPC-urilor, în funcţie de resurse. Majoritatea personalului format în 2010 şi 2011 este constituit din angajaţi care provin din aparatul propriu al DGASPC-urilor, şi nu din personalul de îngrijire directă a copiilor” (HHC România, 2012: 17). Aşa cum am menţionat în partea introductivă, am considerat oportună o explorare a practicii cursurilor de formare pentru că ele sunt privite de către autorităţi ca una dintre modalităţile de ameliorare a situaţiei din apartamente. În cazul de faţă, cursul la care am participat era de tipul unui grup de suport în care participanţii erau învăţaţi cum să relaţioneze mai bine cu copiii, le erau prezentate câteva teorii ale dezvoltării provenite din psihologie şi erau antrenaţi în exerciţii practice în care se încerca dezvoltarea reflexivităţii şi a atenţiei. Am încercat să observ diferenţele între persoanele care au participat la cursuri şi cele care nu au făcut-o, organizând 2 focus-grupuri separate cu aceştia, punând aceleaşi seturi de întrebări şi urmărind răspunsurile lor la întrebările ce vizau relaţionarea cu copiii şi munca pe care aceştia o desfăşoară. Observaţia participativă la aceste cursuri a fost foarte utilă pentru că mi-a permis să urmăresc dacă anumite elemente specifice ce au fost transmise la aceste cursuri au fost preluate de către participanţi şi dacă au avut un impact asupra activităţii lor. Astfel, persoanele care au participat la cursuri au arătat o perspectiva diferită faţă de cele care nu au beneficiat de acestea, folosind în limbaj şi în analiza comportamentelor copiilor, unele idei pe care le-au preluat de la cursuri. Astfel, în citatele de mai jos sunt câteva exemple concrete ale unui limbaj asemănător cu cel din cadrul grupurilor de suport. „Ştii povestea pe care o spunea Marina [formatorul]...când spunea de fata respectivă care avea nevoie de afecţiune... de atenţie? Aşa e şi cazul ăsta” (Mirela, 40). „– Nu ştiu dacă este firea ei aşa... poate ceva a declanşat asta... subsolul10 . – Păi de ce spun... ce e acolo, iese. – Beciul lui era mama (discuţie între participanţi la cursuri). – De ce crezi că s-a îndrăgostit de el? Au făcut o confuzie de roluri, nu-l mai percepeau ca pe cineva care a venit să le ajute. – Da, asta vine din copilărie, de la subsol, cum zicea Rozi” (discuţie între participanţi la cursuri). 10 Subsolul/beciul sunt metafore folosite de către unul dintre formatori pentru a descrie inconştientul. 152 ŞTEFAN LIPAN 14 Unele dintre elementele urmărite de către aceste grupuri de suport a fost familiarizarea participanţilor cu noţiunile de „ascultare activă” şi „critică constructivă”. În acest sens, formatorii au organizat activităţi practice în care participanţii au putut intra în diferite roluri, fiind totodată bune momente de dezvoltare a autoreflexivităţii participanţilor. Astfel, respondentii au mentionat ca aceste idei au fost folosite în practică iar copii au resimţit efectul acestora. „– Folosiţi ascultarea activă? Aţi observat ceva schimbări? – Da, desigur. Te solicită ei acum. Au văzut că îi asculţi şi ei te solicită: doamnă, pot să vorbesc ceva cu dumneavoastră? Între patru ochi? – Avem mai multe informaţii acum, dacă stai să-l asculţi. – Sunt mai deschişi acum. Dacă te vedea la cratiţă nu mai venea să te întrebe. Dar acum, dacă stai să-l asculţi, dacă îi dai 5 minute, te întreabă: «puteţi să …? pot să vă spun?» «Da», mă opresc. «Dar nu vreau să mă audă nimeni.» «Ok, mergem într-o cameră, hai.» – Ei au văzut: doamna mă ascultă, doamna nu mă ascultă şi tot aşa. Şi atunci aşteaptă să vină respectiva care îi ascultă ca să-şi spună problema. – Eu mă uit că s-au schimbat... ei deja ştiu cine îi ascultă, cine nu (discuţii cu participanţii la cursuri). Şi folosim din ce-am învăţat, ascultarea activă. Înainte găteam şi copilul vorbea. Nu, acum mă opresc, las asta şi îl ascult, nu-l întrerup şi după aia luăm părticică cu părticică. În schimb am observat o chestie foarte interesantă. Cei patru fraţi: la ei există «beciul» şi «mansarda». Atât. Nu au living-ul. Ei trăiesc în trecut şi în viitor. Prezentul pentru ei nu contează. Îşi amintesc doar de centru... deci beciul: că mi-a luat cerceii, că mi-a făcut, mi- a dres. Şi de viitor: o să vină mama să mă ia” (Anca, 42). În cazul celor care nu au beneficiat de cursuri au existat persoane care puneau preţ pe ascultarea copiilor, însă nu erau familiari cu conceptele de „ascultare activă” sau de „critică constructivă”. Totodată, metodele folosite în comunicarea cu copiii variau în funcţie de fiecare persoană şi experienţa acesteia. „– Ce înseamnă pentru dumneavoastră ascultarea activă? – Că sunt atenţi la ce le spunem noi: prin semne şi prin expresii şi prin limbajul trupului. – Dacă mă uit prin privire, tu să înţelegi ce vreau eu (discuţii cu persoane care nu participaseră la cursuri). – Cum vă exprimaţi nemulţumirile faţă de copil? Ce înseamnă critică constructivă? – Adică să înţeleagă ce vreau eu de la el. – Să fie satisfăcător şi de o parte şi ce cealaltă: adică eu să vorbesc şi el să înţeleagă ce vreau de la el. – Păi nu transmiţi nemulţumirile tale copilului... le vorbeşti cu adultul. 15 ÎNGRIJIND COPIII INSTITUŢIONALIZAŢI 153 – Eu am o mini-şedinţă cu ei seara... discuţii libere... hai să vă spun ce nu-mi place mie şi spuneţi şi-voi cu ce sunteţi de acord şi cu ce nu... să se poată exprima liber, să nu creadă că îl cert. – Eu cred că e mai bine tu şi copilul, adică să îi spui în particular” (discuţii cu persoane care nu participaseră la cursuri). Întrebate de importanţa şi utilitatea acestor tipuri de cursuri atât persoanele care au participat la cursuri, cât şi cele care nu au făcut-o şi-au arătat interesul pentru ele şi au menţionat importanţa formării continue pentru munca pe care o întreprind. Au menţionat şi faptul că şi-ar dori să participe la anumite activităţi, inclusiv cursuri, împreună cu copiii, astfel încât să se întărească relaţia pe care o au cu aceştia. Totodată, au existat şi anumite nemulţumiri referitoare la aceste cursuri: faptul că uneori personalul trebuie să aloce resurse din timpul liber pentru a participa la activităţi, faptul că unele persoane erau prea obosite să mai participe activ, sau că multe dintre cursurile la care au participat nu prezentau interes pentru ele. De asemenea, au menţionat că unele persoane ar putea fi reticente către noi metode de interacţiune cu copiii, pentru că ei consideră că experienţa lor de până atunci le este suficientă. „Ce-i trebuie educatorului? Păi îi trebuie pe parcurs să beneficieze din partea instituţiei de cursuri. Ne formăm pe tot parcursul vieţii, nu? Formarea continuă să fie făcută la solicitarea educatorului, la nevoile pe care el le are şi nu impusă” (Marian, 50). „Să aibe o paletă mai largă de cursuri din care să putem alege. Lucruri care să folosească într-adevăr activitatea. Nu doar pentru a bifa un curs. Educatorul e obigat uneori să meargă poate la un curs în care e înghesuit într-o sală, sau mai grav, e din tură de noapte şi musai trebuie să meargă la curs” (Adelina, 39). „Au fost educatorii la nişte cursuri cu copiii, şi educatorii au fost daţi afară. Au stat pe un hol şi copiii au fost primiţi acolo şi s-a desfăşurat activitatea. Şi educatorul n-a ştiut ce s-a petrecut acolo. Doar de transport... suntem însoţitori. Ne-ar plăcea să participăm şi noi la unele, nu la toate. Să ne apropiem reciproc. Noi de el şi el de noi” (Irina, 46). „Da, au fost foarte utile cursurile, categoric. Şi pentru noi şi pentru copiii noştri de acasă. De multe ori ajungem acasă... şi acasă explodăm... acasă refulăm. Ne descărcăm pe copiii noştri” (Sabina, 50). i mi-am dat seama că „Am devenit mai toleranţi. Da, mai tolerantă. Ş sunt caractere diferite, temperamente diferite... şi am învăţat cumva să îi tratăm pe fiecare în felul lor. Deci să nu mai mergem cumva pe un plan aşa total. Cam cum îşi doresc ei... deci clar, ce merge la unul, nu merge la altul. Claudiu care e un melancolic şi e în lumea lui... n-o să meargă la Edi care e foarte aşa... energic” (Magda, 39). „Mai sunt oameni care se încăpăţânează să nu se schimbe... chiar şi în urma acestui curs, oamenii nu s-au schimbat în totalitate. Şi atunci ţine de tine ca şi caracter şi cât de mult vrei să te implici” (Ioana, 45). 1ŞTEFAN54 LIPAN 16 Un alt aspect care a reieşit din cercetarea efectuată, a fost şi percepţia personalului despre cursurile organizate pentru copii. O importanţă sporită a fost acordată de către personal necesităţii organizării de formări pentru copii în vederea dobândirii unei meserii. Una dintre descrierile recurente despre copii făcute de personalul angajat este aceea de „debusolare”. Printre cauzele percepute de angajaţi pentru această situaţie a fost expunerea limitată la alte medii, în special la cel al muncii, dar nu numai. Pentru educatori era foarte important ca ei să poată alege să facă, împreună cu copiii, tot felul de activităţi precum vizitarea unor fabrici, a unei ferme etc., astfel încât copiii să poată experimenta ei înşişi diferitele meserii şi medii. Pe lângă acestea, a mai fost menţionată şi importanţa activităţilor sportive, cele preferate de către copil, şi nu impuse; a activităţilor extra-şcolare: ateliere, teatru cinematograf, excursii la sfârşit de săptămână. „Ar fi ideal ca instituţia să poată să organizeze cursuri de formare pentru ei si sa încheie din timp colaborări cu angajatori care să-i şi angajeze pentru că avem o altă problemă: există o imagine în societate a acestor copii, una de respingere, şi mulţi sunt reticenţi în a-i angaja pentru că au o imagine formată, confirmată de-a lungul anilor” (Dorina, 54). „Haideţi să vă spun de ce au ajuns aşa: pentru că nimeni nu s-a ocupat să-i educe în adevăratul sens al cuvântului. Nu s-a dus să facă un atelier ceva, să-i înveţe o meserie de mici, de la 10 ani, să-i ia să vadă cum se face un bocanc, o haină, cum se îngrijeşte. Şcoala a fost privită aşa cum este şi în momentul ăsta: pur şi simplu, fără altceva pe lângă şi aşa nu au altă preocupare” (Maria, 44). CONCLUZII Tranziţia către capitalism a avut implicaţii majore pentru sistemul de protecţie socială în general şi pentru cel al protecţiei copilului în particular (Pasti 2006). Discutând despre protecţia copilului, Negoiţă (2010) menţionează că această restructurare s-a realizat prin adoptarea unor strategii precum descentralizarea şi dezinstituţionalizarea, urmate de o nouă reglementare bazată pe aplicarea unor standarde de calitate şi de acreditare. El argumentează faptul că a fost un proiect de „modernizare”, mai precis, un efort direcţionat către implementarea unor idei de politici vestice care îşi făcuseră apariţia cu câteva decenii în urmă, prin trecerea de la „welfarism” la „liberalism avansat” în politicile sociale. Friedman (2009), vorbind despre sistemul medical, are o opinie similară şi postulează ideea că ceea ce observăm în România este un exemplu al proiectului global neoliberal care şi-a direcţionat atenţia către statul bunăstării (welfare state). Acest lucru este evident în ţările în curs de dezvoltare, unde instituţiile financiare internaţionale pot să ceară retragerea statului din anumite rolului ale sale în societate, ca o condiţie pentru împrumuturi sau integrarea în Uniunea Europeană. 17 ÎNGRIJIND COPIII INSTITUŢIONALIZAŢI 155 În acest context, una dintre condiţiile „modernizării” a fost închiderea instituţiilor de mari dimensiuni, cu peste 150 de copii. Acestea au fost restructurate, iar serviciile oferite au fost multiplicate. În cadrul serviciului de tip rezidenţial, o atenţie sporită a fost acordată unităţilor de mici dimensiuni, mai precis apartamentelor şi caselor de tip familial. Cu toate că există o multitudine de rapoarte de cercetare privind evoluţia sistemului şi situaţia existentă, niciunul nu abordează perspectiva emică a personalului angajat în apartamentele de tip familial, cei care se află în prima linie şi lucrează zi de zi cu copiii. Mai mult decât atât, imaginea personalului prezentată în acest tip de rapoarte este de multe ori încărcată negativ. Având în vedere aceste lucruri, dar şi studiile care arată că personalul care este responsabil cu îngrijirea copiilor instituţionalizaţi joacă un rol major în formarea şi dezvoltarea acestora (Ongari şi Tomasi, 2014; Elfer şi alţii, 2003), cercetarea de faţă şi-a propus să aducă în prim plan perspectiva celor implicaţi direct în munca cu copiii instituţionalizaţi. Am încercat să aduc detalii despre cum percep aceştia munca lor, problemele cu care se întâlnesc zi de zi şi nevoile pe care le au. Astfel, munca în apartamente este descrisă de interlocutori ca fiind una care implică multe roluri, foarte diverse şi de multe ori neclare, iar acest lucru îi împiedică să petreacă mai mult timp cu copiii şi să le ofere atenţia de care au nevoie. Un alt motiv al insatisfacţiei în muncă este acela al unor regulamente prea stricte, care nu iau în seama şi părerea lor sau a copiilor şi le limitează astfel acţiunile pe care le pot face, îngreunând relaţionarea cu copiii. De asemenea, un alt motiv al nemulţumirii lor este acela al remuneraţiei scăzute şi a lipsei de motivare ce reiese de aici. Şi-ar dori, de asemenea, să existe o selecţie a copiilor pe grupe de vârstă pentru a putea lucra mai uşor cu ei. La polul opus, cel al satisfacţiei în muncă, stau rezultatele şcolare bune ale copiilor şi reuşitele acestora pe toate planurile. O altă nemulţumire care a reieşit în mod constant este cea legată de responsabilitatea pentru activităţi pentru care nu sunt calificate, spre exemplu administrarea medicamentelor copiilor care sunt sub tratament. În ceea ce priveşte perspectiva personalului asupra copiilor cu care lucrează zi de zi, aceştia sunt văzuţi ca neavând un scop clar, definit în viaţă, fiind uşor atraşi în medii viciate care îi influenţează foarte mult. Acest lucru, spun ei, se leagă de lipsa de motivaţie pe care o au, pentru că nu consideră educaţia ca fiind o cale pentru îmbunătăţirea situaţiei personale. Încrederea în sine scăzută este legată de nevoile afective pe care aceştia le au. Toţi participanţii au ridicat această problema şi menţionează nevoia de afecţiune ca fiind principala nevoie pe care copiii o au. O importanţă sporită a fost acordată de către personal necesităţii organizării de formări pentru copii în vederea dobândirii unei meserii, de activităţi în care aceştia să experimenteze ei înşişi diferite medii, astfel încât să-şi poată face o idee despre căile pe care le pot urma. Una dintre practicile utilizate pentru ameliorarea situaţiei este cea a cursurilor de formare pentru personal. Acestea sunt considerate de către respondenţi ca fiind foarte importante pentru munca lor, oferindu-le idei şi practici noi pe care să le poată aplica în interacţiunile cu copiii. 1ŞTEFAN56 LIPAN 18 Deşi au fost implementate o multitudine de proiecte, de standarde şi de regulamente atât de instituţiile publice, cât şi de ONG-uri active în domeniul protecţiei copilului (pentru sectorul ONG, vezi Spârleanu, 2010), activitatea personalului în apartamentele de tip familial apare ca una dificilă, cu multe roluri şi obligaţii, care implică, pe lângă activităţi de administrare, birocratice, şi multă muncă emoţională. Aceste aspecte, spun persoanele angajate, îngreunează relaţionarea cu copiii şi evoluţia acestora. Printre situaţiile cu care se confruntă copiii şi tinerii instituţionalizaţi se numără dificultăţile emoţionale şi de dezvoltare apărute în urma lipsei ataşamentului faţă de un adult (Ştefăroi, 2008), abandonul şcolar, riscul crescut de abuz, exploatare sau trafic după părăsirea sistemului de protecţie etc. Copiii şi tinerii se confruntă cu un nivel scăzut al încrederii şi stimei de sine, întâmpinând dificultăţi în ceea ce priveşte integrarea profesională, având o cunoaştere slabă a realităţii pieţei muncii. Cu alte cuvinte, dezvoltarea şi implementarea proiectelor de reformare, de restructurare, nu este corelată îndeajuns cu nevoile personalului din apartamente şi cu cel al copiilor, pe termen lung. Drept urmare, consider această cercetare un prim pas către o mai bună înţelegere a situaţiei din sistemul rezidenţial şi, eventual, crearea unui cadru comun de acţiune pentru toţi actorii implicaţi. BIBLIOGRAFIE Antonyan, M., The care for orphans in Armenia: Social heritage and current challenges, in “Today”s children – tomorrow”s parents”, nr. 42, 2015, pp. 5–15. Borcila, A., American Representations of Post-Communism. Television, Travel Sites and Post Cold- War Narratives, New York, Routledge, 2015. Câmpean, C. (coord.), Constantin, P., Mihalache, E., Raport de cercetare:Resurse şi nevoi de suport în integrarea socială a copiilor şi tinerilor protejaţi în servicii rezidenţiale de protecţie a copilului, 2010, disponibil online la http://www.crips.ro/doc/rfactin.pdf. Cernat, L., Europeanization, Varieties of Capitalism and Economic Performance in Central and Eastern Europe, Hampshire and New York, Palgrave Macmillan, 2006. Dan, A., Ciobanu A. M., Bălan, V. C., Bălan V. G., Eşecul Post-Instituţionalizare, 2016, disponibil online la http://desenamviitorul.ro/wp-content/uploads/2016/03/RAPORT-esecul-post-institutionalizare-1.pdf. Elfer, P., Goldschmied, E., Selleck, D., Key Persons in the Nursery, London, David Fulton Publishers, 2003. Foucault, M., Discourse and truth: The problematization of parrhesia, J. Pearson (coord.), Evanston, Northwestern University, 1985. Friedman, J. R., The “Social Case”: Illness, Psychiatry, and Deinstitutionalization in Postsocialist Romania, in “Medical Anthropology Quarterly”, vol. 23, nr. 4, 2009, pp. 375–396. Goodwin, M. A., On the Other Side of Hyperactivity: An Anthropology of ADHD, teza de doctorat, University of California, Berkeley, 2010, disponibil la http://digitalassets.lib.berkeley.edu/etd/ ucb/text/Goodwin_berkeley_0028E_10686.pdf. Guth, A., Reform steps towards child protection. Bulgaria – Romania. A comparative approach, 2014, disponibil online la http://www.childpact.org/wp-content/uploads/2014/04/Reform_steps_Romania- and-Bulgaria.pdf. Hopes and Homes for Children (HHC) Romania, Raport Executiv: Auditul Serviciilor Sociale pentru Copii din România, 2012, disponibil online la https://drive.google.com/file/d/0B3UFn1Xvp 24mRXl3NUtpZzVsUDg/edit. 19 ÎNGRIJIND COPIII INSTITUŢIONALIZAŢI 157 James, N., Emotional labour: skill and work in the social regulation of feelings, in “The Sociological Review”, vol. 37, nr. 1, 1989. Krueger, R. A., Casey, M. A., Metoda Focus Grup. Ghid practic pentru cercetarea aplicată, trad. de Cristina Popa, Iaşi, Editura Polirom, 2005. Lancy, D. F., The anthropology of childhood. Cherubs, Chattel, Changelings, Cambridge, Cambridge University Press, 2015. Lynch, S. H., Lobo, M. L., Compassion fatigue in family caregivers: a Wilsonian concept analysis, in “Journal of Advanced Nursing”, vol. 68, nr. 9, 2012, pp. 2125–2134. Magheru, M., Cât de eficace şi eficientă este protecţia socială pentru copiii din România?, în „Revista Inovaţia Socială”, nr. 2, 2011, pp. 2–13. Ministerul Muncii Familiei, Protecţiei Sociale şi Persoanelor Vârstnice, Evoluţii în domeniul protecţiei copilului, 2015, disponibil online la http://www.mmuncii.ro/j33/images/buletin_ statistic/copil_sem_I_2015.pdf. Ministerul Muncii, Familiei, Protecţiei Sociale şi Persoanelor Vârstnice, Strategia Naţională pentru protecţia şi promovarea drepturilor copilului 2014–2020, 2014, disponibil online la http:// www.mmuncii.ro/j33/index.php/ro/comunicare/comunicate-de-presa/3670-2015-01-16-cp. Montgomery, H., An Introduction to Childhood. Anthropological Perspectives on Children”s Lives, West Sussex, Wiley-Blackwell, 2009. Morgan, D. L., Focus Groups as Qualitative Research, London, Sage Publications, 1997. Negoita, M., A Model in the Desert: Modernization, Advanced Liberalism, and Child Protection Reform in Postcommunist Romania, in “Politics Society”, vol. 38, nr. 1, 2010, pp. 95–117. Ongari, B., Tomasi, F., Are caregivers” representations of their work connected to the well-being of children attending child-care?, in “Today”s children – tomorrow”s parents”, nr. 39, 2014, pp. 38–48. Pasti, V., Noul Capitalism Românesc, Iaşi, Editura Polirom, 2006. Rorty, A., A Literary Postscript: Characters, Persons, Selves, lndividuals, in A. Rorty (coord.) The Identities of Persons, Berkeley, University of California Press, 1976. Spârleanu, C., Organizaţiile neguvernamentale din România active în domeniul protecţiei copilului. Analiză generală, în „Revista de Asistenţă Socială”, nr. 4, 2010. Stănculescu, M. S., Grigoraş, V., Teşliuc E., Pop V. (coord.), România: Copiii din sistemul de protecie a copilului. Volum de conferinţă, Banca Mondială, Autoritatea Naţională pentru Protecţia Drepturilor Copilului şi Adopţie, UNICEF, 2016, disponibil online la http://www.unicef.ro/ wp-content/uploads/Copiii_din_sistemul_de_protectie_a_copilului .pdf. Ştefăroi, P., Socio-Affective Development Disorders of Institutionalized Child. From The Survival Objective towards the Happiness Objective in Social Work for Children, în „Revista de Asistenţă Socială”, nr. 1–2, 2008. Televiziunea Română TVR, Închisori pentru cei cuminţi. Viaţă de copil în centru de plasament. disponibil online la http://stiri.tvr.ro/inchisori-pentru-cei-cuminti viata-de-copil-in-centru-de- plasament_73211.html. Timmi, S., Taylor, E., ADHD is best understood as a cultural construct, in “The British Journal of Psychiatry”, vol. 184, nr. 1, 2003. Tofan, M., Batculescu, G., Aspecte reglementative si practice privind protectia copilului in Romania, în „Revista de Economie Socială” vol. III, nr. 4, 2013. Twigg, J., Wolkowitz, C., Cohen, R. L., Nettleton S., Conceptualising body work in health and social care, in Twigg, J., Wolkowitz, C., Cohen, R. L., Nettleton S. (coord.), Body Work in Health and Social Care. Critical Themes, New Agendas, Oxford, Wiley-Blackwell, 2011, pp. 1–18. Ţoc, S., Familie, Şcoală şi Succes Şcolar în Învăţământul Liceal Românesc, în „Calitatea Vieţii”, nr. 3, 2016, pp 189–215. UNICEF, At home or in a home? Formal care and adoption of children in Eastern Europe and Central Asia, 2010, disponibil online la https://www.unicef.org/ceecis/At_home_or_in_a_home_ report.pdf. 1ŞTEFAN58 LIPAN 20 United Nations Human Rights Council Special Rapporteur, End-of-mission statement on Romania – Philip Alston, 2015, disponibil online la http://www.ohchr.org/EN/NewsEvents/Pages/Display News.aspx?NewsID=16737&LangID=E. US Embassy, Human Rights Report. US Embassy in Bucharest, 2015, disponibil online la http:// romania.usembassy.gov/2015-hrr-en.html. Wu, T., The attention merchants. The epic scramble to get inside our heads, New York, Alfred A. Knopf, 2016. n important aspect of Romania’s modernization project was the restructuring of the childcare system. The large institutions Awere closed and new, small sized ones, were created. One example are the ones called „family type apartments”, where three to eight children live. Moreover, a new regulation based on the enforcement of quality standards and licensing was introduced. This research tries to bring a clearer picture of the effects these shifts have had, having as a point of departure the way the people employed in family type apartments envision their work. They are the ones who spent the most time with the children and the ones who have a major influence in their development. They consider their work to be made up of many different roles, some of them unclear, for which they are held responsible, even though for some of them, they don’t have the proper qualifications. Administrative and bureaucratic activities are seen as occupying too much of their work time, time which could be better spent with educational activities. They also invest a lot of energy in the “emotional labour” they carry out with children. This can lead to exhaustion and can have harmful effects for the relationship they have with children. This article suggests that the restructuring projects introduced so far have not sufficiently taken in consideration employees perspectives and needs, and those of children themselves. Keywords: institutionalized children, child protection re-structuring, family-type apartments, employees perspective on work care. Primit: 27.03.2017 Acceptat: 04.05.2017 FENOMENUL SĂRĂCIEI ÎN RÂNDUL GENERAŢIILOR ACTUALE DE COPII DIN ROMÂNIA ADINA MIHĂILESCU biectivul ştiinţific al studiului este de a cunoaşte sărăcia şi trebuinţele umane ale familiilor cu copii din România. Situaţiile Odificile în care trăiesc unele familii, cum ar fi familia monoparentală, cu doi şi mai mulţi copii, care dispune de venit minim garantat şi alocaţiile copiilor, familia de doi adulţi cu doi copii în întreţinere ce dispune de un singur salariu mediu net şi alocaţiile celor doi copii, familia în care unul dintre părinţi a devenit şomer etc. sunt câteva exemple de populaţie identificate ca având nevoie de suport şi protecţie socială şi care trăiesc în sărăcie sau prezintă riscul căderii în sărăcie. Indicatorii destul de des utilizaţi în descrierea amplorii şi intensităţii sărăciei pornesc de la venituri şi consum. Veniturile realizate de diverse tipuri de consumatori: persoană, familie, gospodărie în raport cu consumul reflectă de cumpărare a bunurilor şi serviciilor de pe piaţă. puterea reală Cuvinte-cheie: familii cu copii, risc de sărăcie, protecţie socială, model de consum, gospodărie intergeneraţională. INTRODUCERE Studiul îşi propune cunoaşterea fenomenului de sărăcie şi gradul de satisfacere a trebuinţelor umane pentru familiile cu copii din România. Situaţiile dificile, chiar alarmante uneori, în care trăiesc unele familii – de exemplu: familia monoparentală cu doi şi mai mulţi copii care dispune de venit minim garantat şi alocaţiile copiilor, familia de doi adulţi cu doi copii în întreţinere, ce dispune de un singur salariu mediu net şi alocaţiile celor doi copii, nu-şi poate acoperi minimul de viaţă decentă, familia în care unul dintre părinţi a devenit şomer etc. – sunt câteva exemple de populaţie identificate ca având nevoie de suport şi protecţiei socială şi care trăiesc în sărăcie sau prezintă riscul căderii în sărăcie, depărtându-se de la o viaţă decentă. Pentru a descrie amploarea şi intensitatea sărăciei, vom folosi indicatorii venituri şi consum. Veniturile realizate de diverse tipuri de consumatori: persoană, familie, gospodărie în raport cu consumul reflectă puterea reală de cumpărare a bunurilor şi serviciilor de pe piaţă. Adresa de contact a autorului: Adina Mihăilescu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: adina.mihailescu@yahoo.com. CALITATEA VIEŢII, XXVIII, nr. 2, 2017, p. 159–172 1ADINA60 MIHĂILESCU 2 SITUAŢIA ECONOMICĂ A FAMILIILOR CU COPII ÎN ROMÂNIA Metodologia de lucru şi de analiză a situaţiei economice elaborată în decursul timpului, în cadrul ICCV, şi anume cea normativă, de această dată îşi îndreaptă atenţia asupra familiilor cu copii. În România măsurile de politică socială, orientate spre grupurile de populaţie cu copii în întreţinere şi care sunt vulnerabile, aflate în risc de cădere în sărăcie sau chiar în sărăcie reală, au fost puţin sesizabile. Distribuirea unor fonduri insuficiente către categoriile sociale dezavantajate nu poate să ofere decât soluţii temporare, nu să schimbe situaţia. Astfel, unul din cinci români, adică aproximativ cinci milioane de persoane se confruntă cu sărăcia. Guvernul vrea să micşoreze cu numărul celor din această categorie cu 400 000 de persoane, până în 2020, potrivit proiectului Strategiei Naţionale privind reducerea sărăciei, pus în dezbatere publică de Ministerul Muncii, Familiei, Protecţiei Sociale şi Persoanelor Vârstnice (MMFPSPV) (http://www. mediafax.ro/economic/unul-din-cinci-romani-este-sarac-cum-vrea-guvernul-sa-scada- numarul-saracilor-cu-400-000-pana-in-2020-13746816, autor: Aurelia Alexa, accesat 25.01.2016). Proiectul Strategiei Naţionale privind incluziunea socială şi reducerea sărăciei (2014–2020) arată nu numai starea de sărăcie cu care se confruntă populaţia, determinată de venitul insuficient, dar şi faptul că această situaţie se menţine de cel puţin trei ani la trei sferturi dintre persoanele sărace. În această stare de sărăcie persistentă se găseşte cam o treime dintre copii. Riscul la care ei sunt expuşi a crescut cu aproape 3 procente între anii 2008 şi 2012, în timp ce pentru toate celelalte grupe de vârstă acest risc a crescut cu circa un procent sau chiar a scăzut. Sărăcia este mult adâncită în mediul rural. Unul din doi copii din zonele rurale trăieşte în sărăcie, prin comparaţie cu doar 17% dintre copiii din localităţile urbane. Unul din trei copii din Romania (33%) trăieşte sub limita sărăciei, ceea ce are grave consecinţe asupra dezvoltării psihosociale, potrivit datelor Eurostat. Datele relevă un aspect şi mai grav: copiii cu vârste cuprinse între 0 şi 17 ani reprezintă cea mai vulnerabilă categorie, ţara noastră fiind pe primul loc din Europa în ceea ce priveşte procentul minorilor care trăiesc la limita subzistenţei (http://www. comunicatedepresa.ro/salvati-copiii-romania/unul-din-trei-copii-din-romania-traieste- sub-limita-saraciei). De asemenea, UNICEF, în urma studiilor efectuate asupra familiilor sărace cu copii în întreţinere din România, afirmă că: „Opt minori din o trăiesc în România la nivelul de „sărăcie severă”, cu mai puţin de 15 lei pe sută zi,… care a mai identificat, ca probleme ale copiilor şi adolescenţilor, excluziunea socială şi cele din domeniul educaţiei, sănătăţii şi al ocupării forţei de muncă”. Din totalul minorilor care dispun de mai puţin de 15 lei pe zi, 35% aparţin etniei rrome. Dacă copiii reprezintă categoria de populaţie cea mai săracă din România, tinerii se poziţionează pe locul al doilea. Sărăcia şi excluziunea nu privesc numai aspectele financiare, dar şi lipsa accesului la serviciile de bază. Procentul populaţiei cu vârste cuprinse între 18 şi 24 de ani care a părăsit timpuriu şcoala era de 16,8% 3 FENOMENUL SĂRĂCIEI ÎN RÂNDUL GENERAŢIILOR ACTUALE 161 în 2008, unul dintre cele mai ridicate din Europa. Dreptul la educaţie este afectat în cazul copiilor din comunităţile sărace şi cele etnice, mai ales în zonele rurale, iar în ce priveşte domeniul sănătăţii, realitatea referitoare la copii, adolescenţi şi tineri este şi ea îngrijorătoare. „Anul trecut, un număr de aproximativ 17 000 de fete cu vârsta sub 19 ani au fost însărcinate. Consumul de alcool, fumatul şi abuzul de droguri sunt în creştere. În zonele urbane, consumul aşa-numitelor droguri etnobotanice ameninţă sănătatea a sute de tineri şi adolescenţi, incluzând aici şi riscul infectării cu virusul HIV”, (Sandie Blanchet, reprezentantul UNICEF din România): „România înregistrează un număr ridicat al tinerilor care nu sunt integraţi nici în educaţie, nici în formare profesională, în 2012 procentul acestora fiind de 16,8%”. În ciuda tuturor acestor probleme, adolescenţii şi tinerii reprezintă o resursă extraordinară, o adevărată valoare. Dezvoltarea unor servicii pentru tineri şi adolescenţi, pentru a le da posibilitatea de dezvoltare şi participare, asigurându-le un stil de viaţă sănătos şi o bună educaţie reprezintă o bună investiţie. Cea mai ridicată rată a sărăciei absolute se găseşte la grupa de vârstă 15–19 ani. Ministerul Tineretului şi Sportului (MTS) a lansat în dezbatere publică Strategia Naţională pentru Tineret 2014–2020, scopul final fiind incluziunea socială a tinerilor, în condiţiile în care cea mai ridicată rată a sărăciei absolute era de 8,4 la sută, la grupa de vârstă 15–19 ani. Strategia în domeniul tineretului are ca obiectiv principal incluziunea tinerilor pe patru paliere – cultură şi educaţie non-formală, participare şi voluntariat, muncă şi antreprenoriat, sănătate şi sport. Obiectivul general al Strategiei vizează susţinerea participării active a tinerilor la viaţa economică, socială, culturală şi politică a ţării, asigurând oportunităţi egale de acces la educaţie, ocupare şi condiţii de viaţă decente, inclusiv pentru grupurile vulnerabile, pornind de la faptul că rata sărăciei absolute este cea mai ridicată la grupa de vârstă 15–19 ani, adică 8,4 la sută (http://www.ziare.com/social/stiri-sociale/studiu-alarmant-unicef-8-la-suta-dintre- minorii-din-romania-traiesc-intr-o-saracie-lucie-1251177, accesat 26.01.2016). Pe parcursul perioadei de timp 1990–2015 veniturile diferitelor familii cu copii beneficiare de ajutor din bugetul de asigurări sociale de stat nu au putut ţine pasul cu creşterile de preţuri la produsele şi serviciile de pe piaţă. Acest lucru a determinat în timp o deteriorare a calităţii vieţii familiilor cu copii în România. De asemenea, decalajul dintre veniturile românilor şi cele ale altor europeni este determinat de diferenţele privind nivelul şi structura ocupării dar şi de politicile salariale adoptate. De exemplu, în 2011, 4,74 milioane din totalul populaţiei române se aflau în risc de sărăcie (cu un venit mai mic de 60% din venitul mediu disponibil), 6,28 milioane se confruntau cu lipsuri materiale severe iar 1,14 milioane locuiau în gospodării cu intensitate de lucru foarte scăzută. În toamna anului trecut, reprezentanţii Comisiei Europene au cerut autorităţilor române ca în perioada 2014–2020 să aloce fonduri importante şi să definească programe clare pentru combatarea sărăciei (a se vedea harta sărăciei în cele ce urmează). România are cea mai mare cotă din UE de populaţie care trăieşte în zonele rurale (45% din totalul populaţiei) şi, conform datelor INS pentru 2010, riscul de sărăcie extremă 1ADINA62 MIHĂILESCU 4 este 4 ori mai mare în zonele rurale (8,8%) în comparaţie cu zonele urbane (2,2%). În ceea ce priveşte disparităţile regionale, analiza regionala arată că regiunile cu cele mai mari rate de persoane aflate în risc de sărăcie şi excluziune socială sunt: Nord-Est, Sud-Vest-ul Olteniei, Sud-Est şi Muntenia Sud. La celălalt capăt se află regiunile Vest şi Bucureşti-Ilfov. În plus, regiunea Vest, este caracterizată, de asemenea, de o rată relativ stabilă, în timp ce regiunea Sud-Vest a avut un trend negativ în ceea ce priveşte evoluţia ratei, de la 55,4% (2007) la 21% (2011). Zonele urbane afectate de sărăcie includ oraşe mici care se confruntă cu îmbătrânirea demografică şi depopularea, oraşele mono-industriale (de exemplu oraşele miniere), oraşe agricole sau oraşe nou înfiinţate. Oraşele mici concentrează sărăcia din cauza infrastructurii fizice sărace (transport, sănătate, educaţie), în plus, acestea au fost puternic afectate de restructurarea industrială şi sunt foarte vulnerabile la reforma industrială şi economică, care are ca principal efect o rată scăzută de ocupare şi, prin urmare, venituri instabile şi mici. Figura 1 Ratele riscului de sărăcie pe judeţe Sursa: Calculele angajaţiloe Băncii Mondiale efectuate pe baza recensământului Populaţiei şi al Locuinţelor 2011 şi EU-SILC2011. Localităţile izolate din zonele muntoase sau din regiunile de-a lungul coridorului Dunării suferă aceleaşi tendinţe negative ca rezultat în special al poziţionării geografice dificile şi al limitărilor în ceea ce priveşte activităţile şi ocuparea forţei de muncă. 5 FENOMENUL SĂRĂCIEI ÎN RÂNDUL GENERAŢIILOR ACTUALE 163 „Nivelul sărăciei este foarte mare în aceste teritorii, fiind necesară o abordare integrată pentru a răspunde nevoilor lor complexe de dezvoltare. Cartografierea sărăciei în zonele rurale şi urbane arată un risc mai mic de sărăcie în localităţile rurale care sunt aproape de un oraş mare. În zonele în care nu există centre urbane, sau la periferia oraşelor mici sau subdezvoltate, tendinţa este de creştere a sărăciei”, se menţionează în acordul de parteneriat propus de România pentru perioada de programare 2014–2020 (http://www.capital.ro/harta-saraciei-in-romania-190643.html). Majoritatea persoanelor sărace din România trăiesc în sărăcie persistentă. Dintre cele 22,6 procente din populaţie care trăiau în sărăcie relativă în 2012, 18,2 la sută (reprezentând 81 de procente dintre persoanele sărace) trăiau în sărăcie persistentă. „Aproape o treime dintre copii trăiesc în sărăcie persistentă, iar riscul la care sunt ei expuşi de a trăi în această stare este mult mai ridicat decât pentru orice alt grup de vârstă. Mai mult, riscul la care sunt expuşi copiii de a trăi în sărăcie persistentă a crescut cu aproape 3 procente între anii 2008 şi 2012, în timp ce riscul pentru toate celelalte grupe de vârstă a crescut cu circa un procent sau chiar a scăzut. Din 2008 până în 2012, sărăcia în rândul copiilor a fost constant mai mare decât rata totală naţională a sărăciei (cu circa 10 puncte procentuale). Mai mult, în timp ce rata totală a sărăciei a scăzut (deşi doar uşor) în aceşti cinci ani, rata sărăciei în rândul copiilor a crescut cu aproximativ 1 punct procentual. Unul din doi copii din zonele rurale trăieşte în sărăcie. În 2012, peste 50 la sută dintre copiii din zonele rurale trăiau în sărăcie, prin comparaţie cu doar 17 la sută dintre copiii din localităţile urbane. Această mare discrepanţă, combinată cu o distribuţie aproximativ uniformă a copiilor între zonele urbane şi cele rurale, face ca peste 74 la sută dintre toţi copiii săraci să trăiască în mediul rural”, se arată în proiectul pus în dezbatere publică de Ministerul Muncii, Familiei, Protecţiei Sociale şi Persoanelor Vârstnice (MMFPSPV). Potrivit informaţiilor de pe site-ul Ministerului Muncii, în prezent, unul din cinci români se confruntă cu sărăcia determinată de venitul insuficient şi o mare parte din sărăcia bazată pe venit este persistentă, trei sferturi dintre persoanele sărace aflându-se în această situaţie de cel puţin trei ani. „O treime din populaţie este afectată de privare materială severă, în sensul că nu-şi poate permite să achiziţioneze articole considerate dezirabile sau chiar necesare pentru a duce un trai decent”. Încă mai există în România copii care nu au mers niciodată la şcoală (http://www.agerpres.ro/ economie/2015/10/27/ins-romania-primul-loc-in-ue-privind-rata-saraciei-relative- 12-24-19). Potrivit Institutului Naţional de Statistică, în România sunt 8,5 milioane persoane în risc de sărăcie sau excluziune socială. „Rata sărăciei, ca atare, are în jur de 2,5 milioane persoane. Dacă ne uităm câţi sunt cei care suferă şi de risc de sărăcie, dar şi de deprivare materială severă vedem că avem 2,2 milioane persoane care sunt mult mai sărace, dar sunt şi deprivate sever din punct de vedere material. Sunt în jur de 157 000 de persoane care suferă de deprivare materială severă şi trăiesc şi în gospodării cu intensitate redusă a muncii. Mai sunt 145 000 de persoane 1ADINA64 MIHĂILESCU 6 care sunt expuse riscului de sărăcie şi trăiesc în gospodării cu intensitate redusă de muncă, dar există aproximativ jumătate de milion de persoane care suferă de sărăcie, deprivare materială severă, şi trăiesc în gospodării cu intensitate redusă a muncii” (http://www.agerpres.ro/economie/2015/10/27/ins-romania-primul-loc-in- ue-privind-rata-saraciei-relative-12-24-19). La nivel european, puţin peste 30% din veniturile populaţiei ar trebui redistribuite pentru ca toţi indivizii să aibă aceleaşi venituri. În ceea ce priveşte raportul inegalităţii S80/S20 (de câte ori sunt mai mari veniturile persoanelor celor mai bogate faţă de veniturile persoanelor celor mai sărace în cadrul unei distribuţii după venit n.r.) în 2013, constatăm că România rămâne pe primul loc, cu o diferenţă de şase ori între cele două categorii de venituri. Înseamnă că la veniturile persoanelor mai bogate faţă de cele mai sărace ne aflăm într-o situaţie critică. Conform datelor publicate de Eurostat, aproximativ 40,2% din populaţia României era expusă, în 2014, riscului de sărăcie şi excludere socială, situaţie care a plasat-o pe primul loc în Uniunea Europeană, în condiţiile în care, la nivelul UE, 122 de milioane de persoane, sau 24,4% din populaţie, se aflau în această situaţie. Dacă în UE o persoană din patru este expusă riscului de sărăcie şi excludere socială, în trei state membre mai mult de o treime din populaţie este expusă acestui risc: România (40,2%), Bulgaria (40,1%) şi Grecia (36%). La polul opus, cel mai mic risc se înregistrează în Cehia (14,8%), Suedia (16,9%), Olanda (17,1%), Finlanda (17,3%) şi Danemarca (17,8%). Cu toate acestea, România se situează printre statele membre UE care, între 2008 şi 2014, au realizat cele mai mari progrese în privinţa reducerii riscului de sărăcie şi excludere socială, în condiţiile în care acest risc a scăzut cu patru puncte procentuale, o reducere mai mare la nivelul Uniunii, de 5,8 puncte procentuale, fiind înregistrată doar în Polonia. La nivelul UE, procentajul populaţiei afectate de riscul de sărăcie şi excludere socială a crescut de la 23,8%, în 2008, până la 24,4%, în 2014. Reducerea acestui procentaj este unul dintre obiectivele principale ale strategiei Europa 2020. „Raportul de analiză privind contractarea serviciilor sociale în context naţional şi european” realizat în cadrul unui proiect al Federaţiei Organizaţiilor Neguvernamentale pentru Copil (FONPC) şi UNICEF România arată că aproape o treime dintre familiile copiilor din mediul rural nu au venituri suficiente pentru traiul de zi cu zi. 66,1% din familiile din mediul rural nu au venituri suficiente pentru traiul de zi cu zi. Unul din opt copii din satele româneşti merge uneori sau întotdeauna la culcare flămând, în creştere cu 2% (în 2013) faţă de 2012. Procentul celor care se duc întotdeauna la culcare flămânzi s-a dublat la 4% faţă de 2013, se arată în raportul care citează „Bunăstarea copiilor din mediul rural” (2012 şi 2014) realizat de World Vision. Datele Ministerului Fondurilor Europene semnalează că mai mult de jumătate dintre copiii români se află în risc de sărăcie sau excluziune socială (52,2% în 2012), cel mai ridicat nivel din UE27 cu excepţia Bulgariei. Riscul sărăciei şi excluziunii 7 FENOMENUL SĂRĂCIEI ÎN RÂNDUL GENERAŢIILOR ACTUALE 165 sociale este mai mare în gospodăriile cu mulţi copii (72,5% în cazul gospodăriilor cu 2 adulţi şi 3 sau mai mulţi copii) şi în cele monoparentale (60,7%). Proiectul de strategie Ministerul Muncii, Familiei, Protecţiei Sociale şi Persoanelor Vârstnice propune, în acest context, un cadru conceptual bazat pe crearea de locuri de muncă şi asigurarea unor oportunităţi pentru persoanele sărace, precum şi promovarea egalităţii de şanse în sferele economice şi sociale pentru grupuri vulnerabile. Astfel, iniţiatorii proiectului propun ca Guvernul să implementeze măsuri concepute să dezvolte capacitatea de generare de venituri a celor mai săraci 4,8 milioane de români, astfel încât veniturile acestora să crească mai repede decât venitul mediu. „Acest lucru înseamnă dezvoltarea aptitudinilor, a educaţiei şi experienţei pe piaţa forţei de muncă a celor săraci din punct de vedere al venitului, creşterea ratei de ocupare a acestui segment al populaţiei, şi implementarea unor măsuri care ar spori plăţile relative pentru grupul ţintă. O abordare similară se aplică celorlalte active ale gospodăriilor sărace, cum ar fi terenul şi animalele. În mod complementar, am propus ca Guvernul să vizeze reducerea sărăciei printr-o alocare mai amplă şi mai specifică a cheltuielilor cu protecţia socială pentru segmentul cel mai sărac al populaţiei”, se arată în proiect. Principalele iniţiative de politică în domeniul protecţiei sociale sunt: introducerea unui program unic pentru persoanele sărace, Venitul Minim de Inserţie, despre care se prognozează că va ajunge la toate familiile sărace până în 2016, şi o creştere a bugetului social pentru persoanele sărace. Guvernul îşi propune să se concentreze pe îmbunătăţirea echităţii în materie de sănătate şi protecţie financiară, creşterea furnizării serviciilor de sănătate în zone specifice relevante pentru grupurile sărace şi vulnerabile şi creşterea accesului grupurilor vulnerabile la servicii primare de sănătate de bună calitate. Proiectul de strategie mai prevede dezvoltarea programelor de furnizare de locuinţe sociale, concentrându-se asupra persoanelor fără adăpost şi a altor persoane care nu îşi pot permite o locuinţă, dar şi îmbunătăţirea calităţii vieţii în zonele rurale şi urbane mici. Executivul mai urmăreşte să elimine, sau cel puţin să reducă semnificativ, zonele de sărăcie concentrată, ocuparea scăzută a forţei de muncă, educaţia scăzută şi locuirea inadecvată din comunităţile marginalizate în care locuieşte aproximativ 5% din populaţie. METODOLOGIA DE CALCUL AL COŞULUI DE CONSUM PENTRU O FAMILIE AFLATĂ ÎN RISC DE SĂRĂCIE ŞI EXCLUZIUNE SOCIALĂ În Institutul de Cercetare a Calităţii Vieţii (ICCV) se foloseşte ca metodă de determinare a sărăciei şi amploarea acesteia, metoda normativă. Ea porneşte de la consumul populaţiei şi se bazează pe norme apreciate de specialişti privind dezvoltarea şi manifestarea persoanei şi familiei acesteia. În cadrul ICCV s-au calculat două minimuri folosind această metodă: minimul decent şi de subzistenţă (Barbu, 1992), 1ADINA66 MIHĂILESCU 8 (Mihăilescu, 2001, 2002). Pentru a putea compara necesarul de consum pe membrii de familie se foloseşte scala de echivalenţă sau consumul pe adult echivalent. Calculul de consum pe adult echivalent porneşte de la necesitatile primului adult activ din gospodărie, care capătă valoarea 1; continuă cu cel de-al doilea adult din gospodărie, se presupune soţia capului gospodăriei, care are un consum de 0,9 din necesarul primului adult, adică al soţului. Cheltuielile pentru primul copil reprezintă 0,7 din cheltuielile primului adult din gospodărie, adică tatăl copilului. Cel de-al doilea copil consum 0,5 din consumul tatălui său, primul adult din gospodărie. În total scala de echivalenţă pentru familia de doi adulţi activi cu doi copii în întreţinere este de 3,1 (1 + 0,9 + 0,7 + 0,5). Metodologia prin care se ajunge la acest necesar minim aparţine cercetătorului care ţine seama de recomandările specialiştilor nutriţionişti, în ceea ce priveşte partea alimentară, de nevoile de îmbrăcăminte şi încălţăminte ale adultului şi copilului în funcţie de sexul persoanei şi de anotimp, de cheltuielile medii declarate de populaţie la întreţinerea locuinţelor, de nevoile şcolare ale copiilor din familie, de întreţinerea sănătăţii tuturor membrilor din familie, de participarea acestora la diferite evenimente din familie sau din afara acesteia, de deplasarea familiei cu copiii o dată pe an, în timpul vacanţei şcolare de vară spre o destinaţie de odihnă, etc. Starea de sănătate a individului este în strânsă legătură cu mediul înconjurător. Impactul factorilor de mediu asupra stării de sănătate a populaţiei, factorii de risc sau de protecţie pentru sănătate; modalităţile de evaluare şi prevenire a riscului asupra stării de sănătate determinat de factorii de mediu abiotici (aerul, apa, solul, locuinţa) şi biotici (alimentele); evaluarea stării de sănătate şi a influenţei mediului în perioada copilăriei şi adolescenţei; promovarea unui stil de viaţă sănătos ţin de ştiinţa medicală profilactică numită igienă. Fiecare organism necesită un minimum de calorii zilnic pentru a funcţiona într-un mod echilibrat şi a preveni îmbolnăvirea. Chiar dacă unele persoane pot supravieţui fără probleme cu 1 200 de calorii pe zi, o medie de circa 2 000 de calorii zilnic ar satisface necesarul energetic, fără riscuri de îmbolnăvire. Nutriţioniştii susţin că necesarul de hrană care se învârte în jurul valorii de 2 000 de calorii este ideală, dacă ţii cont şi de ceea ce mănânci şi de efortul fizic sau intelectual pe care îl faci. Norma minimă de alimente pe care este bine să o consume un adult activ, care lucrează în condiţii obişnuite, adică un efort fizic şi psihic mediu de lucru este stabilită la 2 700 de calorii/zi de Institutul de Igienă şi Sănătate Publică din Bucureşti şi cuprinde la produse alimentare: carne şi derivate din carne, lapte şi derivate din lapte, grăsimi de origine vegetală şi animală, legume, fructe, zahăr şi dulciuri. Pentru mediul rural se ia în calcul şi autoconsumul care include: lactate (lapte, telemea, iaurt, unt), carne de porc, vită şi pui, untura şi ouă, legume, rădăcinoase, fructe obţinute din gospodăriile ţărăneşti. Evaluarea autoconsumului s-a realizat cu preţurile lunii respective în care se face evaluarea coşului, ca medie a preţurilor ţărăneşti din ţară. Preţurile sunt furnizate şi calculate de Institutul Naţional de Statistică în 9 FENOMENUL SĂRĂCIEI ÎN RÂNDUL GENERAŢIILOR ACTUALE 167 buletinele informative lunare. Produsele nealimentare includ îmbrăcăminte, încălţăminte, articole de uz gospodăresc, rechizitele şcolare şi alte articole de papetărie, medicamente. Serviciile cuprind cheltuieli cu transportul, serviciile culturale, de igienă personală, de reparare şi întreţinere a obiectelor de îmbrăcăminte şi încălţăminte ale adulţilor şi copiilor. Pentru calculul necesarului de consum pentru o familie a mai fost prevăzut un procent de 10% din calculul final al coşului de consum, pentru un fond de economii pentru situaţii neprevăzute. Coşul minim de consum calculat prin metoda normativă în ICCV În acest subcapitol vom prezenta structura cheltuielilor totale de consum, la nivelul lunii februarie 2016, pentru acoperirea coşului minim de trai decent, la familiile de doi salariaţi cu doi copii în întreţinere şi la familia de doi agricultori cu doi copii în întreţinere şi compararea acestor cheltuieli cu cele ale unei familii cu cap de gospodărie salariat, respectiv agricultor, din datele INS (vezi tabelul următor). Tabelul nr. 1 Structura cheltuielilor totale de consum pentru coşul minim decent, la diferite tipuri de familii şi compararea coşului minim decent cu datele INS (%) Familie de 2 salariaţi cu Familie de 2 agricultori 2 copii în întreţinere cu 2 copii în întreţinere Cheltuieli totale de consum (ICCV)/ Familie cap de (ICCV)/ Familie cap de gospodărie salariat gospodărie agricultor (INS) (INS) ICCV– MD INS ICCV– MD INS 1. alimente şi băuturi 46,1 44,1 41,5 61,7 2.îmbrăcăminte, încălţăminte 6,0 6,3 10,8 5,5 3. locuinţă, apă, electricitate, gaze şi 13,1 16,6 13,5 12,2 alţi combustibili 4. mobilier, dotarea locuinţei 3,1 3,8 7,9 4,0 5. sănătate 5,7 2,7 1,9 1,8 6. transport 7,1 8,2 4,5 4,8 7. poştă şi telecomunicaţii 0,9 5,5 3,6 3,3 8. educaţie, recreere şi cultură 2,3 6,3 3,0 3,4 9. diverse produse şi servicii 5,7 4,6 3,3 2,2 10. hoteluri, cafenele, restaurante – 1,9 – 1,1 11. fond de siguranţă şi economii 10,0 – 10,0 – Total valoric 2014 2 330 2 078,5 1 878 1 312,5 Sursa: Coordonate ale nivelului de trai în România, „Nivelul cheltuielilor totale de consum, pe destinaţii şi categorii de gospodării, după statutul ocupaţional al capului gospodăriei, în anul 2014”, INS, Bucureşti, 2015, Tabelul 3.6./pg. 59. Legendă: MD = coşul minim decent; ICCV = Institutul de Cercetare a Calităţii Vieţii; INS = Institutul Naţional de Statistică. 1ADINA68 MIHĂILESCU 10 Model de calcul al coşului de consum pentru o familie intergene- raţională aflată în risc de sărăcie Presupunând că în gospodărie există şi alte persoane în afară de cuplul de bază cu doi copii în întreţinere scala de echivalenţă pentru această gospodărie devine: Modelul ipotetic al gospodăriei intergeneraţionale este constituit din cuplul în vârstă (bunici), cuplul tânăr (părinţi) şi doi copii de vârstă şcolară în întreţinerea cuplului tânăr. Scala de echivalenţă este: – pentru cuplul activ cu doi copii în întreţinere 1 + 0,9 + 0,7 + 0,5 = 3,1 – pentru cuplul inactiv 0,8 + 0,7 = 1,5 Total scală de echivalenţă 3,1 + 1,5 = 4,6 Metodologia prin care se ajunge la minimul necesar acestei familii aparţine cercetătorului, care ţine seamă de recomandările nutriţioniştilor privitor la partea alimentară, de nevoile de îmbrăcăminte şi încălţăminte ale adulţilor şi copiilor în funcţie de sexul persoanei şi de anotimp, de cheltuielile medii declarate de populaţie la întreţinerea locuinţelor, de nevoile şcolare ale copiilor din familie, de întreţinerea sănătăţii tuturor membrilor din familie, de participarea acestora la diferite evenimente din familie sau din afara acesteia, de deplasarea familiei cu copiii o dată pe an, în timpul vacanţei şcolare de vară spre o destinaţie de odihnă, etc. Norma minimă de alimente pe care este bine să o consume un adult activ, care lucrează în condiţii obişnuite, adică un efort fizic şi psihic mediu de lucru este stabilită la 2 700 de calorii/zi de Institutul de Igienă şi Sănătate Publică din Bucureşti şi cuprinde la produse alimentare: carne şi derivate din carne, lapte şi derivate din lapte, grăsimi de origine vegetală şi animală, legume, fructe, zahăr şi dulciuri. Institutul Naţional de Statistică prezintă următoarele valori ale consumului caloric, pentru populaţia României, în Anuarul Statistic din 2015. Ceea ce se constată este că populaţia României are un consum caloric şi de factori nutritivi peste minimul de 2 700 considerat minim necesar de nutriţioniştii de la Institutul de Igienă şi Sănătate Publică plasându-se la limita superioară a consumului caloric, adică peste 3 200 calorii/zi. Putem constata totuşi că acest consum mediu zilnic pe locuitor, pe parcursul intervalului de timp 2006–2014, a cunoscut o scădere spre finalul intervalului atingând valoarea de 3 321 calorii/zi (Tabelul nr. 2). Tabelul nr. 2 Consum alimentar mediu zilnic exprimat în calorii şi factori nutritivi pe locuitor – medii zilnice pe o persoană – Calorii/Ani 2006 2007 2008 2009 2010 2011 2012 2013 2014 Număr 3 455 3 393 3 455 3 450 3 400 3 390 3 287 3 302 3 321 Sursa: Anuarul Statistic al României 2015, Tabelul 4.26/pg. 216, INS, Bucureşti, 2016. 11 FENOMENUL SĂRĂCIEI ÎN RÂNDUL GENERAŢIILOR ACTUALE 169 Modelul de calcul al coşului de consum pentru o familie intergene- raţională aflată în risc de sărăcie şi excluziune socială din mediul urban Tabelul nr. 3 Structura coşului de consum corespunzător minimului de trai decent şi subzistenţă pentru familia intergeneraţională două cupluri – părinţi şi copii cu doi copii în întreţinere – din mediul urban, în luna februarie 2016 Minim decent Minim de subzistenţă Pentru o familie Pentru o familie Specificaţie intergeneraţională de intergeneraţională de doi salariaţi cu doi copii doi salariaţi cu doi copii şi doi pensionari şi doi pensionari % şi valoare în lei % şi valoare în lei Alimente 48,0–1 618,6 52,7–1.440,3 Îmbrăcăminte 6,6–222,6 5,5–150,3 Dotarea locuinţei 3,4–114,6 3,1–84,7 Transport 7,7–259,6 9,4–256,9 Servicii culturale 2,6–87,7 3,1–84,7 Igienă personală 3,1–104,5 3,8–103,9 Servicii reparaţii şi întreţinere îmbrăcăminte/ 0,7–23,6 0,9–24,6 încălţăminte * Cheltuieli cu locuinţa 17,5–590,1 19,8–541,1 ** Cheltuieli cu medicamente 1,4–47,2 1,7–46,5 Fond de siguranţă 9,0–303,5 0 Total 100,0–3 372 lei 100,0–2.733 lei * La capitolul cheltuieli cu locuinţa au fost incluse şi cheltuielile de poştă şi telecomunicaţii, respectiv cheltuieli cu articolele de papetărie. ** La capitolul cheltuieli cu medicamente au fost introduse valorile INS referitoare la cheltuielile medii lunare pe gospodărie cu medicamente de uz uman – Tab.28/p.66 Cheltuieli pentru cumpărarea de mărfuri nealimentare, pe categorii de gospodării, în trim. III 2009, Veniturile şi consumul populaţiei trim. III 2009, INS, Bucureşti, 2010. Total în lei la familia de două cupluri – Scala de 3 372 Scala de 2 733 părinţi şi copii cu doi copii în întreţinereechivalenţă 4,6 lei echivalenţă 4,6 lei Costul primului adult activ 1 733 lei 1 594 lei Costul celui de-al doilea adult activ 0,9 660 lei 0,9 535 lei Costul primului adult inactiv 0,8 586 lei 0,8 475 lei Costul celui de-al doilea adult inactiv 0,7 513 lei 0,7 416 lei Costul primului copil 0,7 513 lei 0,7 416 lei Costul celui de-al doilea copil 0,5 367 lei 0,5 297 lei Modelul de calcul al coşului de consum pentru o familie intergene- raţională aflată în risc de sărăcie şi excluziune socială din mediul rural Pentru mediul rural se ia în calcul şi autoconsumul care include: lactate (lapte, telemea, iaurt, unt), carne de porc, vită şi pui, untura şi ouă, legume, rădăcinoase, fructe obţinute din gospodăriile ţărăneşti. Evaluarea autoconsumului s-a realizat cu preţurile lunii respective în care se face evaluarea coşului, ca medie a preţurilor ţărăneşti din ţară. Preţurile sunt furnizate şi calculate de Institutul Naţional de Statistică în buletinele 1ADINA70 MIHĂILESCU 12 informative lunare. Produsele nealimentare includ îmbrăcăminte, încălţăminte, articole de uz gospodăresc, rechizitele şcolare şi alte articole de papetărie, medicamente. Serviciile cuprind cheltuieli cu transportul, serviciile culturale, de igienă personală, de reparare şi întreţinere a obiectelor de îmbrăcăminte şi încălţăminte ale adulţilor şi copiilor. Pentru calculul necesarului de consum pentru o familie a mai fost prevăzut un procent de 10% din calculul final al coşului de consum, pentru un fond de economii pentru situaţii neprevăzute. Tabelul nr. 4 Structura coşului de consum corespunzător minimului de trai decent şi subzistenţă pentru familia intergeneraţională două cupluri – părinţi şi copii cu doi copii în întreţinere – din mediul rural, în luna februarie 2016 Minim decent Minim de subzistenţă Pentru o familie Pentru o familie Specificaţie intergeneraţională de intergeneraţională de doi salariaţi cu doi copii doi salariaţi cu doi şi doi vârstnici copii şi doi vârstnici % şi valoare în lei % şi valoare în lei Total consum alimentar, din care: 48,0 – 1.305,6 65,8 – 1.561,4 – alimente cumpărate 17,6 – 478,7 19,1 – 453,2 – alimente din autoconsum 30,4 – 826,9 46,7 – 1.108,2 Îmbrăcăminte 6,6 – 179,5 2,1 – 49,8 Dotarea locuinţei 3,4 – 92,5 2,1 – 49,8 Transport 7,7 – 209,4 9,4 – 223,1 Servicii culturale 2,6 – 70,7 1,9 – 45,1 Igienă personală 3,1 – 84,3 3,8 – 90,2 Servicii reparaţii şi întreţinere îmbrăcăminte/ 0,7 – 19,1 0,9 – 21,4 încălţăminte * Cheltuieli cu locuinţa 17,5 – 476,0 12,3 – 291,9 ** Cheltuieli cu medicamente 1,4 – 38,1 1,7 – 40,3 Fond de siguranţă 9,0 – 244,8 0 Total 100,0 – 2.720 lei 100,0 – 2.373 lei * La capitolul cheltuieli cu locuinţa au fost incluse şi cheltuielile de poştă şi telecomunicaţii, respectiv cheltuieli cu articolele de papetărie. ** La capitolul cheltuieli cu medicamente au fost introduse valorile INS referitoare la cheltuielile medii lunare pe gospodărie cu medicamente de uz uman – Tab.28/p.66 Cheltuieli pentru cumpărarea de mărfuri nealimentare, pe categorii de gospodării, în trim. III 2009, Veniturile şi consumul populaţiei trim. III 2009, INS, Bucureşti, 2010. Tabelul nr. 5 Total în lei la familia de două cupluri –Scala de 2 720 Scala de 2 373 părinţi şi copii cu doi copii în întreţinere echivalenţă 4,6lei echivalenţă 4,6 lei Costul primului adult activ 1 591 lei 1 516 lei Costul celui de-al doilea adult activ 0,9 532 lei 0,9 464 lei Costul primului adult inactiv 0,8 473 lei 0,8 413 lei Costul celui de-al doilea adult inactiv 0,7 414 lei 0,7 361 lei Costul primului copil 0,7 414 lei 0,7 361 lei Costul celui de-al doilea copil 0,5 296 lei 0,5 258 lei 13 FENOMENUL SĂRĂCIEI ÎN RÂNDUL GENERAŢIILOR ACTUALE 171 CONCLUZII PRIVIND STAREA DE SĂRĂCIE ÎN CAZUL FAMILIILOR CU COPII DIN ROMÂNIA După cum am constatat în diferite surse de date, ca şi în aplicarea metodei normative, veniturile obţinute de populaţie pentru a putea acoperi un nivel minim decent de trai, reflectă şi calitatea vieţii populaţiei şi ajută astfel la luarea de măsuri, prin politici socioeconomice orientate spre folosul membrilor societăţilor respective. De asemenea, pentru cei aflaţi în situaţii de vulnerabilitate obiectivul protecţiei sociale este de a-i sprijini, de a le garanta un nivel minim de venituri şi de a le furniza beneficii de asistenţă socială şi servicii sociale, un loc de muncă cu ajutorul măsurilor active de ocupare a forţei de muncă. Referitor la servicii sociale, principalele priorităţi vizează dezvoltarea serviciilor sociale integrate la nivelul comunităţii şi consolidarea serviciilor sociale pentru protecţia copilului. Analiza datelor, unde se compară structura coşului de consum calculat prin metoda normativă (ICCV) şi consumul mediu lunar (înregistrat de INS prin Ancheta asupra Gospodăriilor Populaţiei) din aceeaşi lună şi pentru acelaşi tip de familie: – în mediul urban, pentru familia de doi salariaţi cu doi copii în întreţinere, (3,1 persoane adulte) şi consumul mediu lunar (înregistrat de INS prin Ancheta asupra Gospodăriilor Populaţiei) (echivalentul a 2,8 persoane adulte), valoarea minimului decent era de 2 330 lei faţă de consumul mediu lunar de 2 080 lei. Cheltuielile reale în mediul urban reprezintă 89% din consumul minim decent normat la nivelul lunii februarie 2016. – în mediul rural, familia de doi agricultori activi cu doi copii în întreţinere avea un coş de consum de 1 878 lei, calculat după metoda normativă (ICCV), în timp ce valoarea consumului mediu lunar al familiilor de agricultori era de 1 312,5 lei. Cheltuielile reale în mediul rural reprezintă aproape 70% din consumul minim decent normat raportate la aceeaşi lună a anului 2016. BIBLIOGRAFIE Barbu, Gh., Nivelul minim de trai – concept şi instrument operaţional în realitatea românească, în „Revista Calitatea Vieţii”, nr. 3–4, 1992. Baza de date Diagnoza calităţii vieţii, 2010, coord. prof. univ. dr. Mărginean Ioan şi dr. Precupeţu Iuliana. Guvernul României, OU 70/ 2011 şi OG nr. 27/2013. Guvernul României, Hotărârea Guvernului nr. 1091/2014. INS, Anuarul Statistic al României 2014, Bucureşti. INS, Coordonate ale nivelului de trai în România, „Nivelul cheltuielilor totale de consum, pe destinaţii şi categorii de gospodării, după statutul ocupaţional al capului gospodăriei, în anul 2014”, Bucureşti, 2015, Tabelul 3.6./pg.59. Mihăilescu, A., Nivelurile minime de trai în condiţiile actuale în mediul urban, în „Revista Calitatea Vieţii”, nr. 1–2, 2001. Mihăilescu, A., Nivelurile minime de trai decent şi de subzistenţă în România în mediul rural, în „Revista Calitatea Vieţii”, nr. 1–4, 2002. 1ADINA72 MIHĂILESCU 14 MMFPSPV, Raport statistic privind activitatea MMFPSPV în domeniul asistenţei sociale în semestrul I 2013, pg. 10, disponibil online la http://www.mmuncii.ro/j33/images/Documente/ Familie/RaportariPrivindIncluziuneaSociala/2013/Raport_asistenta_semestru%202013.pdf Ştefănescu, M. V., (ed.), Social Research: Theory and Practice, în Stanciu M., Mihăilescu A., Iordache M., Vulnerable group of children and families with children in Romania, Bucureşti, Editura ProUniversitaria, 2015, pp. 404–413. Teşliuc C., Pop L., Teşliuc E., Sărăcia şi sistemul de protecţie socială, Iaşi, Editura Polirom, 2001. Zamfir C., Ilie S., Stănescu I., (coord.)., Raportul social al ICCV – După 20 de ani: Opţiuni pentru România, Academia Română, INCE, ICCV, Bucureşti, 2010. Zamfir, C., (coord.)., Ilie S., Stănescu I., Scutaru C., Zamfir E., Raport social al ICCV România: răspunsuri la criză, Academia Română, INCE C.Kiriţescu, ICCV Bucureşti, 2011. http://www.mmuncii.ro/j33/images/Documente/Familie/RaportariPrivindIncluziuneaSociala/2013/Ra port_asistenta_semestru%202013.pdf. http://legestart.ro/efectele-majorarii-salariului-minim-pe-economie-de-la-1-iulie-2015/. http://economie.hotnews.ro/stiri-cariere-19494512-romania-penultima-valoarea-salariului-minim-brut- economie.htm. http://epp.eurostat.ec.europa.eu/statistics_explained/index.php/Wages_and_labour_costs/ro, Bază de date: Earnings (t_earn), Minimum wages (tps00155) (în Euro); (SPC- Standardul Puterii de Cumpărare), 2013, accesat 24 februarie 2016. http://www.mediafax.ro/social/venitul-minim-garantat-creste-cu-8-5-din-iulie-si-cu-4-5-din-2014- 10868600. http://www.insse.ro/cms/ro/content/castiguri-salariale-din-1991-serie-lunara. http://www.capital.ro/harta-saraciei-in-romania-190643.html. http://www.agerpres.ro/economie/2015/10/27/ins-romania-primul-loc-in-ue-privind-rata-saraciei-relative- 12-24-19. he objective of the study is to find out the extent of poverty and the satisfaction of human needs for the families with children Tin Romania. Some families are in difficult situations, even alarming, for example: the family with one adult and two or more children with a guaranteed minimum income and allowances for children; the family of two adults with two dependent children, that has a single net salary and allowances for those children. This families cannot cover the minimum decent living standard; the family in which one parent became unemployed, and so on, are some examples of population identified as needing support and social protection, and who are living in poverty or are in the risk of falling into poverty, getting far away from a decent life. The indicators which are used within the description and measuring of the intensity of poverty are the income and the consumption. Revenues from various types of consumers: person, family, household in relation with their consumption reflect the real purchasing power of goods and services on the market. Keywords: families with children, the risk of poverty, welfare, model of consumption, household with several generations. Primit: 10.04.2017 Acceptat: 15.05.2017 TENDINŢE ACTUALE ALE GOSPODĂRIILOR POPULAŢIEI DIN ROMÂNIA MARIANA STANCIU odernizarea modului de viaţă dominant, pe fondul schimbării continue a societăţii şi economiei globale, a influenţat puternic Mstructurarea gospodăriilor populaţiei europene, de-a lungul ultimelor 2–3 decenii. Societatea românească a resimţit, de asemenea, fenomenul respectiv, deşi pe unele dimensiuni diferit de contextul european. Un efect important al procesului european de modernizare a fost creşterea numărului de gospodării al populaţiei. Acest lucru nu este însă valabil şi pentru România, unde, deşi numărul clădirilor şi chiar al locuinţelor a crescut, numărul de gospodării ale populaţiei s-a diminuat sensibil. Fenomenul migraţionist a avut un rol decisiv în schimbarea lumii europene, România devenind ţară de emigranţie masivă. Totuşi, numeroase indicii ale modernizării modului de viaţă au apărut şi în România unde, de exemplu, a crescut numărul gospodăriilor formate dintr-o singură persoană. Acest articol creează un cadru mai larg de înţelegere a schimbărilor sociale, pornind de la o serie de indicatori sociali obiectivi a ceea ce s-a petrecut în ultimele două decenii cu gospodăriile populaţiei din România. Un asemenea demers poate contribui la adoptarea unor decizii mai bine informate de către decidenţii din sfera politicilor publice. Cuvinte-cheie: populaţie, schimbare socială, identitate culturală, specific naţional, modernizare. INTRODUCERE Obiectiv. Prezentul studiu îşi propune identificarea principalelor tendinţe ce s-au conturat în sfera dezvoltării gospodăriilor populaţiei din România, în context european, îndeosebi după anul 1990. O atenţie deosebită vom acorda relevării unor aspecte perene, ce ţin de identitatea social-culturală profundă a gospodăriilor româneşti, dar şi a unor elemente de modernizare ce au apărut în acest domeniu. Identificarea principalelor schimbări ce au avut loc, după anul 1990, în dezvoltarea gospodăriilor populaţiei din România va permite înţelegerea trebuinţelor socioeconomice reale ale populaţiei, dar şi prefigurarea unora dintre aspiraţiile şi valorile generaţiilor prezente, în materie de mod de viaţă, locuire, educaţie şi de constituire a unor gospodării în spaţiul românesc actual. Adresa de contact a autorului: Mariana Stanciu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: mariana3stanciu@gmail.com. CALITATEA VIEŢII, XXVIII, nr. 2, 2017, p. 173–190 1MARIANA74 STANCIU 2 Metoda de lucru în redactarea acestui studiu a constat în identificarea, prelucrarea, analiza şi interpretarea unor indicatori sociali obiectivi din statistica românească (anuare statistice, recensăminte, alte publicaţii ale INS, ale Ministerului Muncii şi Protecţiei Sociale, publicaţii ale Guvernului României, publicaţii ale altor instituţii relevante), dar şi date Eurostat, sau din alte publicaţii ale Uniunii Europene. Definiţia gospodăriei. Prin gospodărie, ca unitate de observare statistică, se înţelege un grup de două sau mai multe persoane, care în mod obişnuit locuiesc împreună, au în general legături de rudenie, se gospodăresc (fac menajul) în comun, uneori lucrează împreună în gospodărie, consumă şi valorifică în comun produsele obţinute, participă integral sau parţial la formarea şi utilizarea bugetului de venituri şi cheltuieli al gospodăriei. Gospodăria poate fi compusă şi dintr-un grup de două sau mai multe persoane, cu sau fără copii, între care nu există legături de rudenie, dar care declară că, prin întelegere, locuiesc împreuna şi au buget comun. Persoanele care locuiesc şi se gospodăresc singure şi care nu aparţin de altă gospodărie se consideră gospodării formate dintr-o singură persoană (INS, Tempo, 2016). În Uniunea Europeană, conceptul de gospodărie este definit ca unitate socială operaţională, în cadrul cercetărilor privind condiţiile sociale de viaţă şi nivelul sau în Household budget survey veniturilor, realizate în cadrul cercetării EU-SILC (HBS), precizându-se că o gospodărie se distinge de alte structuri sociale prin aceea că: – funcţionează pe baza unor aranjamente adoptate de membrii săi în comun; – membrii săi participă în comun la susţinerea cheltuielilor gospodăriei pentru satisfacerea trebuinţelor zilnice; – membrii săi utilizează aceeaşi rezidenţă în comun. Spre deosebire de gospodăriile private ale populaţiei, există şi unele gospodării colective ori gospodării instituţionale, cum sunt unele case rezidenţiale pentru persoane vârstnice, pentru copii, căminele-spital, unele aşezăminte militare sau religioase. În cele ce urmează, ne vom referi, în exclusivitate la gospodăriile private ale populaţiei. În această accepţiune, conceptul de gospodărie, de asemenea, se poate referi la: • o gospodărie formată dintr-o persoană, care locuieşte singură într-o locuinţă, sau ocupă cu chirie, una sau mai multe camere separate dintr-o unitate de locuit, şi nu formează o gospodărie împreună cu alţi locatari ai aceleiaşi locuinţe; • o gospodărie de tip familial, cu doi sau mai mulţi membri, care ocupă o locuinţă total sau parţial, şi se gospodăresc împreună (susţinând cheltuielile de consum prin o parte mai mică sau mai mare a veniturilor puse în comun); • o gospodărie de tip non-familial care poate cuprinde mai multe persoane, dar fără un nucleu familial (de exemplu, un grup de tineri studenţi care locuiesc împreună pe perioada studiilor) (CE, 2009). Structuri şi funcţii ale gospodăriilor. Sursele de date primare, cele mai credibile, privind dinamica gospodăriilor din România sunt recensămintele naţionale. În România s-au efectuat, până în prezent, 13 recensăminte ale populaţiei şi locuinţelor (RPL) 3 TENDINŢE ACTUALE ALE GOSPODĂRIILOR POPULAŢIEI DIN ROMÂNIA 175 (în anii: 1838, 1859, 1899, 1912, 1930, 1941, 1948, 1956, 1966, 1977, 1992, 2002 şi 2011). În anul 2002 s-au efectuat două recensăminte diferite: Recensământul populaţiei şi locuinţelor (18 martie 2002) şi Recensământul General Agricol (decembrie 2002–ianuarie 2003). Recensământul populaţiei şi locuinţelor, 18 martie 2002 (INS, 2002), a cules informaţii detaliate despre: populaţia legală, populaţia stabilă pe grupe de vârstă şi sexe, populaţia după starea civilă; migraţia populaţiei; numărul de gospodării şi structura acestora; distribuţia populaţiei după nivelul de pregătire, precum şi după şcoala pe care o urmează; distribuţia populaţiei după participarea la activitatea economică; distribuţia populaţiei ocupate pe ocupaţii şi pe profesii; şomajul şi durata acestuia; numărul de construcţii de locuit şi distribuţia acestora după: anul construcţiei, materialul de construcţie utilizat, numărul de locuinţe din clădire; dotarea locuinţelor etc. Recensământul General Agricol, decembrie 2002–ianuarie 2003 (INS, 2003). Cel mai recent recensământ de acest tip a mai avut loc în anul 1948. Un asemenea recensământ a întregit imaginea generală asupra potenţialului economic concret şi a extensiei active a gospodăriilor populaţiei din România în sfera agriculturii. În plus, adoptarea Legii Fondului Funciar (Legea 18/1990) la începutul tranziţiei la economia de piaţă a impus inventarierea noilor structuri ale agriculturii şi a potenţialului agricol naţional. Datele culese la recensământul agricol din 2002 se referă la: unităţile agricole şi statutul juridic al acestora; utilizarea terenurilor pe forme de administrare; suprafeţele agricole cultivate, plantaţiile viticole şi pomicole; starea amenajărilor pentru irigaţii; situaţia fertilizărilor; combaterea dăunătorilor; efectivele de animale şi păsări; stocul de utilaje şi maşinile agricole; construcţiile cu destinaţie agricolă; forţa de muncă din agricultură; activităţi neagricole desfăşurate în unităţile recenzate; valorificarea produselor agricole; agricultura ecologică. Recensământul populaţiei şi locuinţelor din România, 20–31 octombrie 2011 (INS, 2013), a permis stabilirea următorilor indicatori: – populaţia stabilă a României: 20 121 641 persoane, din care 10 333 064 femei (51,4%); – numărul de gospodării: 7,1 milioane (7.086.717) gospodării; – numărul de locuinţe (inclusiv alte unităţi de locuit): 8,5 milioane locuinţe (din care: 8 450 607 locuinţe convenţionale şi 8 149 alte unităţi de locuit); 5,1 milioane clădiri (5 117 940 clădiri din care: – numărul de clădiri: 5 103 013 clădiri cu locuinţe şi 14 927 clădiri cu spaţii colective de locuit) (RPL 2011 (INS). De regulă, gospodăriile pot fi constituite dintr-o singură persoană sau pot cuprinde una sau mai multe familii (cu sau fără grade de rudenie între ele). Gospodăriile susţin două funcţii societale esenţiale. – Funcţia economică asigură baza materială necesară susţinerii vieţii biologice a populaţiei şi se desfăşoară pe două dimensiuni principale – 1) ca unităţi de consum 1MARIANA76 STANCIU 4 al bunurilor şi serviciilor produse în cadrul economiei, 2) ca producătoare de bunuri şi servicii destinate consumului casnic şi/sau pieţei. – Funcţia socială vizează asigurarea unui habitat natural şi relaţional populaţiei prin punerea în valoare a resurselor existente în mediul natural şi a capitalului uman. Aceste funcţii sunt de o importanţă vitală pentru orice societate (de tip tradiţional sau modern), ele contribuind la asigurarea normalităţii şi păcii sociale. Ca urmare, ele trebuie să facă obiectul interesului politicilor şi programelor sociale şi economice ale oricărei societăţi şi de aceea, trebuie cunoscute de către decidenţii politici, în caracteristicile, specificul şi dinamica lor. SCHIMBĂRI STRUCTURALE ALE GOSPODĂRIILOR ROMÂNEŞTI Majoritatea populaţiei stabile din România – 99,1% (18 878 mii persoane) – trăieşte în cele 7 087 mii gospodării, revenind în medie 2,66 persoane/o gospodărie (266 persoane la 100 gospodării). Restul de 165 mii de persoane au fost înregistrate în spaţii colective de locuit ori sunt persoane fără adăpost. Mai mult de jumătate din gospodării şi din numărul de persoane din componenţa acestora sunt rezidente în urban. Populaţia majoritară din 16 judeţe locuieşte în municipii şi oraşe (Hunedoara, Braşov şi Constanţa). Cele mai mici ponderi ale gospodăriilor din urban, se află în judeţele Giurgiu, Dâmboviţa şi Teleorman. Mărimea medie a unei gospodării este mai mică în urban – 2,53 persoane/ gospodărie – comparativ cu cea din rural – 2,83 persoane/gospodărie. Mărimea medie a unei gospodării este mai mare în judeţele Ilfov – 3,10 persoane/gospodărie –, în Dâmboviţa, Giurgiu, Bistriţa, Maramureş, Suceava – între 2,93 – 2,82 persoane/ gospodărie. Cel mai mic număr mediu de persoane pe o gospodărie se înregistrează în Municipiul Bucureşti – 2,39 persoane/gospodărie. Cu excepţia judeţului Sălaj, mărimea medie a gospodăriei este mai mică în municipii şi oraşe decât în comune (RPL 2011). La RPL 2011 a fost înregistrat un număr de 5 103 000 de clădiri în care se aflau 8 451 000 de locuinţe convenţionale. Acestea cuprindeau 22 739 mii camere de locuit având o suprafaţă locuibilă de 398 037 mii m.p. În urban, locuinţele convenţionale au, statistic, un număr de camere mai mic, dar suprafaţa medie a locuinţelor şi a camerelor este mai mare decât în rural. Numărul camerelor de locuit/locuinţă este mai mare în judeţe ca Ilfov, Giurgiu, Tulcea sau Buzău – între 3,3 şi 3,0 camere/locuinţă, dar este mai mic în judeţe ca Harghita – 3 camere/ locuinţă – Cluj, Covasna şi municipiul Bucureşti – 2,4 camere/ locuinţă. Suprafeţe medii mai mari ale camerelor de locuit s-au înregistrat, în Municipiul Bucureşti (21,1 mp/cameră) şi în judeţele Ilfov, Sibiu, Braşov, Cluj, Satu Mare, Harghita şi Covasna (între 20,8 şi 19,1 mp/cameră). Cele mai mici suprafeţe medii/cameră s-au înregistrat în judeţele Călăraşi (13,4 mp/cameră), Giurgiu şi Teleorman (14,0 mp/ cameră). Suprafeţe medii mai mari ale locuinţelor s-au înregistrat în judeţele Ilfov, Timiş, Satu Mare şi Constanţa – între 65,7 şi 52,0 mp/locuinţă, iar mai mici, 5 TENDINŢE ACTUALE ALE GOSPODĂRIILOR POPULAŢIEI DIN ROMÂNIA 177 în judeţele Brăila – 39,4 mp/locuinţă, Călăraşi şi Vaslui – 39,7 mp/locuinţă, Teleorman – 40,7 mp/locuinţă (RPL, 2011). În intervalul 1977–1992 (ani în care au fost efectuate RPL în România) s-au înregistrat unele schimbări semnificative în profilul sociodemografic şi economic al gospodăriilor româneşti. Numărul gospodăriilor a crescut cu 9,3% şi s-a înregistrat un declin al gospodăriilor de cinci sau mai multe persoane (–6,1%). Numărul gospodăriilor formate dintr-o singură persoană a început să crească sensibil (cu 34,1%) încă din 1977. Tabelul nr. 1 Dinamica numărului de gospodării ale populaţiei din România, 1977–2012 Anul 1977 1992 2002 2012 Număr de gospodării (mii) 6667,2 7288,7 7392,1 7087,7 Surse: Recensământul Populaţiei şi Locuinţelor, din 7 ianuarie 1992, vol.III, Clădiri, locuinţe, gospodării, CNS 1994; Recensământul populaţiei şi locuinţelor, 18 martie, 2002, INS, 2003; Recensământul populaţiei şi locuinţelor, 20–31 octombrie, 2011, INS, 2012. În intervalul 1977–2002 numărul gospodăriilor româneşti a crescut continuu, chiar şi după 1990, când, deşi numărul total al populaţiei a scăzut abrupt, prin creşterea numărului de gospodării cu componenţă scăzută, numărul total al gospodăriilor a continuat să crească. După anul 2002 însă, până în 2012, prin accentuarea fenomenului de emigraţie şi continua scădere a natalităţii, numărul de gospodării s-a redus totuşi cu 4,3%. Tabelul nr. 2 Evoluţia numărului de gospodării în funcţie de numărul de persoane – România între anii 1977 şi 1992 1977 1992 1992 faţă de 1977 în mii % mii % % Număr de gospodării 6 667,2 100,0 7 288,7 100,0 109,3 din care cu: o persoană 929,6 13,9 1 246,9 17,1 134,1 două persoane 1 649,4 24,7 1 882,1 25,8 114,1 3 persoane 1 465,9 22,0 1 529,3 21,0 104,3 4 persoane 1 303,9 19,6 1 392,5 19,1 106,8 5 persoane şi peste 1 318,4 19,8 1 237,9 17,0 93,9 Surse: Recensământul Populaţiei şi Locuinţelor, din 7 ianuarie 1992, vol. III, Clădiri, locuinţe, gospodării, CNS 1994. În intervalul 1977–1992 s-a produs şi diminuarea cu 7,9%, a gospodăriilor de cinci persoane şi peste, simultan cu creşterea gospodăriilor mai puţin numeroase, în special a gospodăriilor formate dintr-o singură persoană – cu 34,1% şi din 1MARIANA78 STANCIU 6 două persoane – cu 14,1. Practic, în acest interval a avut loc evoluţia decisivă spre modernizare, din perspectivă structurală, a gospodăriilor româneşti. În intervalul 1977–1992 s-a produs şi: – diminuarea cu 190 mii (4,1%) a numărului clădirilor de locuit (4 692 în 1977), în totalul clădirilor înregistrate (4 492 mii în 1992); – diminuarea masivă, cu 35,3%, a numărului clădirilor (de tip vilă) cuprinzând două sau mai multe locuinţe; – explozia modului de locuire în clădiri de tip bloc – creşterea a fost de 238,2%, de la 34 mii de clădiri, la 81 mii de clădiri; – scăderea numărului clădirilor de locuit în cele mai multe judeţe, exceptând Covasna, Gorj, Harghita, Maramureş, Prahova, Satu Mare, Suceava, unde numărul clădirilor a crescut comparativ cu anul 1977; – numărul de blocuri a crescut odată cu populaţia urbană, în toate judeţele, creşteri de peste patru ori înregistrându-se în Buzău, Botoşani, Dolj, Satu Mare, Sălaj şi Vrancea; în anul 1992, grade mai ridicate de urbanizare se înregistrau în Municipiul Bucureşti, Cluj, Braşov, Prahova, Sibiu, Iaşi, Timiş (CNS, 1994). Tabelul nr. 3 Dinamica indicatorilor de bază ai gospodăriilor populaţiei din România între anii 1992, 2011 Indicator 2011 1992 2011/1992 Numărul populaţiei stabile 20 121 641 22 810 035 88,20% Densitatea locuitorilor pe kmp. 79,9 95,7 84,01% Numărul gospodăriilor populaţiei 7 086 717 7 288 676 97,22% Număr mediu de persoane pe o gospodărie 2,66 3,07 86,64% Numărul clădirilor 5 117 940 4 491 565 113,95% Numărul locuinţelor 8 458 756 7 659 003 110,44% Numărul camerelor de locuit 22 168 000 18 847 496 117,61% Suprafaţa camerelor de locuit – mii m.p. 333 349,0 258 518,3 128,95% Suprafaţa locuibilă pe o locuinţa – m.p. 46,7 33,8 138,20% Suprafaţa locuibilă pe o persoană – m.p./b> 20,2 11,5 175,65% Sursa: 2012, http://www.infotravelromania.ro/recensamant.html; RL, 02.02.2012, http://www. romanialibera.ro/ actualitate/eveniment/recensamant 7-1-milioane-de-gospodarii-si-8-4-milioane-de-locuinte -rezultate- provizorii-252257. DIMENSIUNILE ŞI COMPOZIŢIA GOSPODĂRIILOR ÎN ŢĂRILE MEMBRE ALE UNIUNII EUROPENE Ţările membre ale UE se diferenţiază semnificativ în funcţie de dimensiunea şi compoziţia gospodăriilor. În UE-28, mărimea medie a gospodăriei era de 2,3 membri în anul 2014, cele mai numeroase gospodării înregistrând o medie de 2,8 membri pe gospodărie (în Croaţia), România înregistrând în medie 2,7 membri pe gospodărie. Cele mai puţin numeroase 7 TENDINŢE ACTUALE ALE GOSPODĂRIILOR POPULAŢIEI DIN ROMÂNIA 179 gospodării s-au înregistrat în Suedia şi Danemarca (cu o medie de 2,0 membri pe gospodărie fiecare). Graficul 1 Mărimea medie a gospodăriei în UE-28 (numărul mediu de persoane în gospodării private), în anul 2014 Sursa: Household composition statistics, 2014, Eurostat, 2016. La nivelul mediei UE-28, în anul 2014, 30,3% din populaţie trăia în gospodării având în îngrijire copii. Cea mai mare pondere a gospodăriilor de acest tip se înregistrau în Irlanda (41,5%), aceasta fiind urmată de Cipru (39,4%) şi de Polonia (38,9%), cele mai mici ponderi ale familiilor cu copii înregistrându-se în Germania (22,1%) şi în Finlanda (22,6%). Cel mai frecvent tip de gospodărie la nivelul UE-28, în anul 2014, era cel format dintr-o persoană singură (32,7%). În gospodăriile cu mai mult de un adult, cel mai frecvent tip de gospodărie era cel constituit din doi adulţi fără copii dependenţi – 24,7%, următorul tip de gospodărie ca frecvenţă fiind cel de doi adulţi cu copii – în total 44 milioane de gospodării, în anul 2014, adică 20,1% din totalul gospodăriilor private. La nivelul UE-28, România se remarcă prin ponderi relativ scăzute ale gospodăriilor formate din adulţi singuri fără copii, adulţi singuri cu copii, dar şi prin ponderea ceva mai ridicată a gospodăriilor atipice cu copii. 1MARIANA80 STANCIU 8 Graficul 2 Populaţie (%) din UE-28, în gospodării private, cu sau fără copii, în 2014 Sursa: *** Household composition statistics, 2014, Eurostat, 2016. Tabelul nr. 4 Gospodării private după compoziţia gospodăriei, 2014, (număr de gospodării în mii, pondere tip de gospodărie în %) Adult Alte tipuri Alte tipuri Total Adult Cuplu singur Cuplu de de gospodării singur fără Ţara fără cu copii gospodării gospodării (mii) cu copii copii copii cu copii fără copii UE-28 216 126,0 4,5 32,7 20,2 24,7 5,6 12,3 Germania 39 713,0 3,8 40,3 15,2 28,7 3,1 8,9 Franţa 28 090,5 6,1 34,9 21,9 25,5 3,6 7,1 Regatul Unit 28 076,0 7,2 31,4 19,5 26,3 4,6 10,9 Italia 25 767,6 2,8 33,1 21,5 19,7 6,0 16,9 Spania 18 328,9 3,5 25,0 23,3 21,8 7,3 19,1 Polonia 13 927,6 3,7 22,2 23,3 22,4 11,8 16,5 Olanda 7 592,4 4,3 36,5 21,8 29,4 2,9 5,2 România 7 470,2 2,5 27,4 20,6 19,3 13,2 17,0 Belgia 4 651,8 5,7 28,3 22,3 27,3 5,2 11,2 R. Cehă 4 606,9 4,7 30,0 22,8 25,5 4,6 11,4 Suedia 4 590,9 6,3 47,9 19,5 22,2 1,7 2,5 9 TENDINŢE ACTUALE ALE GOSPODĂRIILOR POPULAŢIEI DIN ROMÂNIA 181 Tabelul nr. 4 (continuare) Grecia 4 344,5 1,8 30,2 21,1 24,2 4,7 18,0 Ungaria 4 129,7 3,1 32,7 18,7 21,3 5,9 16,3 Portugalia 4 062,6 4,3 20,9 23,9 23,8 8,4 18,7 Austria 3 768,2 3,0 37,0 17,2 23,9 5,7 13,1 Bulgaria 2 759,9 2,8 26,5 17,4 25,5 8,5 19,2 Finlanda 2 595,0 1,6 40,3 19,0 31,7 2,0 5,4 Danemarca 2 360,0 8,3 42,5 19,9 23,9 1,8 3,7 Slovacia 1 837,1 3,4 21,8 22,8 20,9 11,2 19,8 Irlanda 1 707,2 6,3 22,1 28,9 20,9 6,3 15,4 Croaţia 1 518,9 2,0 24,5 19,5 18,0 14,0 22,0 Lituania 1 308,9 6,6 36,2 17,6 18,0 7,1 14,5 Slovenia 862,3 2,7 32,8 22,2 20,4 6,6 15,2 Letonia 830,3 5,7 32,2 16,2 17,7 10,0 18,3 Estonia 561,1 6,8 35,6 21,5 21,4 5,1 9,6 Cipru 290,2 3,7 29,9 25,8 23,3 8,8 17,4 Luxemburg 224,6 4,5 34,3 27,4 22,1 4,8 6,9 Malta 150,0 3,2 19,0 23,8 21,3 9,9 22,9 Sursa: Household composition statistics, 2014, Eurostat, 2016. Dacă în ierarhia mărimii populaţiilor europene România ocupă locul al şaptelea, în cea a numărului de gospodării, ocupă locul al optulea în UE-28, locul şapte fiind ocupat de Olanda – ţară cu o populaţie mult mai mică decât România, dar al cărei grad de atomizare a structurilor sociale (care semnifică un nivel mai avansat de modernizare şi urbanizare a societăţii) este mult mai accentuat decât cel din România. ASPIRAŢIA SPRE AUTONOMIE ECONOMICĂ ŞI INDEPENDENŢĂ PERSONALĂ – IMPACT MAJOR ASUPRA STRUCTURII GOSPODĂRIILOR Datele prezentate în continuare provin din recensămintele aplicate asupra populaţiilor europene şi gospodăriilor efectuate în anul 2011 şi se referă la unele caracteristici demografice vizând imigraţia în UE din exterior, dar şi mişcările migratorii din interiorul UE, evoluţia numărului gospodăriilor şi formarea diferitelor tipuri de unităţi familiale. Evoluţia structurilor demografice constituie un factor fundamental al schimbării sociale. În anul 2014, se înregistrau 507 milioane de persoane cu reşedinţa obişnuită în UE-28, adică puţin peste 7% din populaţia totală a lumii, de aproape două ori mai puţin decât în urmă cu aproximativ cinci decenii (Eurostat, 2016). Structura şi profilul populaţiei UE s-au schimbat masiv, datorită fertilităţii mai scăzute, evoluţiei tipologiei formării familiillor, aspiraţiei generaţiilor mai tinere de a avea o mai mare autonomie economică şi independenţă personală, schimbărilor intervenite la nivel rolurilor sociale ale genurilor, intensificării migraţiei şi mobilităţii geografice şi, nu în ultimul rând, a creşterii speranţei de viaţă. Asemenea evoluţii 1MARIANA82 STANCIU 10 demografice au dus la schimbarea caracteristicilor familiilor şi gospodăriilor populaţiilor europene, generând: scăderea dimensiunii medii a gospodăriilor, creşterea diversificării structurilor de tip familial, creşterea numărului de persoane care trăiesc singure, creşterea diferenţelor între modul de viaţă actual şi cel din urmă cu 5–6 decenii. În deceniile viitoare, schimbările sociale din spaţiul european vor avea loc pe fondul accentuării îmbătrânirii populaţiei. Deşi prognozele actuale arată că ritmul de creştere a populaţiei din UE va încetini în următoarele decenii, gradul de incertitudine s-a mărit sensibil, pe fondul tendinţelor de ieşire a unor populaţii din componenţa UE-28 (iniţial Grecia, apoi Regatul Unit), dar şi al accentuării trendurilor migraţiei internaţionale din ultimii ani (migraţia interregională, migraţia în cadrul UE şi migraţia din ţările terţe către UE). Politicile adoptate faţă de problema acceptării şi integrării imigranţilor vor avea un rol decisiv, unii dintre imigranţi aflându-se în căutarea unui nivelul de trai mai bun, în timp ce alţii sunt refugiaţi de război. În anul 2011, aproape 32 de milioane de cetăţeni străini trăiau în statele membre ale UE, cetăţenii străini reprezentând 6,3% din totalul populaţiei celor 28 de state. Aproximativ 60% dintre cetăţenii străini care trăiau în statele membre UE erau cetăţeni ai unui stat terţ (cu alte cuvinte, din afara UE), în timp ce restul cetăţenilor străini erau cetăţeni ai altor state membre ale UE. Între statele membre UE au existat unele în care procentul cetăţenilor străini în totalul populaţiei a fost unul mai mare. De exemplu, în regiunea Kirde-Eesti s-a înregistrat cea mai mare proporţie de cetăţeni străini, din extremitatea nord-estică a Estoniei, unde cetăţenii străini reprezentau aproape jumătate (46,0%) din numărul total al persoanelor cu reşedinţa în zonă. Ponderea cetăţenilor străini din Kirde-Eesti era de peste trei ori mai mare decât media la nivel naţional, aproape toţi cetăţenii străini (99,2%) fiind din Rusia. În Luxemburg, însă, ponderea cetăţenilor străini în raport cu populaţia autohtonă era a doua ca mărime (42,7%), dar originea acesteia era diferită, provenind din alte state membre ale UE – în proporţie de 87,6% din totalul străinilor din Luxemburg. În cadrul a patru regiuni ale UE ponderea cetăţenilor străini în totalul populaţiei s-a situat între 30–40%; acestea au fost: regiunea franceză de peste mări – Guyana (unde majoritatea cetăţenilor străini erau din ţări terţe); regiunea de vest şi de sud ale Irlandei de Nord (unde cetăţenii străini erau majoritar din state membre ale UE); în capitala belgiană – zona „Arrondissement De Bruxelles-Capitale”/ Arrondissement Van Brussel-Hoofdstad (în care majoritatea cetăţenilor străini erau din alte state membre ale UE) şi Fuerteventura (una dintre insulele Canare, în care cetăţenii străini erau din ţări terţe). Situaţii similare s-au înregistrat şi în trei regiuni din Elveţia – Genève, Basel-Stadt şi Vaud – unde majoritatea cetăţenilor străini veneau din statele membre ale UE. Cetăţenii străini au înregistrat ponderi ridicate în totalul populaţiilor autohtone şi în unele dintre oraşele europene mari. În afară de capitala Belgiei, în şapte regiuni cu populaţii autohtone de peste un milion de persoane s-au înregistrat cetăţeni străini în proporţii de 20–30% din populaţia totală. Trei dintre aceste regiuni se află în Londra şi în Inner London – West; Inner London – East; Outer London – West şi 11 TENDINŢE ACTUALE ALE GOSPODĂRIILOR POPULAŢIEI DIN ROMÂNIA 183 North West, una – la periferia Parisului (Seine-Saint-Denis), una în Viena, iar celelalte două în München şi în Spania (Alicante). În Alicante şi în Londra, o mică majoritate a cetăţenilor străini era din statele UE. Dar mai mult de patru din cinci străini din Seine-Saint-Denis (81,4%) erau din state terţe, iar străinii din Viena (64,6%) şi din München (59,8%) aparţineau unor state terţe. Mobilitatea forţei de muncă în cadrul UE a fost determinată în mare măsură de oferta unor locuri de muncă şi de diferenţele salariale mari, iniţial între statele membre din sudul şi din nordul UE şi, apoi, dintre state membre est şi vest europene. Criza financiară din 2009 a acţionat în sensul reducerii mobilităţii forţei de muncă, dar cu toate acestea, relativ puţini emigranţi au revenit în ţările de provenienţă. Pieţele locuinţelor influenţează masiv gradul de mobilitate a forţei de muncă; ţările unde costurile tranzacţiilor imobiliare sunt mari şi mai dificil de realizat tind să reţină mai ferm cetăţenii, deoarece acolo schimbarea reşedinţei este mai dificil de realizat; ţările cu stoc mare de locuinţe de închiriat şi /sau cu costuri de tranzacţii imobiliare mai reduse înregistrează o mobilitate mult mai ridicată. În jur de 6,4 % din populaţia UE-28 şi-a schimbat reşedinţa obişnuită în cele 12 luni anterioare recensământului din 2011. Proporţia populaţiilor care şi-au schimbat reşedinţa obişnuită, în anul 2010, a fost mai ridicată în Slovacia, Regatul Unit, Belgia, Danemarca, Franţa, Portugalia, Finlanda şi Suedia. În oraşele-capitală (îndeosebi în Londra, Madrid, Bratislava ş.a.) s-au înregistrat cele mai frecvente schimbări de domiciliu; în Bratislava, de exemplu, 30,7 % din populaţie şi-a schimbat reşedinţa. Generaţiile mai tinere locuiesc mai frecvent în oraşe şi în jurul acestora, deoarece acolo sunt mai numeroase oportunităţile de educaţie şi ocupare. Majoritatea persoanelor din UE şi-au schimbat reşedinţa obişnuită, unele în cadrul aceleiaşi regiuni. În jur de 56,6% din populaţia din UE-28 care şi-a schimbat reşedinţa obişnuită în interval de un an anterior recensământului din 2011, s-a mutat în cadrul aceleiaşi regiuni, cam o treime (34,3%) dintre cei care şi-au schimbat reşedinţa provenind dintr-o altă regiune a aceluiaşi stat membru. Mai puţin de una din 10 asemenea persoane (9,1%) era originară dintr-o altă ţară. O altă tendinţă europeană a reprezentat-o creşterea numărului de gospodării formate dintr-o singură persoană. Acest trend a rezultat din valorizarea propriei independenţe de către un număr tot mai ridicat de persoane care doresc să locuiască singure, ori este consecinţa numărului mare de divorţuri sau separări, precum şi a longevităţii în creştere a populaţiei îndeosebi feminine, care îşi trăieşte în singurătate ultimii ani de viaţă. La începutul acestui deceniu, aproape o treime din totalul gospodăriilor din UE erau formate din persoane ce locuiau singure. În anul 2011, în UE-28, persoanele singure reprezentau cam o treime (31,4%) din totalul gospodăriilor. Asemenea gospodării se găsesc mai frecvent în urban şi îndeosebi în oraşele capitală. În anul 2011, toate statele multiregionale din UE, cu o excepţie, înregistrau ponderi ale gospodăriilor de o persoană din capitală mai mari decât media naţională. Aproximativ 12,9% din populaţia UE-28 erau persoane văduve sau divorţate, care nu s-au recăsătorit sau reangajat într-un parteneriat înregistrat (Eurostat, 2016). 1MARIANA84 STANCIU 12 MIGRAŢIA SPRE SPAŢIUL UE. ROMÂNIA – A 8-A ŢARĂ DE IMIGRAŢIE Directoratul General pentru Migraţie şi Afaceri Interne este responsabil, în cadrul Comisiei Europene, de politicile europene privind migraţia. Cetăţenii din UE au libertate de mişcare în interiorul frontierelor UE. Cel puţin teoretic, politicile europene cu impact asupra migraţiei încurajează cererea şi oferta forţei de muncă în cadrul UE, centrându-se pe două zone principale: prevenirea migraţiei neautorizate şi a angajării ilegale pe pieţele muncii şi promovarea integrării sociale a imigranţilor. Iată câteva dintre cele mai importante directive ale UE adresate imigraţiei în context european: ● Directiva 2003/86/EC privind dreptul de reunificare a familiei; ● Directiva 2003/109/EC privind statusul rezidenţilor pe termen lung; ● Directiva 2004/114/EC privind admiterea studenţilor; ● Directiva 2005/71/EC privind admiterea cercetătorilor ştiinţifici în cadrul UE; ● Directiva 2008/115/EC privind revenirea imigranţilor ilegali în statele de origine; ● Directiva 2009/50/EC privind admiterea imigranţilor înalt calificaţi. În anul 2005, Comisia Europeană a relansat dezbaterea internaţională pe tema regulilor de admitere a imigranţilor economici în cadrul UE, lansând Green paper to managing economic migration (COM(2004) 811 final, CE). În anul 2006 au fost adoptate priorităţile în domeniul combaterii ilegale a imigraţiei din cadrul UE (COM (2006) 402 final). În 2009, UE a adoptat Programul Stockholm care cuprinde un set de principii pentru dezvoltarea politicilor europene privind justiţia (domeniul migraţiei fiind abordat în materie de drept internaţional) şi afacerile interne pentru ’ perioada 2010–2014. În mai 2013, CE a publicat ‘EU Citizenship Report 2013 (COM (2013) 269 final), care pune în discuţie unele prevederi privind drepturile şi oportunităţile de a obţine cetăţenia în ţările europene. Comisia Europeană editează (COM şi o Agendă Europeană asupra Migraţiei (European Agenda on Migration (2015) 240 final), CE, şi raportul anual asupra migraţiei (The European migration network annual report on immigration and asylum (2014) cu privire la noile valuri de imigranţi din Mediterana (13 mai 2015), CE. Un total de 3,8 milioane persoane au imigrat în unul din statele UE-28 în anul 2014, şi cel puţin 2,8 milioane emigranţi au fost raportaţi că au rămas într-unul din statele membre UE. Aceste cifre însă nu indică întregul fenomen al migraţiei dinspre sau spre unul sau altul din statele UE. Între cele 3,8 milioane de imigranţui au existat în jur de 1,6 milioane cetăţeni ai unor state non UE, 1,3 milioane persoane cu cetăţenie în diferite state UE, iar 870 mii persoane care au migrat spre un stat membru UE aveau deja cetăţenie în acesta (întoarcerea nativilor născuţi în altă ţară) şi aproximativ 12,4 mii de persoane fără ţară (stateless). Germania a raportat cel mai mare număr de imigranţi – 884,9 mii, în anul 2014, aceasta fiind urmată de Regatul Unit cu 632 mii, Franţa cu 339,0 mii, Spania cu 305,5 mii şi Italia cu 277,6 mii persoane. Spania a raportat cel mai mare număr 13 TENDINŢE ACTUALE ALE GOSPODĂRIILOR POPULAŢIEI DIN ROMÂNIA 185 de emigranţi în anul 2014 – 400,4 mii, urmată de Germania cu 324,2 mii, Regatul Unit cu 319,1 mii, Franţa cu 294,1 mii şi Polonia cu 268,3 mii. Un număr de 15 state UE au raportat mai multă imigraţie decât emigraţie, dar în Bulgaria, Irlanda, Grecia, Spania, Croaţia, Cipru, Polonia, Portugalia, România, Slovenia şi cele trei state baltice, numărul de emigranţi a depăşit cu mult numărul de imigranţi. Luxemburg a înregistrat cea mai mare rată a imigraţiei în 2014 – 40 imigranţi la 1 000 persoane, urmată de Malta – 21 imigranţi la 1 000 persoane şi Irlanda cu 15 imigranţi la 1 000 persoane. Cea mai mare rată a emigrării s-a înregistrat în Cipru – 28 emigranţi/1 000 persoane, urmată de Luxemburg – 20/1 000 şi Irlanda cu 18/1 000. Tabelul nr. 5 Imigraţia din UE, după statul de rezidenţă anterior al imigranţilor, în anul 2014 Total Cu rezidenţă anterioară Cu rezidenţă anterioară Ţara imigranţi în state UE în state non-UE mii mii % mii % Germania 884,9 468,3 52,9 406,1 45,9 Regatul Unit 632,0 286,8 45,4 345,2 54,6 Franţa 339,9 133,0 39,1 207,0 60,9 Spania 305,5 112,7 36,9 192,7 63,1 Italia 277,6 79,2 28,5 198,4 71,5 Polonia 222,3 137,6 61,9 84,6 38,1 Olanda 145,3 76,0 52,3 68,0 46,8 România 136,0 101,3 74,5 29,4 21,6 Suedia 127,0 36,9 29,0 85,9 67,7 Belgia 124,8 72,1 57,8 46,2 37,0 Austria 116,3 69,6 59,9 41,9 36,1 Danemarca 68,4 32,4 47,4 35,5 51,9 Irlanda 67,4 33,7 50,0 33,7 50,0 Grecia 59,0 41,6 70,5 17,4 29,5 Ungaria 54,6 28,2 51,7 28,2 48,0 Finlanda 31,5 15,4 48,8 15,8 50,1 R. Cehă 29,9 16,3 54,6 13,6 45,4 Bulgaria 26,6 5,0 18,7 21,6 81,2 Lituania 24,3 16,0 66,0 8,2 8,8 Luxemburg 22,3 20,4 91,2 2,0 33,7 Portugalia 19,5 10,6 54,3 8,9 45,7 Slovenia 13,8 4,8 34,4 9,1 65,6 Croaţia 10,6 3,3 31,4 7,2 67,5 Letonia 10,4 5,8 55,9 4,6 44,1 Cipru 9,2 4,6 50,4 4,5 49,6 Malta 8,9 5,4 60,6 3,5 39,4 Slovacia 5,4 4,3 79,9 1,1 20,1 Estonia 3,9 2,1 54,2 1,8 45,8 Sursa: Immigration by previous country of residence, 2014 (¹), Eurostat, 2014. 1MARIANA86 STANCIU 14 În anul 2014, ponderea imigranţilor nativi în state ale UE (1,8 milioane persoane în total), în numărul total de imigranţi aferent fiecărei ţări, care au migrat spre alte state din UE, a fost cel mai ridicat în România – 91%, dar a trecut de 50% şi în Lituania – 80%, Estonia – 65%, Polonia – 57%, Letonia – 57%, Slovacia – 55%, Portugalia şi Ungaria – câte 52%. Imigraţia totală în statele UE-28 din state non-membre a fost de 1,9 milioane persoane în anul 2014. Imigranţii au fost în proporţie de 53% bărbaţi şi restul femei. Iar dacă la nivelul ţărilor UE, vârsta mediană a populaţei era de 42 de ani, la 1 ianuarie 2015, vârsta mediană a imigranţilor a fost de 28 de ani. La data de 1 ianuarie 2015, un număr de 34,3 milioane de oameni născuţi în afara UE-28, trăiau în interiorul UE, iar 18,5 milioane de persoane care trăiau în UE erau născute într-un alt stat al UE decât cel de reşedinţă. Dar numai în Ungaria, Irlanda, Luxemburg, Slovacia şi Cipru, numărul imigranţilor născuţi în alt stat al UE era mai ridicat decât numărul celor născuţi în afara UE (Eurostat, 2014). CONCLUZII Evoluţia structurilor demografice constituie un factor fundamental al schimbării sociale. În Europa (UE-28) anului 2014, se înregistrau 507 milioane de persoane cu reşedinţa obişnuită în UE, adică puţin peste 7 % din populaţia totală a lumii, o proporţie de aproape două ori mai mică decât în urmă cu aproximativ cinci decenii (Eurostat, 2016). Prin aderarea a noi state la UE după anul 1990, populaţia din UE a crescut, deşi în anii respectivi populaţia din UE-12 (Zona Euro) a avut tendinţe de scădere. În ultimul deceniu însă, populaţia europeană a crescut mult mai intens pe seama migraţiei. Deşi creşterea populaţiei din UE pe seama migraţiei a început din anul 1992, aceasta a culminat în anul 2003, când migraţia a dat 95% din creşterea totată a populaţiei europene, după care creşterea din migraţie a scăzut la 58% în anul 2009, revenind la nivelul de 95% în anul 2013. La nivelul Uniunii Europene, decalajul dintre numărul născuţilor vii şi numărul decedaţilor s-a îngustat continuu, îndeosebi prin scăderea numărului de născuţi vii, începând din anul 1960. În România însă, numărul deceselor l-a depăşit pe cel al născuţilor vii începând din anul 2013. Într-o situaţie similară s-au aflat şi ţări ca Germania, Italia, Bulgaria ş.a. România face parte (alături de Spania, Portugalia, Bulgaria, Grecia ş.a.) dintre cele 11 state europene în care populaţia totală a scăzut, în intervalul 2014–2015, România înregistrând cea mai accentuată scădere relativă a populaţiei din UE-28 (–3,5 la 1 000 locuitori), după Bulgaria (–5,7 la 1 000 locuitori), spre deosebire de alte 16 state din UE-28, ca R. Cehă, Irlanda ş.a., unde populaţia a crescut. În UE-28, mărimea medie a gospodăriei era de 2,3 membri în anul 2014, cele mai numeroase gospodării înregistrând o medie de 2,8 membri pe gospodărie (în Croaţia), România înregistrând în medie 2,7 membri pe gospodărie. La nivelul 15 TENDINŢE ACTUALE ALE GOSPODĂRIILOR POPULAŢIEI DIN ROMÂNIA 187 mediei UE-28, în anul 2014, 30,3% din populaţie trăia în gospodării având în îngrijire copii. Cea mai mare pondere a gospodăriilor de acest tip se înregistrau în Irlanda (41,5%), Cipru (39,4%) şi Polonia (38,9%). Cele mai mici ponderi ale familiilor cu copii s-au înregistrat în Germania (22,1%) şi în Finlanda (22,6%). La începutul acestui deceniu aproape o treime din totalul gospodăriilor din UE erau formate din persoane ce locuiau singure. În anul 2011, în UE-28, persoanele singure reprezentau cam o treime (31,4 %) din totalul gospodăriilor. Cel mai frecvent tip de gospodărie la nivelul UE-28, în anul 2014, era cel format dintr- o persoană singură (32,7%). În gospodăriile cu mai mult de un adult, cel mai frecvent tip de gospodărie era cel constituit din doi adulţi fără copii dependenţi – 24,7%, următorul tip de gospodărie ca frecvenţă fiind cel de doi adulţi cu copii – în total 44 milioane de gospodării, în anul 2014, adică 20,1% din totalul gospodăriilor private. La nivelul UE-28, România se remarcă prin ponderi relativ scăzute ale gospodăriilor formate din adulţi singuri fără copii, adulţi singuri cu copii, dar şi prin ponderea ceva mai ridicată a gospodăriilor atipice cu copii. În UE-28, în ierarhia mărimii populaţiilor, România ocupă locul al şaptelea, iar în cea a numărului de gospodării, locul al optulea, locul şapte fiind ocupat de Olanda – ţară cu o populaţie mult mai mică decât România, dar al cărei grad de atomizare a structurilor sociale (care semnifică un nivel mai avansat de modernizare şi urbanizare a societăţii) este mult mai accentuat decât cel din România. Structura şi profilul populaţiei UE s-au schimbat masiv, datorită fertilităţii mai scăzute, evoluţiei tipologiei formării familiillor, aspiraţiei generaţiilor mai tinere de a avea o mai mare autonomie economică şi independenţă personală, schimbărilor intervenite la nivel rolurilor sociale ale genurilor, intensificării migraţiei şi mobilităţii geografice şi, nu în ultimul rând, a creşterii speranţei de viaţă. Asemenea evoluţii demografice au dus la schimbarea caracteristicilor familiilor şi gospodăriilor populaţiilor europene, generând: scăderea dimensiunii medii a gospodăriilor, creşterea diversificării structurilor de tip familial, creşterea numărului de persoane care trăiesc singure, creşterea diferenţelor între modul de viaţă actual şi cel din urmă cu 5–6 decenii. Fenomenul îmbătrânirii populaţiilor europene va crea fondul dominant al schimbării sociale ce se va produce în spaţiul european al deceniilor viitoare. Prognozele actuale arată că ritmul de creştere naturală a populaţiei din UE se va încetini în următoarele decenii, dar caracterul imprevizibil al fluxurilor migratorii internaţionale, ca urmare a iminenţei unor conflicte din diverse zone ale lumii, relativizează orice predicţie. În plus, unele tendinţe de ieşire a unor populaţii din componenţa UE-28 (iniţial Grecia, apoi Regatul Unit) măresc incertitudinea. Reglementările adoptate în privinţa imigranţilor vor avea un rol decisiv asupra schimbării sociale din spaţiul european, inclusiv din România, care este a 8-a ţară de imigraţie din UE-28. Un total de 3,8 milioane persoane au imigrat în unul din statele UE-28 în anul 2014, şi cel puţin 2,8 milioane emigranţi au fost raportaţi că au rămas într-unul din 188 MARIANA STANCIU 16 statele membre UE. În cele 3,8 milioane de imigranţui au existat în jur de 1,6 milioane cetăţeni ai unor state non UE, 1,3 milioane persoane cu cetăţenie în diferite state UE din care au emigrat. Germania a raportat cel mai mare număr de imigranţi – 884,9 mii, în anul 2014. În România, în prezent sunt aproximativ 7,089 milioane de gospodării şi peste 8,4 milioane de locuinţe, potrivit datelor RPL 2011 (INS). Din totalul populaţiei stabile, 99,1% (18 878 mii persoane) trăieşte în cele 7 087 mii gospodării, revenind în medie 2,66 persoane pe o gospodărie (266 persoane la 100 gospodării). Restul de 165 mii de persoane au fost înregistrate în spaţii colective de locuit ori sunt persoane fără adăpost. Mai mult de jumătate din gospodării şi din numărul de persoane din componenţa acestora sunt rezidente în urban. Populaţia majoritară din 16 judeţe locuieşte în municipii şi oraşe (Hunedoara, Braşov şi Constanţa). Cele mai mici ponderi ale gospodăriilor din urban se află în judeţele Giurgiu, Dâmboviţa şi Teleorman. Dimensiunea medie a unei gospodării era mai mică în urban – 2,53 persoane/ gospodărie – comparativ cu cea din rural – 2,83 persoane/gospodărie. Dimensiunea medie a unei gospodării era mai mare în judeţele Ilfov – 3,10 persoane/gospodărie, în Dâmboviţa, Giurgiu, Bistriţa, Maramureş, Suceava – între 2,93–2,82 persoane/ gospodărie. Cel mai mic număr mediu de persoane pe o gospodărie se regăseşte în Municipiul Bucureşti – 2,39 persoane/gospodărie, dar gospodării mai mici există şi în judeţele Neamţ şi Hunedoara – 2,50 persoane/gospodărie. Cu excepţia judeţului Sălaj, dimensiunea medie a gospodăriei aşa cum am arătat este mai mică în municipii şi oraşe decât în comune (RPL 2011). În intervalul 1977–1992 (ani în care au fost efectuate RPL în România), s-au înregistrat unele schimbări semnificative în profilul sociodemografic şi economic al gospodăriilor româneşti – numărul gospodăriilor crescând cu 9,3%. Numărul gospodăriilor formate dintr-o singură persoană a început să crească sensibil (cu 34,1%, încă din 1977. În intervalul respectiv s-a înregistrat şi un declin al gospodăriilor de cinci sau mai multe persoane (–6,1%). În intervalul 1977–2002 numărul gospodăriilor româneşti a crescut continuu, chiar şi după 1990, când deşi numărul total al populaţiei a scăzut abrupt, prin creşterea numărului de gospodării cu componenţă scăzută, numărul total al gospodăriilor a continuat să crească. După anul 2002, însă, până în 2012, prin accentuarea fenomenului de emigraţie şi continua scădere a natalităţii, numărul de gospodării s-a redus, totuşi, cu 4,3%. Deşi numărul populaţiei stabile din România a scăzut în intervalul 1992–2011, cu 11,8%, numărul locuinţelor a crescut cu peste 10%, numărul camerelor de locuit a crescut cu 17,6%, iar suprafaţa camerelor de locuit a crescut cu aproape 13%, în condiţiile în care numărul de gospodării ale populaţiei a scăzut cu 2,78%. Din perspectiva suprafeţei locuibile/persoană, condiţiile de viaţă s-au ameliorat, aceasta crescând cu 2,7 m.p. Ponderea populaţiei urbane din România a înregistrat o scădere de la 54,3% în anul 1992 la 52,7% în anul 2002. Până în anul 2011 însă, ponderea populatiei din urban s-a restabilit la valoarea aferentă anului 1992. 17 TENDINŢE ACTUALE ALE GOSPODĂRIILOR POPULAŢIEI DIN ROMÂNIA 189 BIBLIOGRAFIE CNS, Recensământul Populaţiei şi Locuinţelor, din 7 ianuarie 1992, vol. III, Clădiri, locuinţe, gospodării, 1994. Comisia Europeană, EU Citizenship Report 2013, (COM(2013) 269 final), CE, 2013. Comisia Europeană, European Agenda on Migration (COM(2015) 240 final), CE, 2013. Comisia Europeană, Green paper to managing economic migration (COM(2004) 811 final, CE), 2005. Comisia Europeană, Regulamentul CE nr. 1201 din 2009 al Comisiei Europene, CE, 2009. European Commission, Statistical Annex of European Economy, SPRING 2016, Directorate-General for Economic and Financial Affairs, 2016. European Commission, The European migration network annual report on immigration and asylum, CE, 2014. Eurostat, Being young in Europe today – living conditions, Statistics explained, 2015, disponibil online la http://ec.europa.eu/eurostat/statistics-explained/index.php/Being_young_in_Europe_today_- _living_conditions. Eurostat, Căsătorii şi rata nupţialităţii în anii 2000–2013 în România, Statistics explained, 2015, disponibil online la http://ec.europa.eu/eurostat/statistics-explained/index.php/File:Căsătorii_ şi_rata_nupţialităţii_în_anii_2000-2013_în_România.png.INS, Anuarul Statistic al României 1991–2015, Bucureşti, 2015. Eurostat, Demographic balance, 2014 (thousand), 2014, disponibil online la http://ec.europa.eu/ eurostat/statistics-explained/index.php/File:Demographic_balance,_2014_(thousand)_YB15_ II.png. Eurostat, Household composition statistics, 2014, 2016, disponibil online la http://ec.europa.eu/eurostat/ statistics-explained/index.php/Household_composition_statistics. Eurostat, Housing cost overburden rate by tenure status, 2014, (% of population), 2015. Eurostat, Housing Statistics, Overcrowding rate, 2014 (% of specified population), Statistics explained, 2015. Eurostat, Immigration by previous country of residence, 2014(¹), 2014, disponibil online la http:// ec.europa.eu/eurostat/statisticsexplained/index.php/File:Immigration_by_previous_country_of_ residence,_2014_(%C2%B9)_YB16.png. 1 Eurostat, Severe housing deprivation, 2013 and 2014( ) (% of population), Housing statistics, Statistics explained, 2015. Eurostat, Statistici demografice la nivel regional, Statistics explained, 2016, disponibil online la http:// ec.europa.eu/eurostat/statisticsexplained/index.php/Population_statistics_at_regional_level/ro. INS, Recensământul General Agricol, decembrie 2002–ianuarie 2003, Bucuresti, 2003. INS, Recensământul populaţiei şi locuinţelor, 18 martie 2002, Bucuresti, 2002. INS, Recensământul populaţiei şi locuinţelor 2011, Bucureşti, 2013, disponibil online la http://www. insse.ro/cms/files/publicatii/pliante%20statistice/04-recensamantul%20populatiei.pdf. Popa, D., Recensământul populaţiei, rezultate definitive: Populaţia stabilă a României este de 20 121 641 persoane, cu un milion mai mare decât o arătau rezultatele preliminare/ Alţi cel puţin 727 000 de români sunt plecaţi în străinătate/ Avem 245 400 persoane analfabete, 4 iulie, Hot News.ro, 2013, disponibil online la http://economie.hotnews.ro/stiri-finante_banci-15122357- recensamantul-populatiei.htm. ONU, Fondul ONU pentru Populaţie, ONU, 2006. Stan, F., Avertisment din partea ONU: Populaţia România scade îngrijorător, 01 August 2015, romaniatv.net, 2015, disponibil online la http://www.romaniatv.net/avertisment-din-partea- onu-popula-ia-romania-scade-ingrijorator 236410.html. UNFPA, Cartea Verde a Populaţiei, UNFPA, 2006. http://www.infotravelromania.ro/recensamant.html, Rl online, 02 februarie 2012 http://www.romanialibera.ro/ actualitate/eveniment/recensamant 7-1-milioane-de-gospodarii-si-8-4-milioane-de-locuinte -rezultate- provizorii-252257. 1MARIANA90 STANCIU 18 he modernization of the dominant way of life, in the context of the continuous change of the global society and economy, Tstrongly influenced the structuring of the European households, during the last 2-3 decades. Romanian society has been influenced in this direction too, even if, in some aspects, in a different manner in comparison with the European context. An important effect of the European process of social modernization was the rising of the households number. This thing is not valuable for Romania, where the number of households decreased, in spite of the rising numbers of buildings and houses. The migration phenomenon played a decisive role in the European and world changing, Romania becoming a country of massive emigration. However, many signs of way of life modernization appeared in Romania too, for instance, the rising number of the one member households. But as regards education, Romania seems to be back in the history, registering again 245 400 persons affected by illiteracy (in 2011). This article creates a proper framework for understanding social changes, starting from some objective social indicators concerning the dinamics of Romanian households during the last two decades. Such an approach might contribute to the better informed decisions of the public policy makers. Keywords: population, social change, cultural identity, national specific, modernization. Primit: 17.04.2017 Acceptat: 29.05.2017 RAPORTURILE DINTRE STATELE UNIUNII EUROPENE ÎN FUNCŢIE DE CONSUM MARIA LIVIA ŞTEFĂNESCU uând în considerare 31 de ţări europene am analizat comparativ consumul mediu pe adult echivalent. Consumurile studiate au Lfost preluate din baza de date Eurostat pentru anii 2005 şi 2010. Atât în 2005, cât şi în anul 2010, România se situează pe ultimul loc privind media cheltuielilor de consum pe adult echivalent. Reprezentarea grafică bidimensională a ţărilor europene vizualizează în mod clar două grupări distincte de state europene, anume: GI (consum relativ inferior), GS (consum superior). În general, ţările din grupurile GI şi GS au consumul mai mic, respectiv mai mare decât media europeană. România aparţine grupului GI. În perioada 2005–2010, grupurile GI şi GS cuprind aceleaşi state. Acest fapt sugerează menţinerea unor raporturi structurale de consum între ţările europene. Media europeană a consumului a crescut în timp. În schimb, comparativ cu anul 2005, abaterea standard a valorilor consumului ţărilor analizate, precum şi coeficientul de variaţie privind consumul au scăzut în anul 2010. Aşadar, pentru ţările UE se manifestă o tendinţă de convergenţă de tip sigma, în sensul precizat de Monfort 2008 . Fenomenul de convergenţă în timp se manifestă şi la nivelul grupurilor de state GI şi GS, ţări ce se remarcă atât prin valori foarte diferite ale consumului mediu, cât şi prin nivelul lor distinct de dezvoltare economică şi socială. Cu unele excepţ ii, asistăm la o creştere în timp a consumului mediu pentru majoritatea ţărilor europeane. Tendinţa generală de creştere este foarte bine descrisă de o ecuaţie de regresie liniară (a se urmări Figura 2). Ierarhiile ţărilor europene, în funcţie de consumul lor mediu din anii 2005 şi 2010, nu sunt identice, dar sunt foarte apropiate. Aşadar, dacă ne referim la consum, avem un grad ridicat de stabilitate în timp a raporturilor dintre ţările europene. România se situează pe ultimul loc în ambele ierarhii menţionate, aşa cum am mai menţionat. Pornind de la rata de creştere a consumului din anul 2010, am prognozat evoluţia României în raport cu ţările vecine ei, precum şi creşterea în timp a consumului românesc în funcţie de media europeană. Cuvinte-cheie: consum; UE; România; dezvoltare; convergenţă. Adresa de contact a autorului: Maria Livia Ştefănescu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: liviastefanescu@gmail.com. CALITATEA VIEŢII, XXVIII, nr. 2, 2017, p. 191–210 1MARIA92 LIVIA ŞTEFĂNESCU 2 CONTEXTUL GENERAL În articolul de faţă vom analiza evoluţia consumului mediu în ţările Uniunii Europene luând în considerare numai anii 2005 şi 2010 pentru care dispunem de date oficiale (http://ec.europa.eu/eurostat/web/household-budget-surveys/database). Consumul mediu peentru o ţară se calculează în raport cu proporţiile diverselor tipuri de gospodării identificate în ţara respectivă. A se urmări în acest sens procedura descrisă pe larg în cartea lui Kakwani din anul 1980. Totodată Kakwani măsoară sărăcia şi gradul de inegalitate a veniturilor pornind de la consumul mediu pe gospodărie. Apelând la „coşul de consum” se va obţine o primă imagine asupra nivelului consumului minim şi de subzistenţă, precum şi o măsură a minimului de trai decent (Mihăilescu, 2012). Analizele sociologice relevă o puternică dependenţă între structura consumului şi nivelul de sărăcie al unei ţări. Măsurarea nivelului de sărăcie bazat pe aspectul monetar are în vedere două opţiuni principale: venitul individului, respectiv posibilităţile lui privind cheltuielile de consum. Printre principalele scopuri urmărite de Uniunea Europeană se găseşte şi diminuarea disparităţilor dintre ţările europene membre. Acest fapt se realizează concret prin respectarea unor principii generale şi, totodată, prin promovarea anumitor politici de dezvoltare. În acest context este absolut necesar să apreciem în ce măsură asistăm la o convergenţă a procesului de evoluţie pentru diversele regiuni europene. În lucrarea lui Monfort, din anul 2008, sunt analizate cele două tipuri principale de convergenţă, denumite beta, respectiv sigma. Convergenţa de tip beta se bazează pe faptul că regiunile mai sărace au adesea o rată de creştere mai mare decât regiunile bogate. Menţinerea acestui fenomen pe o perioadă mai îndelungată conduce la o diminuare accentuată a diferenţelor dintre state. Intensitatea procesului de convergenţă este dictată de semnul şi mărimea parametrilor ecuaţiei (liniare) de creştere ce a fost utilizată în cercetarea fenomenului analizat. Dezavantajul convergenţei de tip beta, în care statele au rate diferite de creştere, constă în faptul că ţările respective se pot apropia în timp de stări de relativ echilibru ce pot fi însă distincte. Convergenţa de tipul sigma se referă în mod esenţial la reducerea în timp a disparităţilor dintre regiuni. În acest caz se utilizează diverşi indicatori pentru evaluarea similarităţilor dintre state (Monfort, 2008). Menţionăm în mod special indicii Gini şi Atkinson sau măsuri ale dispersiei fenomenului respectiv. De exemplu, abaterea standard sau un indicator normalizat precum coeficientul de variaţie (raportul dintre abaterea standard şi medie, Everitt, 2002). În prezenta lucrare ne vom raporta la un fenomen de convergenţă de tip sigma (Monfort, 2008). Este important să grupăm statele europene în funcţie de consumul lor mediu şi totodată să urmărim stabilitatea în timp a unor asemenea grupuri. Pornind de la 3 RAPORTURILE DINTRE STATELE UNIUNII EUROPENE 193 o reprezentare grafică a raporturilor dintre ţări se poate obţine o primă clasificare a acestor entităţi. Ierarhizarea „obiectelor” analizate după unul sau mai multe criteri constituie o metodă robustă de clasificare deoarece nu se raportează direct la valori numerice ce caracterizează obiectele ci se referă la poziţiile (rangurile) ocupate de entităţile respective după operaţiunea de ierarhizare (Everitt şi alţii, 2011). Algoritmii de clasificare ierarhică aglomerativă, ce conduc la gruparea succesivă a obiectelor pentru obţinerea de clustere din ce în ce mai cuprizătoare, presupun operarea cu măsuri de disimilaritate între obiecte şi totodată definirea disimilarităţilor dintre grupuri de obiecte (Everitt şi alţii, 2011). Astfel de algoritmi pot realiza clasificări complexe după criterii multiple. În acest studiu am folosit reprezentările grafice şi construirea de ierarhii în vederea obţinerii de clase cuprinzând ţările UE. Concret, au fost definite clusterele GI şi GS ce vizează statele europene ce au un consum relativ mic, respectiv un consum important. În privinţa previzionării unui eventual proces de convergenţă a fenomenului de sărăcie, raportat adesea la consum, apar aspecte surprinzătoare. Menţionăm astfel cazul unor ţări cu o rată relativ mare de creştere, dar care, însă, se caracterizează printr-un venit redus pe cap de locuitor. Pentru detalii şi exemple se poate urmări articolul lui Ravallion 2012. Prognozarea evoluţiei viitoare a ţărilor europene raportat la consumul mediu s-a realizat prin aplicarea unui scenariu simplificat bazat numai pe rata de creştere a consumului mediu din anul 2010. Pentru mărirea preciziei prognozei este de dorit apelarea pe viitor la modele mai sofisticate, axate în special pe teoria seriilor de timp (Brockwell şi alţii, 2002; Montgomery şi alţii, 2015; Peña şi alţii, 2001). Va trebui să stabilim o tendinţă centrală de evoluţie şi să identificăm eventuale componente sezoniere dictate de aspecte economice şi sociale (Montgomery şi alţii, 2015). În actuala cercetare, din lipsa unor serii de timp cu un număr relativ mare de termeni, am evitat dezvoltarea unor modele complexe de previziune. Modelele de prognoză propuse, ce utilizează numai rata de creştere a consumului mediu la nivelul anului 2010, nu au un grad de acurateţe prea mare. Aceste modele prezintă însă avantajul de a ne da o primă imagine cu privire la evoluţia ţărilor vecine României. Rafinarea prezentului model de prognoză, prin introducerea unor noi variabile, va conduce cu siguranţă la rezultate mai nuanţate. DATELE ANALIZATE Datele referitoare la consumul mediu din ţările europene au fost preluate din baza de date Eurostat a Uniunii Europene luând în considerare anii 2005 şi 2010 (tabelul hbs_exp, http://ec.europa.eu/eurostat/web/household-budget-surveys/database). 1MARIA94 LIVIA ŞTEFĂNESCU 4 Drept indicator s-a folosit media cheltuielilor de consum pe adult echivalent exprimată în unităţi PPS (P urchasing Power Standards). Vom folosi în continuare, pe scurt, termenul de „consum mediu” ce se raportează la puterea standard de cumpărare. Prin UE vom desemna „Uniunea E uropeană”, valorile privind consumul mediu fiind estimate, în acest caz, pentru UE-27. O sinteză a datelor ce vor fi analizate în continuare este prezentată în Tabelul nr. 1. Tabelul nr. 1 Consumul mediu pe adult echivalent în ţările UE 1 2 3 4 5 6 7 8 Nr. AT BE BG CY CZ DE DK EE Ţara 19 344 18 831 4 213 17 094 6 520 18 952 16 199 6 531 PPS2005 21 509 20 139 5 644 24 111 8 328 19 234 19 204 6 755 PPS2010 9 10 11 12 13 14 15 16 Nr. EL ES FI FR HR HU IE IT Ţara 17 391 13 940 16 082 17 523 9 478 6 241 20 583 17 623 PPS2005 17 036 17 858 18 097 18 085 9 605 8 511 18 950 17 950 PPS2010 17 18 19 20 21 22 23 24 Nr. LT LU LV MK MT NL NO PL Ţara 5 892 32 794 5 316 5 181 15 108 19 018 19 125 5 817 PPS2005 8 668 28 621 6 863 5 454 14 576 20 016 22 820 8 801 PPS2010 25 26 27 28 29 30 31 32 Nr. PT RO SE SI SK TR UK UE Ţara 11 674 2 866 17 414 13 299 6 517 5 341 20 047 15 225 PPS2005 13 566 5 385 17 436 15 273 8 315 7 670 14 779 15 832 PPS2010 Sursa: http://ec.europa.eu/eurostat/web/household-budget-surveys/database. În continuare, folosind diferite abordări statistice, vom compara consumul mediu pentru cele 31 de ţări europene prezente în Tabelul nr. 1. Acestor ţări li se va adăuga şi UE definită printr-o evaluare medie, după o anume metodologie, a ţărilor din Uniunea Europeană. Statul Muntenegru (ME) nu a fost inclus în prezentul studiu, baza de date Eurostat având disponibile pentru Muntenegru numai date din anul 2010. Într-o asemenea situaţie, din punctul de vedere al consumului mediu, nu vom putea realiza comparaţii între anii 2005 şi 2010. O PRIMĂ IMAGINE ASUPRA SETULUI DE DATE Preluând datele din Tabelul nr. 1, în Figura 1 sunt reprezentate bidimensional cele 31 de ţări europene în raport de consumul mediu al anilor 2005 şi 2010. 5 RAPORTURILE DINTRE STATELE UNIUNII EUROPENE 195 Figura 1 Reprezentarea ţărilor europene în funcţie de consumul mediu respectiv Interpretând imaginea din Figura 1 remarcăm următoarele aspecte: – dacă ne referim la valorile din anul 2005, un număr de 5 ţări şi-au diminuat, mai mult sau mai puţin, valoarea consumului mediu în anul 2010. Este vorba de următoarele state: Grecia, Irlanda, Malta, Luxemburg şi Marea Britanie. Aceste ţări se situează sub diagonala punctată din Figura 1. În acest context, cele mai afectate state sunt Luxemburg şi Marea Britanie (a se vedea depărtarea faţă de diagonală); – majoritatea ţărilor UE şi-au mărit în 2010 consumul mediu existent în anul 2005. Este vorba de statele ce se găsesc deasupra diagonalei în Figura 1. Astfel, remarcăm în special Ciprul şi eventual Norvegia. Precizăm faptul că şi România şi-a mărit consumul mediu în perioada analizată (Tabelul nr. 1, Figura 1). – din punctul de vedere al consumului mediu, România se situează însă pe ultimul loc atât în anul 2005, cât şi în 2010 (Figura 1); – un loc aparte îl ocupă Luxemburgul, unde, comparativ cu restul ţărilor europene, consumul mediu este deosebit de ridicat atât în 2005, cât şi în 2010 (a se urmări poziţia singulară a Luxemburgului, în Figura 1). Figura 1 mai evidenţiază şi ale „derapaje” de la tendinţa generală liniară privind evoluţia consumului. Este cazul Ciprului şi Marii Britanii; 1MARIA96 LIVIA ŞTEFĂNESCU 6 – din punctul de vedere al consumurilor medii ale anilor 2005 şi 2010, ţările UE se divizează în mod clar în două mari grupe ce vor fi denumite GI, respectiv GS ruparea (Figura 1). Concret, grupul GI cuprinde ţări cu un consum mediu scăzut (g inferioară), în grupul GS situându-se ţările ce au un consum mediu ridicat (gruparea uperioară); s – respectând ordinea crescătoare a consumului mediu din anul 2010, grupul GI cuprinde următoarele ţări: România, Macedonia, Bulgaria, Estonia, Letonia, Turcia, Slovacia, Cehia, Ungaria, Lituania, Polonia, Croaţia; – în ordinea crescătoare a consumului mediu din 2010, din grupul „superior” GS fac parte ţările: Portugalia, Malta, Marea Britanie, Slovenia, Grecia, Suedia, Spania, Italia, Franţa, Finlanda, Irlanda, Danemarca, Germania, Olanda, Belgia, Austria, Norvegia, Cipru, Luxemburg; – grupările GI şi GS cuprind aceleaşi ţări atât în anul 2005, cât şi în anul 2010. Acest fapt sugerează menţinerea în anul 2010 a unor caracteristici structurale de consum prezente şi în anul 2005. Aşadar, se manifestă o stabilitate structurală în timp pentru consumurile medii ale statelor europene; – în anii 2005 şi 2010, toate ţările din grupul GI au consumul sub media europeană (a se vedea poziţia variabilei EU din Figura 1 in raport cu ţările din gruparea GI); – Croaţia şi mai ales Luxemburgul ar putea constitui clase separate. Am preferat însă clasificarea cu numai două clase deoarece, în acest caz s-a folosit un unic criteriu binar în procedura de clasificare, anume volumul consumului mediu, scăzut sau ridicat. TENDINŢA DE EVOLUŢIE A CONSUMULUI MEDIU În continuare vom încerca să stabilim tendinţa de evoluţie a consumului mediu în cele 31 de ţări europene studiate şi să evidenţiem totodată anumite caracteristici structurale. În primul rând ne punem întrebarea dacă există o dependenţă puternică între consumurile medii din 2005 şi 2010. Concret, utilizând datele din Tabelul nr. 1 obţinem o valoare ρ = 0.9456 pentru coeficientul de corelaţie Pearson dintre şirurile de valori corespunzătoare anilor 2005 şi 2010. Menţionăm faptul că nivelul de dependenţă de tip liniar dintre două variabile continue este măsurat de corelaţia Pearson (Chen şi Popovich 2002). Cum ρ ≈ 1, putem afirma cu certitudine prezenţa unei tendinţe liniare evidente între consumurile medii europene din perioadele 2005 şi 2010 (Chen şi Popovich 2002). Aşadar, având în vedere valoarea foarte mare a coeficientului de corelaţie Person ρ, este normal să studiem caracteristicile unei dependenţe de tip liniar Y = a + bX între variabila independentă X (consumul mediu în anul 2005) şi variabila dependentă Y (consumul mediu al anului 2010). = 2988.64 Urmând abordarea clasică (Lewis-Beck, 1980) s-au obţinut estimaţiile a e = 0.86487 pentru parametrii a şi b ai ecuaţiei de regresie liniară Y = a + bX. şi b e 7 RAPORTURILE DINTRE STATELE UNIUNII EUROPENE 197 Eroarea er de prognozare a valorilor variabilei Y, ca funcţie liniară de variabila independentă X, este dată de media pătratelor diferenţelor dintre valorile reale şi cele estimate pentru Y. Eroarea relativă err se va exprima în raport cu dispersia variabilei Y, adică: err = er / var (Y). Concret, în cazul ecuaţiei anterioare de regresia a rezultat eroarea relativă err = 0.10576. Deci, se confirmă o bună previziune a consumului mediu din anul 2010 dacă se utilizează o funcţie liniară ce depinde de consumul mediu al anului 2005. În Figura 2 este ilustrată tendinţa liniară de creştere dinamică a consumului mediu. Punctele evidenţiate cu asterisc reprezintă ţările europene studiate. Aceste puncte au drept coordonate carteziene consumurile medii din anii 2005 şi 2010. Pe întreg intervalul în care variază, în perioada 2005–2010, consumul mediu al ţărilor europene, dreapta de regresie Y = a + bX se apropie foarte mult de prima diagonală (Figura 2). Pe ansamblul ţărilor europene asistăm la o creştere aproximativ liniară în timp a consumului mediu (err = 0.10576, Figura 2). Eroarea err mică sugerează o stabilitate în evoluţia crescătoare a consumurilor medii. Am extins actuala cercetare studiind şi comportamentul unui model de c . dependenţă mai general, de tipul Y = a + bX Deşi mai precis, acest ultim model de regresie nu explică cu mult mai sugestiv tendinţa de creştere în timp a consumurilor medii pentru ţările UE. Figura 2 Tendinţa liniară de creştere în timp a consumului mediu în ţările europene 1MARIA98 LIVIA ŞTEFĂNESCU 8 Suntem interesaţi să aflăm dacă odată cu o creştere generală, în decursul timpului, a consumului mediu din ţările europene, asistăm şi la o variaţie previzibilă a fluctuaţiilor acestor consumuri. Tabelul nr. 2 răspunde parţial la întrebarea anterioară. Tabelul nr. 2 Valorile indicatorilor statistici ai consumului mediu din ţările UE Anul Media Dispersia Abatere standard Coeficient variaţie 2005 13349.34 45390706.98 6737.26 0.50469 2010 14534.09 37967708.21 6161.79 0.42395 Analizând datele din Tabelul nr. 2 semnalăm aspectele următoare: – media consumurilor a crescut în timp, fapt ce a fost deja analizat; – în schimb abaterea standard a consumurilor a descrescut în anul 2010, comparativ cu anul 2005. Acest lucru este valabil şi pentru coeficienţii de variaţie respectivi. Un asemenea comportament confirmă, în privinţa consumului, tendinţa de convergenţă de tip sigma a ţărilor UE. Uniunea Europeană, prin politicile sale, vizează în mod expres o estompare a decalajelor dintre ţările partenere. Acest lucru poate fi evidenţiat în mod clar printr-o reducere a valorilor abaterilor standard şi, totodată, printr-o diminuare a valorilor coeficienţilor de variaţie respectivi. Am divizat ţările europene în două mari grupuri disjuncte, GI şi GS, luând în considerare numai valorile cantitative ale consumului mediu. Mai precis, categoriile GI şi GS cuprind state ce au un consum relativ mic, respectiv un consum mediu ridicat (Figura 1). Într-un asemenea context intenţionăm să analizăm comparativ comportamentul celor două clase de state. Tabelul nr. 3 calculează valorile indicatorilor statistici de medie şi varianţă pentru grupurile de ţări GI şi GS. Interpretând datele din Tabelul nr. 3 se obţin informaţii suplimentare privind grupările de state GI, respectiv GS. Astfel: – atât în categoria GI a statelor cu un consum mic, cât şi în categoria GS a statelor cu un consum ridicat, a crescut în timp media tuturor acestor consumuri. Deci comportamentul general de creştere în timp a consumurilor se manifestă şi la nivelul celor două subcategorii, GI sau GS; – pentru cele două grupări GI şi GS ce sunt analizate separat, remarcăm o reducere importantă în anul 2010, comparativ cu anul 2005, atât a a abaterilor standard cât şi a coeficienţilor de variaţie (Tabelul nr. 3). Acest fapt sugerează existenţa unei tendinţe de convergenţă a ţărilor UE, tendinţă ce se manifestă şi atunci când luăm în considerare mărimea consumului mediu din cele două grupuri disjuncte, GI şi GS; 9 RAPORTURILE DINTRE STATELE UNIUNII EUROPENE 199 – dacă ne raportăm numai la anul 2010, coeficientul de variaţie al ţărilor GI ce au un consum mic depăşeşte foarte puţin coeficientul de variaţie al statelor GS ce sunt caracterizate de un consum ridicat (Tabelul nr. 3). Acest aspect scoate în evidenţă intensitatea relativ egală de manifestare a fenomenului de convergenţă la nivelul grupurilor de ţări GI şi GS, ce au însă un consum mediu precum şi un grad de dezvoltare diferit. Tabelul nr. 3 Indicatorii statistici ai consumului mediu pentru grupurile GI şi GS Grup Anul Media Dispersia Abat. Std. Coef. variaţie GI 2005 5 826,08 2 476 784,27 1573,78 0,27013 GI 2010 7 499,92 2 086 686,45 1444,54 0,19261 GS 2005 18 002,16 18 401 201,81 4289,66 0,23829 GS 2010 18 908,42 12 945 152,04 3597,94 0,19028 IERARHIZAREA ŢĂRILOR DUPĂ CONSUMUL MEDIU Interpretarea modelelor statistice anterioare ar putea fi afectată, mai mult sau mai puţin, de unitatea de măsură folosită la măsurarea consumurilor medii. Pentru evaluarea mărimii consumurilor se pot folosi şi alte unităţi de măsură diferite de PPS (puterea standard de cumpărare). Având în vedere acest aspect vom apela în continuare şi la o abordare robustă bazată pe rangurile ţărilor şi nu pe valori cantitative concrete. Pentru ierarhizarea ţărilor europene vom folosi numai un singur criteriu de departajare, anume volumul consumului mediu. Tabelele nr. 4 şi 5 ierarhizează ţările europene după consumul mediu din anul 2005, respectiv 2010. Se observă că aceste două ierahizări sunt însă distincte. Tabelul nr. 4 Ierarhizarea ţărilor europene după consumul mediu din anul 2005 1 2 3 4 5 6 7 8 Poziţia LU IE UK AT NO NL DE BE Ţara 32794 20583 20047 19344 19125 19018 18952 18831 PPS2005 9 10 11 12 13 14 15 16 Poziţia IT FR SE EL CY DK FI UE Ţara 17623 17523 17414 17391 17094 16199 16082 15225 PPS2005 17 18 19 20 21 22 23 24 Poziţia MT ES SI PT HR EE CZ SK Ţara 15108 13940 13299 11674 9478 6531 6520 6517 PPS2005 25 26 27 28 29 30 31 32 Poziţia HU LT PL TR LV MK BG RO Ţara 6241 5892 5817 5341 5316 5181 4213 2866 PPS2005 2MARIA00 LIVIA ŞTEFĂNESCU 10 Tabelul nr. 5 Ierarhizarea ţărilor europene după consumul mediu din anul 2010 1 2 3 4 5 6 7 8 Poziţia LU CY NO AT BE NL DE DK Ţara 28621 24111 22820 21509 20139 20016 19234 19204 PPS2010 9 10 11 12 13 14 15 16 Poziţia IE FI FR IT ES SE EL UE Ţara 18950 18097 18085 17950 17858 17436 17036 15832 PPS2010 17 18 19 20 21 22 23 24 Poziţia SI UK MT PT HR PL LT HU Ţara 15273 14779 14576 13566 9605 8801 8668 8511 PPS2010 25 26 27 28 29 30 31 32 Poziţia CZ SK TR LV EE BG MK RO Ţara 8328 8315 7670 6863 6755 5644 5454 5385 PPS2010 Vom analiza această nouă situaţie ce aparent nu sugerează, din punctul de vedere al consumului mediu, o tendinţă de stabilitate în timp a raporturilor dintre ţările europene. O sinteză a Tabelelor nr. 4 şi 5 este realizată în Tabelul nr. 6. Tabelul nr. 6 Ierarhiile anilor 2005 şi 2010 realizate în funcţie de consumul mediu 1 2 3 4 5 6 7 8 Nr. AT BE BG CY CZ DE DK EE Ţara 4 8 31 13 23 7 14 22 Poziţie 2005 4 5 30 2 25 7 8 29 Poziţie 2010 9 10 11 12 13 14 15 16 Nr. EL ES FI FR HR HU IE IT Ţara 12 18 15 10 21 25 2 9 Poziţie 2005 15 13 10 11 21 24 9 12 Poziţie 2010 17 18 19 20 21 22 23 24 Nr. LT LU LV MK MT NL NO PL Ţara 26 1 29 30 17 6 5 27 Poziţie 2005 23 1 28 31 19 6 3 22 Poziţie 2010 25 26 27 28 29 30 31 32 Nr. PT RO SE SI SK TR UK UE Ţara 20 32 11 19 24 28 3 16 Poziţie 2005 20 32 14 17 26 27 18 16 Poziţie 2010 Apelându-se la datele din Tabelul nr. 6, în Figura 3 sunt reprezentate grafic toate ţările europene ce au fost studiate. Coordonatele carteziene ale acestor ţări reprezintă poziţiile statelor în ierarhiile anilor 2005 şi 2010, ierarhii bazate pe consumul mediu din anii respectivi. 11 RAPORTURILE DINTRE STATELE UNIUNII EUROPENE 201 Figura 3 Reprezentarea grafică a ţărilor europene utilizând ierarhiile din 2005 şi 2010 privind consumul mediu Interpretând Tabelele nr. 4–6 şi Figura 3 remarcăm: – deşi distincte, ierarhiile din Tabelele nr. 4–5 sunt destul de apropiate. În adevăr, valoarea corelaţiei Spearman este mare şi apropiată de 1, anume τ = 0,8853; – România se situează pe ultimul loc (Figura 3) atât în ierarhia din 2005 (Tabelul nr. 4) cât şi în cea din anul 2010 (Tabelul nr. 5); – pe primul loc, în ambele ierarhii, se găseşte Luxemburgul (Figura 3); – următoarele ţări şi-au menţinut în 2010 poziţia în ierarhia anului 2005: Austria, Germania, Croaţia, Luxemburg, Olanda, Portugalia, România; – statele ce se situează în Figura 3 deasupra diagonalei principale vor ocupa în 2010 o poziţie inferioară comparativ cu 2005. Remarcăm în acest sens: Marea Britanie, Estonia, Irlanda; – şi-au îmbunătăţit poziţionarea în 2010, comparativ cu anul 2005, state situate sub diagonala principală din Figura 3. Menţionăm cu prioritate în acest sens: Cipru, Danemarca, Spania, Polonia; – UE, ce reprezenta o „medie” a ţărilor europene (UE 27) se situează pe poziţia 16 în ierarhiile din 2005 şi 2010 (Tabelele nr. 4 şi 5). Poziţionarea „la mijloc” a variabilei UE confirmă indirect corectitudinea procedurii de calcul al consumului mediu pentru entitatea UE. Menţionăm faptul că entitatea UE nu se identifică cu o medie clasică ce operează asupra ţărilor europene. Variabila UE reprezintă o „medie ponderată” ce este evaluată după o metodologie bine definită. Astfel, la definirea 2MARIA02 LIVIA ŞTEFĂNESCU 12 consumului mediu, în cazul entităţii UE va trebui neapărat să ţinem seama de următoarele aspecte: calculul consumului mediu pe adult echivalent depinde de tipul de gospodărie; fiecare ţară europeană este caracterizată de proporţii diferite privind tipurile de gospodării; – având în vedere interpretarea variabilei UE ca situaţie „mediană”, în Tabelele nr. 4, 5, vom clasifica statele europene în două grupe ce vor fi denumite GIE şi GSE. Concret, ţările ce aparţin grupului GIE sunt poziţionate în ierarhie mai prost decât variabila UE. În schimb, statele din gruparea GSE ocupă într-o ierarhie o poziţie mai bună decât entitatea UE; – cu două excepţii, Marea Britanie şi Spania, categoriile GIE şi GSE nu depind de anul în care s-a derulat procesul de ierarhizare, 2005 sau 2010. Acest lucru sugerează, din punctul de vedere al consumului mediu, o pronunţată stabilitate structurală în mulţimea de ţări europene analizate. Mai precis, în mare parte se păstrează poziţiile atribuite ţărilor europene din ierarhiile stabilite în raport cu consumurile anilor 2005 şi 2010 (Tabelul nr. 6). Se menţin astfel în timp raporturile ierarhice dintre ţări în funcţie de consum. Acest aspect este relevat grafic şi de o apropiere de diagonala principală a punctelor ce reprezintă ţările europene, coordonatele carteziene ale acestor puncte fiind tocmai poziţiile ţărilor respective în anii 2005 şi 2010; – mai mult, noile categorii GIE, GSE coincid în mare măsură cu vechile grupuri GI, GS evidenţiate de imaginea grafică din Figura 1. Clasificarea GI, GS discutată anterior era impusă indirect de volumul consumului mediu, scăzut sau ridicat; – verificarea convergenţei ţărilor UE nu poate fi realizată prin utilizarea modelelor bazate pe construirea de ierarhii. În schimb o asemenea abordare robustă a pus în evidenţă menţinerea unei stabilităţi structurale pentru consumurile medii ale ţărilor europene. RATA DE CREŞTERE A CONSUMULUI MEDIU În cele ce urmează vom analiza rata de creştere a consumului mediu în ţările europene enumerate în Tabelul nr. 1. drept consumul mediu al anului 2010, iar a consumul mediu Considerând a 10 din anul anterior (2009), definim rata de creştere anuală r la nivelul anului 2010, = a (1 + r). prin următoarea expresie implicită a 10 Remarcăm faptul că, în mod obişnuit, rata de creştere anuală r variază în funcţie de anul de referinţă. Dacă r > 0 avem o creştere a consumului în 2010 faţă de anul anterior, pentru r = 0 consumul din 2010 este acelaş cu cel din 2009, iar pentru r < 0 consumul scade în anul 2010 comparativ cu anul 2009. În Tabelul nr. 7 sunt calculate ratele de creştere r ale consumului mediu la nivelul anului 2010. 13 RAPORTURILE DINTRE STATELE UNIUNII EUROPENE 203 Tabelul nr. 7 Rata de creştere r a consumului mediu în anul 2010 1 2 3 4 5 6 7 8 Nr. AT BE BG CY CZ DE DK EE Ţara 0,0214 0,0135 0,0602 0,0712 0,0502 0,0030 0,0346 0,0068 Rata r 9 10 11 12 13 14 15 16 Nr. EL ES FI FR HR HU IE IT Ţara –0,0041 0,0508 0,0239 0,0063 0,.0027 0,0640 –0,0164 0,0037 Rata r 17 18 19 20 21 22 23 24 Nr. LT LU LV MK MT NL NO PL Ţara 0,0803 –0,0269 0,0524 0,0103 –0,0071 0,0103 0,0360 0,0863 Rata r 25 26 27 28 29 30 31 32 Nr. PT RO SE SI SK TR UK UE Ţara 0,0305 0,1344 0,0003 0,0281 0,0499 0,0751 –0,0592 0,0078 Rata r Comparativ cu toate celelalte ţări europene, în anul 2010 România prezintă o rată anuală de creştere a consumului mediu simţitor mai mare (Tabelul nr. 7). Acest fapt sugerează potenţialul deosebit al României în a mări într-un termen scurt consumul său mediu, depăşind uşor ţări europene ce au o rată de creştere cu mult mai mică. În Figura 4 sunt reprezentate grafic ţările europene în raport cu rata lor anuală r de creştere din anul 2010 (Tabelul nr. 7), precum şi consumul lor mediu la nivelul anului 2010. Entitatea UE va fi socotită drept punct de referinţă. Figura 4 Rata anuală de creştere a consumului şi consumul mediu din 2010 2MARIA04 LIVIA ŞTEFĂNESCU 14 Analizarea reprezentării grafice din Figura 4 aduce mai multe precizări: – România are cea mai mare rată de creştere r, cu mult superioară celorlalte ţări europene. Pare puţin probabil ca România să-şi menţină nivelul actual al acestei rate de creştere pe termen lung. În cazul României nu dispunem de date suficiente Eurostat în vederea stabilirii unei tendinţe medii privind rata sa r de creştere; – cea mai mică rată r de creştere, pronunţat negativă, aparţine Marii Britanii. Valorile foarte negative ale ratei de creştere duc inevitabil la un declin rapid al consumului mediu. Tendinţa anului 2010, de descreştere a consumului mediu, constituie însă un „accident” pentru Marea Britanie. Date suplimentare Eurostat din anii 1988, 1994 şi 1999 confirmă această opinie; – rata de creştere r nu este neapărat mai redusă pentru ţările ce au un consum mediu ridicat. Astfel, Cipru şi eventual Spania, Danemarca sau Norvegia au rate de creştere mari, consumul mediu al acestor state situându-se totodată peste media europeană dată de variabila UE. Infirmăm astfel o teorie a „convergenţei” ţărilor din UE ce stipulează faptul că statele ce au un consum mediu mare compensează adesea acest fapt printr-o rată de creştere relativ redusă; – un consum mediu scăzut, sub media europeană, pare a impulsiona o rată de creştere ridicată. Este cazul României, Poloniei sau Lituaniei. Totuşi această ipoteză nu este susţinută de Marea Britanie sau Malta; – stabilirea unei dependenţe funcţionale între rata de creştere anuală şi consumul mediu respectiv pare dificil de acceptat. Figura 4 infirmă un asemenea demers. UN MODEL SIMPLIFICAT DE PROGNOZĂ În continuare, vom încerca să prognozăm evoluţia consumului mediu impunând anumite ipoteze de lucru. Este evident faptul că pentru o ţară T, ce are întotdeauna cea mai mare rată de creştere a consumului dintr-un grup G de ţări, atunci, indiferent de situaţia iniţială a consumurilor din G, consumul lui T va depăşi în timp consumul tuturor celorlalte ţări din grupul G. Acest fapt va fi perceput cu certitudine în cazul în care perioada de observaţie este suficient de mare. O ipoteză simplificatoare, scenariul S1, presupune „îngheţarea” ratelor de creştere a consumurilor medii din ţările europene la nivelul anului 2010. Cum România are, în anul 2010, cea mai mare rată de creştere dintre ţările europene analizate (Tabelul nr. 7) rezultă că, în scenariul S1 de staţionaritate, după o perioadă de timp mai mare sau mai mică, România va avea un consum mediu ce va depăşi consumul tuturor ţărilor studiate. Problema ce apare in mod firesc se referă însă la evaluarea numărului de ani necesari României pentru a întrece în consum anumite ţări europene. 15 RAPORTURILE DINTRE STATELE UNIUNII EUROPENE 205 Figura 5 prezintă evoluţia în timp a consumului mediu din România şi ţările vecine ei, prognoza desfăşurându-se în ipoteza de staţionaritate S1. Figura 5 Evoluţia consumului mediu în ţările vecine României (ipoteza S1) Urmărind Figura 5 deducem că: – după un an, România va ajunge Bulgaria; – în 7 ani consumul mediu din România va fi la nivelul Ungariei; – România va depăşi consumul mediu din Polonia după circa 12 ani. Avem astfel o evaluare grosieră a numărului de ani necesari României pentru a avea un consum mediu comparabil cu cel al ţărilor vecine. Bazându-ne pe scenariul S1, prezentăm în Figura 6 evoluţia consumului mediu din România raportându-ne la media europeană (variabila UE). În această variantă extrem de optimistă, România va atinge media europeană de consum în circa 9 ani. În continuare, vom formula câteva critici scenariului S1, sugerând totodată imaginarea de noi scenarii mai complexe. Concret, scenariul S1 impune un model extrem de simplificat al realităţii. De fapt, ratele de creştere ale consumului mediu din ţările europene variază în timp în funcţie de statele respective. Pentru simularea evoluţiei consumului din aceste ţări 2MARIA06 LIVIA ŞTEFĂNESCU 16 va trebui să deducem, ţinând seama şi de interdependenţa dintre state, legile de fluctuaţie ale ratelor de creştere. Figura 6 Evoluţia consumului mediu în România în raport cu media UE În esenţă, scenariul S1 este nerealist pe termen lung, deoarece conservă situaţia anului 2010 pe o perioadă relativ îndelungată şi presupune implicit că ţările implicate nu vor reacţiona în funcţie de poziţia lor, uneori defavorabilă. Astfel, în ţări europene cu rată r negativă de creştere în 2010 (Grecia, Irlanda, Luxemburg, Malta, Marea Britanie) cu certitudine se vor aplica măsuri guvernamentale menite să atenueze acest aspect. Evoluţia prezentată în Figura 5 este mult prea optimistă pentru România, care ocupă primul loc în privinţa ratei sale foarte mari de creştere a consumului. Este puţin credibil ca România să poată menţine, pe o lungă perioadă de timp, supremaţia privind actuala sa rată de creştere. În ordonarea descrescătoare a ţărilor europene după ratele lor r de creştere, pe locul 2 se situează Polonia (Figura 4). Raportul ratelor r de creştere dintre România şi Polonia este foarte mare, de 1.56 (Tabelul nr. 7), raport ce cu siguranţă se va micşora în anii următori. Este normal ca ţările europene să se adapteze în timp. În acest context nu credem că pe viitor România îşi va păstra atât de evident supremaţia privind mărimea ratei sale de creştere (Figura 4). Totodată, este puţin probabil ca în 17 RAPORTURILE DINTRE STATELE UNIUNII EUROPENE 207 următorii ani Marea Britanie să rămână pe ultimul lor între statele Europei, cu o rată de creştere pronunţat negativă (Figura 4). Din punctul de vedere al consumului mediu, în secţiunile anterioare am validat convergenţa UE de tip sigma, precum şi o oarecare stabilitate în evoluţia consumurilor ţărilor europene. În scenariul S1 această convergenţă nu este însă respectată la evoluţia ţărilor vecine României, unde decalajele de consum dintre ţări se măresc exagerat odată cu trecerea timpului (Figura 5). Consumul mediu nu poate fi oricât de mare, el plafonându-se la un moment dat. De acest aspect important ar trebui neapărat să se ţină seama într-un scenariu realist de prognoză a consumului mediu. În privinţa prognozării evoluţiei consumului în România, în raport cu media europeană (Figura 6) punctăm câteva aspecte ce nu au fost luate în considerare în scenariul S1: – de-a lungul timpului rata de creştere r la nivel european poate fluctua datorită consumurilor diferite din ţările membre, consumuri ce cu siguranţă nu variază liniar în timp; a României şi rata – există o foarte mare disproporţie între rata de creştere rRO rUE a Uniunii Europene (Tabelul nr. 7). Astfel rRO / rUE = 0,1344 / 0,0078 = 17,23 aspect nerealist în viitor. Mai mult, în cadrul scenariului S1 nu s-a ţinut cont de manifestarea în timp a unor eventuale crize sociale sau economice. În perioadele de criză, ţările europene au un comportament diferit dictat de situaţia economică şi politică concretă din respectivele state. Cu toate aceste multiple critici majore, partea utilă a scenariului S1 constă în faptul că face o primă evaluare, grosieră, a evoluţiei consumului mediu din România comparativ cu unele state europene. Concret, în situaţia actuală ce este extrem de favorabilă României, ne trebuie mai mult de un deceniu ca să ajungem la nivelul consumului din Polonia (Figura 5). CONCLUZII Am analizat consumul mediu pe adult echivalent în 31 de ţări europene. Consumul mediu a fost exprimat în unităţi PPS (puterea standard de cumpărare). Uneori, s-a considerat drept punct de referinţă variabila UE (o medie ponderată a ţărilor din UE27). În raport cu mărimea consumului mediu vizualizăm în Figura 1 două grupări distincte de state europene, anume: GI (consum relativ inferior), GS (consum superior). Considerând ordinea crescătoare a consumului mediu din anul 2010 se obţine: GI = {România, Macedonia, Bulgaria, Estonia, Letonia, Turcia, Slovacia, Cehia, Ungaria, Lituania, Polonia, Croaţia}; 2MARIA08 LIVIA ŞTEFĂNESCU 18 GS = {Portugalia, Malta, Marea Britanie, Slovenia, Grecia, Suedia, Spania, Italia, Franţa, Finlanda, Irlanda, Danemarca, Germania, Olanda, Belgia, Austria, Norvegia, Cipru, Luxemburg}. Atât în 2005, cât şi în anul 2010, grupurile GI şi GS cuprind aceleaşi state. Acest fapt sugerează păstrarea în anul 2010 a unor raporturi structurale de consum prezente şi în etapa anterioară. Media europeană a consumului a crescut în timp. În schimb, abaterea standard a fluctuaţiilor ţărilor analizate a scăzut fapt ce relevă o tendinţă de convergenţă de tip sigma a acestor ţări, în problematica consumurilor medii. Acest ultim aspect este confirmat şi de descreşterea coeficientului de variaţie în perioada 2005–2010 ce a fost studiată (Tabelul nr. 2). Fenomenul de convergenţă în timp se manifestă şi la nivelul grupurilor de state GI şi GS, ţări ce se remarcă atât prin valori foarte diferite ale consumului mediu cât şi prin nivelul lor distinct de dezvoltare. Mai mult, în anul 2010 intensitatea procesului de convergenţă, ce a fost cuantificată de coeficientul de variaţie, este foarte asemănătoare pentru grupurile GI şi GS (Tabelul nr. 3). Cu unele excepţii, asistăm la o creştere în timp a consumului mediu pentru majoritatea ţarilor europeane (Tabelul nr. 1, Figura 1). Tendinţa generală de creştere este bine aproximată de o ecuaţie de regresie liniară (err = 0,10576, Figura 2). Modelele bazate pe clasificări ierarhice sunt robuste deoarece utilizează ranguri ale obiectelor şi nu evaluări cantitative ale consumului. În acest context au fost obţinute ierarhiile ţărilor europene în funcţie de consumul lor mediu din anii 2005 şi 2010 (Tabelele nr. 4–5). Aceste două ierarhii nu se identifică, dar sunt destul de apropiate, valoarea coeficientului de corelaţie Spearman fiind mare, τ = 0.8853. Acest fapt sugerează un grad ridicat de stabilitate în timp a raporturilor dintre ţările europene privitoare la consum. România se situează pe ultimul loc (Figura 3) atât în ierarhia stabilită în anul 2005 (Tabelul nr. 4), cât şi în cea din 2010 (Tabelul nr. 5). Clasele GIE şi GSE cuprind ţări ale căror poziţie într-o anume clasificare este mai mare, respectiv mai mică decât poziţia entităţii UE. Cu numai două excepţii, Spania şi Marea Britanie, grupurile GIE şi GSE nu variază în raport cu perioada realizării ierarhizării (Figura 3). Aşadar, din punctul de vedere al consumului se manifestă în timp o stabilitate a componenţei claselor GIE şi GSE. Mai mult, noile categorii GIE, GSE coincid în mare măsură cu vechile grupuri GI, GS ce sunt evidenţiate în imaginea grafică din Figura 1. Vechea clasificare GI-GS era impusă indirect de volumul consumului, scăzut sau ridicat. Verificarea convergenţei ţărilor UE nu se poate realiza prin utilizarea modelelor bazate pe construirea de ierarhii. În schimb, o asemenea abordare robustă are posibilitatea de a evidenţia menţinerea unei stabilităţi structurale între ţările UE. Este inadecvată ipoteza unei dependenţe funcţionale stricte între rata de creştere anuală şi consumul mediu respectiv (în norul de puncte din Figura 4 nu se întrevede o tendinţă clară). Menţionăm şi alţi factori ce sprijină afirmaţia anterioară: mărimea 19 RAPORTURILE DINTRE STATELE UNIUNII EUROPENE 209 ratei de creştere dintr-o ţară este adesea strâns influenţată de unele măsuri economice concrete; păstrarea unei rate pozitive de creştere, cu valori ridicate pe o perioadă mai lungă, poate conduce la măriri apreciabile ale consumului mediu, fapt ce contrazice ideea de convergenţă. Pornind de la rata de creştere a consumului din anul 2010, am prognozat evoluţia României în raport cu ţările vecine ei (Figura 5) precum şi creşterea în timp a consumului românesc în funcţie de media europeană (Figura 6). Prognoza s-a desfăşurat în limitele ipotezei S1, scenariu restrictiv în care toate ratele de creştere ale ţărilor UE sunt „îngheţate” la nivelul anului 2010. În secţiunea anterioară am enumerat mai multe aspecte pentru care ipoteza S1 nu este realistă. În mod evident scenariul S1 avantajează România care avea în 2010 cea mai mare rată de creştere a consumului, comparativ cu toate ţările UE. Deşi cu o acurateţe redusă, prognoza efectuată ne dă însă o idee privind mărimea perioadei minime de timp necesară României pentru a ajunge la nivelul consumului ţărilor din vecinătatea sa. Pe viitor intenţionăm să grupăm ţările europene utilizând diverse măsuri de disimilaritate, cu criterii multiple de diferenţiere între obiecte (Everitt şi alţii, 2011). Primele abordări pe care le-am iniţiat deja, considerând consumul drept unic criteriu de departajare între state, nu au condus la imagini prea diferite ale componenţei clusterelor rezultate în anii 2005 şi 2010. Acest fapt confirmă încă o dată, din punctul de vedere al consumului, o anume stabilitate a ţărilor Uniunii Europene. BIBLIOGRAFIE Brockwell, P. J., Davis, R. A., Introduction to time series and forecasting, (second edition), New York, Springer, 2002. Chen, P. Y., Popovich, P. M., Correlation – Parametric and nonparametric measures, London, Sage University Papers, vol. 139, 2002. Everitt, B. S., The Cambridge dictionary of statistics, (second edition), Cambridge, Cambridge University Press, 2002. Everitt, B. S., Landau, S., Leese, M., Stahl, D., Cluster Analysis, (5th Edition), New York, John Wiley and Sons, 2011. Kakwani, N. C., Income inequality and poverty – Methods of estimation and policy applications, World Bank Research Publication, New York, Oxford University Press, 1980. Lewis-Beck, M. S., Applied regression – An introduction, Sage Publications, Series: „Quantitative Applications in the Social Sciences”, vol. 22, California, 1980. Mihăilescu, A., Coşul de consum al populaţiei din România, Bucureşti, Editura Expert, 2012. Monfort, P., Convergence of EU regions – Measures and evolution, Working Papers, European Union, Regional Policy, no. 1, 2008. Montgomery, D. C., Jennings, C. L., Murat Kulahci, Introduction to time series analysis and forecasting, (second edition), New York, John Wiley & Sons, 2015. Peña, D., Tiao, G. C., Tsay, R. S., (eds), A course in time series analysis, New York, John Wiley & Sons, 2001. Ravallion, M., Why don’t we see poverty convergence?, în „American Economic Review”, vol. 102, no. 1, 2012, pp. 504–523. 210 MARIA LIVIA ŞTEFĂNESCU 20 onsidering 31 European countries, we analyzed in comparison the equivalent medium consume of an adult. The studied “consumes” C have been found in the Eurostat data base for the years 2005 and 2010. Both in 2005 as in 2010, Romania was situated on the last place regarding the mean of equivalent consume expenses of an adult. Research showed that there are two distinct groups of European states: GI (low consume) and GS (high consume). Romania finds itself in the GI group of consume. Between 2005 and 2010, these two groups are comprising the same states, constantly, so the structure of the consume remains constant. The European mean of consume raised, in time. Though, in 2010, the standard variation of consume values of the analyzed countries, and the variation coefficient of consume have both diminished, in comparison with 2005. So for EU countries, there is a sigma type tendency of convergence (Monfort, 2008). This convergence phenomenon manifest itself in both groups (GI and GS), countries that are very different in the medium consume, and in the level of economic and social development. With some exceptions, there is a rise of the medium consume for the majority of the European countries, and this tendency is very well shown by the linear regression equation (Fig. 2). The hierarchies of the European countries regarding the medium consume are not “leveled”, but there are very close. Over time, we have a very high level of stability of the rapports among European countries. Romania is on the last place for both hierarchies. Starting from the rising rate of the consume from the year 2010, we gave a prognosis for Romania vis-à-vis its neighboring countries, and for the evolution of the Romanian consume in comparison to the European mean value. KeywordsKeywordsKeywordsKeywords: consume, EU, Romania, development, convergence. Primit: 14.04.2017 Acceptat: 05.06.2017 VIAŢĂ ŞTIINŢIFICĂ SIMPOZIONUL NAŢIONAL CU PARTICIPARE INTERNAŢIONALĂ „ZILELE FRANCISC I. RAINER” – 2017 IOAN MĂRGINEAN În perioana 27–29 aprilie 2017 s-a defăşurat la Bucureşti Simpozionul naţional cu participare internaţională „Zilele Francisc I. Rainer”, în organizarea unui grup de institute de cercetare şi organizaţii profesionale. Este vorba despre institute ale Academiei Române: Institutul de Antropologie (care în denumirea sa are numele savantului din titulatura simpozionului), director prof. univ. dr. Alexandru Ispas; Institutul Naţional de Cercetări Economice „Costin C. Kiriţescu”, director general prof. univ dr. Luminiţa Chivu, cu unităţile: Institutul de cercetare a Calităţii Vieţii, director Cătălin Zamfir, membru corespondent al Academiei Române, şi Centrul de Cercetări Demografice, director prof. univ. dr. Vasile Gheţău; Institutul naţional pentru Sănătatea Mamei şi Copilului „Alessandrescu-Rusescu”, director prof. univ. dr. Nicolae Suciu; Comisia de Antropologie a Academiei Române; Societatea Academică de Antropologie. În fapt, este vorba despre o amplă conferinţă ştiinţifică de natură interdisciplinară, de la antropologie şi demografie la sociologie, economie, calitatea vieţii, educaţie, mediu natural şi alte domenii. Pentru pregătirea acestei manifestări ştiinţifice s-a constituit un consiliu ştiinţific din partea organizatorilor, a Academiei Române, Academiei de Ştiinţe Medicale şi Academiei Oamenilor de Ştiinţă, precum şi specialişti din străinătate. Reprezentanţi ai institutelor organizatoare au format comitetul de organizare, organizator/coordonator fiind doctor Andrei Kozma, Institutul Naţional pentru Sănătatea Mamei şi Copilului. După alocuţiunile de deschidere din partea entităţilor organizatoare a urmat o microconferinţă omagială „Vladimir Trebici”, susţinută de către prof. univ. dr. Vasile Gheţău. Voi menţiona acum câteva aspecte despre cele două personalităţi ştiinţifice aflate pe prima pagină a programului evenimentului evocat aici. Mai întâi o concidenţă, ambii savanţi s-au născut în localităţi din apropierea Cernăuţilor: Rainer în 1874, Trebici în anul 1916, dar ajung să-şi desfăşoare activitatea ştiinţifică şi didactică în Bucureşti. Rainer urmează liceul şi Facultatea de Medicină din Bucureşti, lucrează ca medic şi cadru didactic, în anul 1937 este copreşedinte al celui de-al XVII-lea Congres CALITATEA VIEŢII, XXVIII, nr. 2, 2017, p. 211–212 2IOAN12 MĂRGINEAN 2 Internaţional de Antropologie şi Arheologie Preistorică de la Bucureşti, iar în anul 1940 devine director al nou înfiinţatului Institut de Antropologie. Se stinge din viaţă în anul 1944, după ce cu un an înainte devenea membru de onoare al Academiei Române (Dumitru Danciu, termen în „Mica enciclopedie – sociologi români” coord. Ştefan Costea, Editura Expert, Bucureşti, 2001). Din păcate, şi institutul este desfiinţat în acel an, rămânând doar un grup de cercetare afiliat la un alt institut până în anul 1950, când Ştefan Milcu înfiinţează Centrul de Antropologie (cu preocupări principale de antropologie fizică). Din 1965 intră în structura Academiei Române – dezvoltându- se şi componenta culturală, cu aportul cercetătorilor Vasile Caramelea şi Gheorghiţă Geană (Cătălin Zamfir, Iancu Filipescu coordonatori, „Sociologie Românească 1900–2010. O istorie socială”, Editura Eikon, Bucureşti, 2015). Cât priveşte cea de-a doua personalitate – Vladimir Trebici, urmează studiile la Cernăuţi: Facultatea de Filozofie şi Litere, absolvită în 1938, şi Facultatea de Drept absolvită în 1939. Obţine doctoratul în filozofie la Universitatea din Bucureşti. A lucrat la Direcţia Generală de Statistică, cadru didactic la Institutul de Ştiinţe Economice, precum şi la alte instituţii de învăţământ superior, a coordonat Secţiunea Demografică ONU (termen, Dumitru Danciu, op.cit.). În anul 1990 devine membru corespondent al Academiei Române, apoi i se acordă titlul de academician. Din anul 1991 este cercetător la Institutul de Cercetare a Calităţii Vieţii, iar în anul 1995 înfiinţează Centrul de Cercetări Demografice (îndeplineşte funcţia de director) în cadrul Institutului Naţional de Cercetări Economice. Se stinge din viaţă la vârsta de 83 de ani, lăsând în urmă o operă ştiinţifică valoroasă. Revenind la evenimentul ştiinţific din acest an, în prima zi au avut loc o serie de microconferinţe pe temele antropologie şi demografie, s-a lansat volumul „Antropologie şi educaţie”, Editura Academiei Române, 2017 (coordonatori Andrei Kozma; Cristiana Glavce – secretar ştiinţific, anterior director al IA „Francisc I. Rainer”; Constantin Bălăceanu Stolnici), apoi au urmat două sesiuni de comunicări. În celelalte două zile s-au desfăşurat alte patru sesiuni de comunicări. Prin diversitatea conţinutului şi calitatea comunicărilor prezentate, simpozionul „Zilele Francisc I. Rainer – 2017” se constituie într-un eveniment de primă importanţă. El a prilejuit întâlnirea şi dialogul între specialişti din diverse domenii de cercetare având ca teme oamenii, viaţa, activitatea şi sănătatea lor, iar prin diseminarea contribuţiilor se asigură accesul pentru cei interesaţi, atât ca descriere şi analize, cât şi ca politici recomandate pentru a fi adoptate. VIAŢĂ ŞTIINŢIFICĂRECENZII CONSTANTIN SCHIFIRNEŢ, Modernitatea tendenţială, Bucureşti, Editura Tritonic, 2016 In this book Constantin Schifirneţ makes a theoretical contribution to the study of modernity through the introduction of the term “tendential modernity”. The book itself builds upon the author’s previous publications (journal articles, studies in edited books, books) about the concept of tendential modernity. Initially developed as a description of Romanian modernisation, the book aims to introduce tendential modernity as an explicative concept in the analysis of any society, but especially suited for the understanding of the modernisation process in societies with a precarious economy (: 13). The concept of tendential modernity is understood “as a distance between intended modernization and achieved modernization due to the speed differential between the economic (development) side of modernity and the cultural, political and intellectual side” (: 169). Furthermore, tendential modernity “refers to the actions and ideas of modernisation that remain partial and are not finalized; to this extent, modernity remains mostly an aspiration, a goal to be reached but never fully achieved” (: 91, 169); it is a result of objective social change, as an effect of an (ideologically) conscious project of development (: 91). The concept is built upon the term “tendential”. The author stresses the separate meaning of tendency and tendential. While tendency refers to a trend, a direction of action or process, which is steady, tendential expresses the non-fulfilment, the incompleteness of the action of process towards the desired goal. To this extent, tendential modernity means an asymptotic modernisation process: it tends towards something or a desired state (modernisation), but it never reaches the requirements or traits of (Western) modernity. Tendential modernity has several features: it is universal, being present even in developed countries due to regional disparities; it is permanent, common to other time periods, as many non- Western societies deal not only with the transition from one modernity to another (industrial to post- industrial), but also with an incomplete transition from pre-modern to modern; it denotes the survival and resistance to the modernisation process and its effects; appears as an unintended result for the planning of modernisation, unlike the classic, first Western modernity that was not planned; is provoked by elites and states engaged in the modernisation process; it is the opposite of a well-structured modernity – although developed, Western countries with such a modernity also feature tendential modernity in their less developed regions. Schifirneţ sees modernity as “just a tendency and not a process with a clear finality in societies where social development occurs through a swift leap from one social formation to another, and not as a continuation in all society components” (: 104). In countries with tendential modernity, modernisation was a top-down process, initiated and driven by political groups with a modern mentality and traits, but without the necessary economic foundations. Therefore, modernisation did not achieve profound transformations in all the components of social life, and this is why modernity is tendential (: 105). Modernity is also tendential due to the aspirations, mentality, and actions performed by modern minded minority in achieving, with any means, the universal standards of modernity, but opposed by a majority indifferent or hostile to change (: 115, 159). The main ideas of the book, the concept of tendendial modernity, and the overall structure of the book are presented to the reader very clearly from the introduction. The author makes clear that the book is not an analysis of the modernisation process of Romanian society. CALITATEA VIEŢII, XXVIII, nr. 2, 2017, p. 213–214 2IOAN14 MĂRGINEAN 2 RECENZII The first three chapters of the book deal with the concepts of modernity, modernisation, and types of modernity. This part of the book comes as a necessary step to introduce the concept of tendential modernity in the large and diversified micro-world of literature on modernity, and to make clear its distinctiveness as compared to other concept presents in the discourse about modernity, such as reflexive modernity, liquid modernity, organized modernity, Asian modernity, Latin American modernity and so on. The structure of the presentation is clear, being informative and useful, especially for social science students or casual readers. The most important part or the core of the book is in chapter four, which deals with the concept of tendential modernity. It begins with a point in terminology regarding the difference between tendency as in trend and tendential as something never really achieved. The concept and its main features are then introduced. Chapters five to eight explore several issues related to tendential modernity: the role of elites, the space of modern development, the peasantry and the modernisation of the rural social life, and the role of the state. Schifirneţ believes that the lack of communication and real solidarity between all the social strata, between elites and the population, is a proof of tendential modernity. The political class and intellectual elites have a modernity oriented discourse, but fail to create a consistent project of development and modernization (: 125). The pecularities of tendential modernity are revealed by the tendency to evaluate anything through the criteria of comparison with the exterior, especially the West. Developing countries place as strategic objective catching up with the developed countries, based on the premises that all good things come from the West and they must catch up with everything that happens in the West. In fact, according to the author, this is a sisyfic race (: 148). In the logic of its development, the nation state should have protected the classes in the majority, when, in reality, the nation state acted more to create a bourgeoisie, but not to develop sectors and communities, such as agriculture, the village, and the peasantry (: 151). As a result of modernity convergence, Western modernity is no longer the sole development model and, as consequence, the Western dominance over the world is diminished due to growing influence of emergent countries with high pace of growth, particularly China and India, to the detriment of the economic supremacy of Europe and the United States (: 158–159). For Schifirneţ, the real question is what happens to modernisation in countries in the periphery. In societies with tendential modernity, elites tend to a strong conformation to decisions taken outside the national stage. The book by Constantin Schifirneţ is a welcomed addition to the theoretical debate about modernity and modernisation. It is particularly useful and recommended for researchers and students in all areas of social science interested in modernity. The concept is a theoretical and methodological instrument in the analysis of contemporary societies, especially those in the periphery or developing countries. We are looking forward to the usage of the concept by the author in the analysis of Romanian society and its modernisation. Iulian Stănescu VIAŢĂ ŞTIINŢIFICĂ AUTORII NUMĂRULUI 2/2017 Mariana STANCIU Cristina HUMĂ Cercetător ştiinţific, gr. I, dr., ICCV, Academia Cercetător ştiinţific, gr. III, dr., ICCV, Academia Română, Bucureşti. Română, Bucureşti. Maria Livia ŞTEFĂNESCU Cercetător ştiinţific, gr. III, dr., ICCV, Academia Ştefan LIPAN Română, Bucureşti. Drd., Departamentul de Sociologie, Facultatea de Ştiinţe Politice, Şcoala Naţională Ioan MĂRGINEAN de Studii Politice şi Administrative (SNSPA), Cercetător ştiinţific, gr. I, dr., ICCV, Academia Română, Bucureşti. Bucureşti. Iulian STĂNESCU Cercetător ştiinţific, gr. II, dr., ICCV, Academia Adina MIHĂILESCU Română, Bucureşti. Cercetător ştiinţific, gr. II, dr., ICCV, Academia Română, Bucureşti. 